Fulus reserve force ah meehun naganee\nފުލުސް ރިޒާވް ފޯހަށް މީހުން ނަގަނީ\nފުލުހުންގެ ހަފްލާއެއްގައި ފުލުހުންތަކެއް ބައިވެރިވަނީ. -- އަވަސް ފައިލް\nފުލުހުންގެ ސްޕެޝިއަލް ކޮންސްޓެބްލަރީ -- ފުލުސް ރިޒާވް ފޯސް -- ގެ ކޮންސްޓަބަލްގެ ވަޒީފާއަށް ވަނުމުގެ ފުރުސަތު ހުޅުވާލައިފި އެވެ.\nސްޕެޝަލް ކޮންސްޓެބުލަރީގެ ވަޒީފާގެ ފޯމު ހުށަހެޅުމުގެ ފުރުސަތު އޮތީ އިއްޔެ އިން ފެށިގެން އަންނަ ފެބްރުއަރީ މަހުގެ ހަތް ވަނަ ދުވަހުގެ ހަވީރު 4:00 އާ ހަމައަށެވެ.\nމި ވަޒީފާއަށް ހުށަހަޅާ މީހާއަކީ ގްރޭޑް 10 ނިންމާފައިވާ 18 އަހަރާއި 30 އަހަރާ ދެމެދުގެ މީހެކެވެ. ފިރިހެނެއްނަމަ އިސްކޮޅު ފަސް ފޫޓު ތިން އިންޗި އަށްވުރެ ކުރު ވެގެނެއް ނުވެ އެވެ. އަންހެނެއްނަމަ އިސްކޮޅުގައި މަދުވެގެން ފަސް ފޫޓު ހުންނަން ޖެހެ އެވެ.\nވަޒީފާއަށް ކުރިމަތިލާ ފަރާތަކީ އިސްލާމް ދީނުގައި ހައްދެއް ކަނޑައެޅިފައިވާ ކުށެއް ކުރިކަން، ނުވަތަ ވައްކަން، ޓެކުން، މަކަރާއި ހީލަތް، މަސްތުވާތަކެތި ބޭނުންކުރުން، ނުވަތަ މަސްތުވާތަކެތީގެ ވިޔަފާރިކުރުން، އަދި ހިޔާނާތް ފަދަ ކުށެއް ކުރިކަން ވޭތުވެދިޔަ ފަސް އަހަރު ދުވަހުގެ ތެރޭގައި ޝަރީއަތަށް ސާބިތުވެފައިވާ މީހަކު ކަމުގައި ނުވުން ހިމެނެ އެވެ.\nމީގެ އިތުރުން، ވަޒީފާއަށް ކުރިމަތިލާ ފަރާތަކީ މަނާކުރެވިފައިވާ މަސްތުވާ އެއްޗަކުން އެކަހެރިވުމަށް ވޭތުވެދިޔަ ފަސް އަހަރުދުވަހުގެ ތެރޭގައި، ފަރުވާ ހޯދާފައިވާ ފަރާތަކަށް ނުވުމާއި، ރާއްޖޭގައި ރަޖިސްޓްރީ ކޮށްފައިވާ އެއްވެސް ސިޔާސީ ޕާޓީއަކަށް ހިމެނޭ މީހަކު ނަމަ، ވަޒީފާ ހަމަޖެހުމުން އެ ޕާޓީއެއްގެ ރަޖިސްޓްރީ އިން އުނިވާން ޖެހެ އެވެ.\nއަދި ސްޕެޝިއަލް ކޮންސްޓެބުލަރީ އަށް ނަގާނީ ފުލުހުންގެ ތަމްރީން ފުރިހަމަކުރެވޭ ފަދަ ދުޅަހެޔޮ ސިއްހަތެއްގައި ހުރި މީހަކަށެވެ. ހަށިހެޔޮކަން ދެނެގަތުމަށްދޭ ފިޒިކަލް ފިޓްނަސް އާއި ފެތުމުގެ ޓެސްޓުން ފާސްވެ މެޑިކަލް އެގްޒަމިނޭޝަނާއި އިންޓަވިއުއާއި ބެކްގްރައުންޑް އެސެސްމަންޓުން ފާސްވާންޖެހެ އެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ހޮވޭ ފަރާތްތައް މަސައްކަތް ކުރަން ޖެހޭނީ އައްޑޫ އިކްއިޓޯރިއަލް ހޮސްޕިޓަލްގަ އެވެ.\nމޯލްޑިވްސް ޕޮލިސް ސާވިސް އައްޑޫ އެކުއެޓޯރިއަލް ހޮސްޕިޓަލް،\nއައްޑޫ ލިންކު ރޯޑްގައި އެކްސިޑެންޓެއް


ފަސް އަހަރުގެ ކުދިންނަށް ވެކްސިން ދިނުމުގެ ޙުއްދަ އެމެރިކާގެ ސީޑީސީން ދީފި ފަސް އަހަރުގެ ކުދިންނަށް ވެކްސިން ދިނުމުގެ ޙުއްދަ އެމެރިކާގެ ސީޑީސީން ދީފި\nފަސް އަހަރުގެ ކުދިންނަށް ވެކްސިން ދިނުމުގެ ޙުއްދަ އެމެރިކާގެ ސީޑީސީން ދީފި\nއެމެރިކާގައި ކުޑަކުދިންނަށް ކޯވިޑް-19ގެ ވެކްސިން ދެނީ / ފޮޓޯ: ރޮއިޓަރސް\nޢުމުރުން5އަހަރާއި 11 އަހަރުގެ ކުޑަކުދިންނަށް ކޯވިޑް-19ގެ ވެކްސިން ދިނުމުގެ ޙުއްދަ އެމެރިކާގެ ސެންޓާސް ފޮރ ޑިސީސް ކޮންޓުރޯލް އެންޑު ޕުރެވެންޝަން، ސީޑީސީން ދީފިއެވެ.\nއެމެރިކާގެ ސީޑީސީން ބުނީ ވެކްސިންގެ ސަބަބުން ކުޑަކުދިންނަށް ލިބިދާނެ ގެއްލުމަކަށްވުރެ އެ ކުދިންނަށް ލިބޭނެ މަންފާ ބޮޑުކަމަށެވެ. ކުޑަކުދިންނަށް ވެކްސިން ދިނުމުގެ ޙުއްދަ ދިނުމުގެ ކުރިން އެ ވުޒާރާއިންވަނީ ވެކްސިންގެ ސަބަބުން ލިބިދާނެ ގެއްލުންތައް ދިރާސާކޮށް ބަހުޘްކޮށްފައެވެ.\nއެމެރިކާގެ ފުޑު އެންޑު ޑުރަގު އެޑުމިނިސްޓުރޭޝަން، އެފްޑީއޭއިންވަނީ ޢުމުރުން5އަހަރާއި 11 އަހަރުގެ ކުޑަކުދިންނަށް ކޯވިޑް-19އާ ދެކޮޅަށް ފައިޒަރ ވެކްސިން ދިނުމަށް ޙުއްދަ ދީފައެވެ. އެ ގޮތުން އެ ޢުމުރުފުރައިގެ ކުދިންނަށް ދޭން ނިންމާފައިވަނީ ވެކްސިންގެ 10 މައިކްރޯގުރާމެވެ. އަދި 12 އަހަރުން މަތީގެ ކުދިންނަށް ދޭން ނިންމާފައިވަނީ 30 މައިކްރޯގުރާމެވެ.\nސީޑީސީއާއި އެފްޑީއޭގެ ނިންމުންތަކާ ގުޅޭގޮތުން އެމެރިކާގެ ރައީސް ޖޯ ބައިޑަން ވިދާޅުވީ އެއީ ކޯވިޑް-19އާ ދެކޮޅަށް އެ ޤައުމުން އަޅައި މުޙިއްމު ފިޔަވަޅެއްކަމަށެވެ. ކޯވިޑް-19ގެ ވެކްސިންގެ ދެ ޑޯސް ފުރިހަމަކޮށްފައިވާ މީހުންނަށް އިތުރު ބޫސްޓަރު ޑޯސެއް ދިނުމަށްވެސް އެމެރިކާއިންވަނީ މީގެ ކުރިން ނިންމައިފައެވެ.\nދުނިޔޭގައި ކޯވިޑް-19ގެ ޙާލަތު އެންމެ ގޯސް ޤައުމަކީ އެމެރިކާއެވެ. އެ ޤައުމުގައި 46.1 މިލިޔަން މީހުންނަށް ބަލިޖެހި 748،000 މީހުންވަނީ މަރުވެފައެވެ. 330 މިލިޔަން މީހުންގެ އާބާދީއެއް އޮންނަ އެމެރިކާގެ 58 އިންސައްތަ މީހުންވަނީ ކޯވިޑް-19ގެ ވެކްސިން ދެ ޑޯސް ފުރިހަމަކޮށްފައެވެ.


BREAKING NEWS: Brown Widow Mukunu Hura Aai Thulusdhoo In Fenihjje - Vaguthu\n4 މަސް ކުރިން ( ޖެނުއަރީ 22, 2020 )\nނުރައްކާތެރި ފައިދިގު މަކުނެއް ކަމަށްވާ ބްރައުން ވިޑޯ ކ.އަތޮޅު ހުރައާއި ތުލުސްދޫ އިން ވެސް ފެނިއްޖެއެވެ.\nމީގެ ކުރިން މާފުށިން ވެސް ވަނީ މިބާވަތުގެ މަކުނު ފެނިފައެވެ.\nފުލުހުން ވިދާޅުވީ، ކ. މާފުށިން ފެނުނު މަކުނު ތަކެއްގެ ސާމްޕަލް ހެލްތު މިިނިސްޓްރީ އަށް ފޮނުވުމުން، އެމަކުނު ތަކަކީ ބްރައުން ވިޑޯ ކަމަށް ހެލްތު މިނިސްޓްރީގެ ވެކްޓަރ ކޮންޓުރޯލް ޔުނިޓުން ކަށަވަރުކޮށްދީފައި ވަނިކޮށް، ފާއިތުވި 24 ގަޑިއިރު ތެރޭގައި މިބާވަތުގެ އިތުރު މަކުނުތަކެއް ކ. އަތޮޅު ހުރާ އަދި ތުލުސްދޫ އިން ފެނިފައިވާކަމުގެ މައުލޫމާތު ފުލުހުންނަށް ލިބުނު ކަމަށެވެ.\nމިރަށް ތަކުގެ ކައުންސިލާއި ގުޅިގެން މި މަކުނުތައް ނައްތާލުމުގެ މަސައްކަތް މިހާރު ކުރެވުމުންދާ ކަމަށް ފުލުހުން ވިދާޅުވިއެވެ.\nބްރައުން ވިޑޯ މަކުނު ނުވަތަ ބްރައުން ވިޑޯ ބިސް ފެނިއްޖެ ނަމަ، އެ އެއްޗެއް ނަގައި ނައްތާލުމަށާއި، އެއެއްޗެއް އަންދާލުން ނޫން ގޮތަަށް ނައްތާނުލުމަށް ހެލްތް މިނިސްޓްރީން ވަނީ އިރުޝާދު ދީފައެވެ.\nބްރައުންޑް ވިޑޯ މާފުށިން ފެނުމާއި ގުޅިގެން،ކަމާއި ގުޅޭ ފަރާތްތަކާއި ގުޅިގެން މުޅި ރަށް ބަލައި ފާސްކުރުމުގެ މަސައްކަތް ފެށުމަށް ދަނީ ކުރަމުންނެވެ. އަދި މީހުން ދިރިއުޅޭ ގޯތިގެދޮރާއި، އެ ފަރާތެއްގެ ބެލުމުގެ ދަށުގައިވާ ތަންތަނުގައި މިފަދަ މަކުނެއް ނުވަތަ ބިހެއް ހުރިތޯ ބަލައި އެތަކެތި އަންދާލުމަށް އެރަށު ކައުންސިލުން ވަނީ އެދިފައެވެ.\nޖެނުއަރީ 22, 2020 13:29\nބުޅަލާއި ކާޅާއި ވާ ހިމާޔަތްކުރާ އީޕީއޭ އިން މަކުނު މަރަން ހުއްދަދޭތަ. އަދި އެވެސް މިބުނަނީ އަންދާލާށޭ. ހެޔޮނުވާނެ\nޖެނުއަރީ 22, 2020 13:43\nތީ މިއުޅޭ އަންހެންވެރީން ބުރުގާ ބާލަން ފެށީމާ ގިނަވާން ފެށި އެއްޗެއް\nޖެނުއަރީ 22, 2020 16:58\nތިހެންވީއިރު ބޮލުގަތާ އަޅާފަ ހުންނާނީ.\nޖެނުއަރީ 22, 2020 13:44\n2016 ވަނަ އަހަރު މާމިގިލިން ވެސް ގިނަ އަދަދެއްގެ ބުލަކު ވިޑޯ މަކުނު ތަކަކާއި ބިސް ތަކެއް ފެނުނު. މިހާރުވެސް މާމިގިލީގަ އުޅެދާނެ އޭގެ މަކުނު. ބުރުމާ މާމިގިލިއަށް ގެނައި ހަދިޔާއެއް އެއީ.\nޖެނުއަރީ 22, 2020 13:48\nގޭ ކައިރީގައި ގެސްޓްހައުސް ހަދައި އެކި ކަރަކަރައިން މީހުން އަންނަން ފެށީގެ އިތުރު ކަންކަން ހިގާނެ..\nޖެނުއަރީ 22, 2020 14:08\nވައި ސޯ ވޮރީ އެބައުޓް އިޓް. މާމިގިލީގަ މިހާރުވެސް އުޅޭ ތީގެ މަކުނު. ބަޓް ދޭ ޑަސަންޓް ހާރޓް އެނީވަން. ވ ފަހުންވެސް ދެކުނިން ހޮލިޑޭ ސައިޑް ޖެޓީ ކައިރިންވެސް ތީ ގެ ބްރައުން ވިޑޯއެއް. ތިއައްވުރެން މާ ދުއްތުރާ ބޮޑު ކާޅާ ވާލުގެ. ތީގެ މަކުނައްވުރެން ގެއްލުންދޭ އެއެއްޗެހި. ހުވާމިބުނީ\nޖެނުއަރީ 22, 2020 16:20\nތިޔަ ފައިދިގު މަ ކުނަށް ވުރެ ލަދީނީ ސަރުކާރާއި ލާދީނީ އެމްޑީއެން ރިޕޯޓް ލިޔުން މީހުންނާއި ލާދީނިއްޔަތު ފަތުރަން އުޅޭ އެމްޑީޕީއާއި އަންނި މާ ނުކުރައްކާ ނޫންތޯ. މި މީހުން ނައްލާތަންވީ ފުރަތަމަ އޭގެ ފަހުން މަކަނާ ހިފާނީ..\nޖެނުއަރީ 22, 2020 17:45\nހަބަރެއް ލިޔާއިރު ތި މަކުނުގެ ނުރައްކަލަކީ ކޮބައިކަން ކިޔައިނުދެވެންޏާ ހަބަރުގެ ބޭނުމެއްނެތް. ނުސްބަލާއިރު މަކުނެއް ފެނުނުވާހަކަ. މަކުނު އުޅެފާނެއެއްނު.\nޖެނުއަރީ 22, 2020 17:50\nތިޔައީ އިންޑިއާގެ އަންނުފިލުވާ ރޯގެ އެޖެންޓުން ތަކެއް ތިތަންތަނަށް ދޫކުރި އެއްޗެހިތަކެއް. އަދި އައްޑު އަތޮޅާއި އެހެން ރަށްރަށުންވެސް ފެންނާނެ. ރާއްޖެ އަޅުވެތިކުރަން ދިވެހިންގެ ނަސްލު ސާފުކޮށްލަން، ޓޫރިޒަމް ފުޑާލަން ހިންގާ ދުރު ރާސްތާގެ ޕްލޭނެއްގެ ބައެއްތީ.\nޖެނުއަރީ 22, 2020 21:28\nތިޔަ މަކުނުގެ އާއިލާއަށް ދިވެހިން ކިޔަނީ ބަދި މަކުނު. ބްލެކް ވިޑޯއަށް ކަޅު ބަދިމަކުނު. ބްރައުން ވިޑޯއަށް މުށި ބަދިމަކުނު. "ބަދި" ކިޔަނީ އެސޮރުގެ ހަށިގަނޑު ރާބައްޖެއް ކަހަލަ ވައްތަރަކަށް ހުންނާތީ. އެ ވެސް ހަމަ ބުނެލީ. މައުލޫމާތަށްޓަކައި.


މި ސަރުކާރުގެ އަމާޒަކީ، މި ރާއްޖޭގައި ޒަމާނީ ޤައުމެއް ބިނާކުރެއްވުން ކަމުގައި ރައީސުލްޖުމްހޫރިއްޔާ ވިދާޅުވެއްޖެ – Maldivian Democratic Party\nމި ސަރުކާރުގެ އަމާޒަކީ، މި ރާއްޖޭގައި ޒަމާނީ ޤައުމެއް ބިނާކުރެއްވުން ކަމުގައި ރައީސުލްޖުމްހޫރިއްޔާ ވިދާޅުވެއްޖެ\nމި ސަރުކާރާއި، ސަރުކާރު ހިންގާ ދިވެހިރައްޔިތުންގެ ޑިމޮކްރެޓިކް ޕާޓީ (އެމް.ޑީ.ޕީ.)ގެ އަމާޒަކީ މި ރާއްޖޭގައި ޒަމާނީ ޤައުމިއްޔަތެއް ބިނާކުރެއްވުން ކަމަށާއި، މި ސަރުކާރުގެ އަމާޒަކީ ޒަމާނީ ޤައުމެއް ބިނާކުރެއްވުން ކަމުގައި ރައީސުލްޖުމްހޫރިއްޔާ މުޙަންމަދު ނަޝީދު ވިދާޅުވެއްޖެއެވެ. ނިލަންދެއަތޮޅު ދެކުނުބުރީ މީދޫ ރައްޔިތުންނާ ބައްދަލުކުރައްވައި ރައީސުލްޖުމްހޫރިއްޔާ، މި މޭރުމުން ރޭ، ދެއްކެވި ވާހަކަފުޅުގައި، މި ސަރުކާރުގެ ސިޔާސަތު ކަނޑައަޅުއްވާފައިވަނީ އެމް.ޑީ.ޕީ.އިން ވެފައިވާ ވަޢުދުތައް ފުއްދެވުމަށްޓަކައި ކަމުގައި ވިދާޅުވިއެވެ. އަދި ސަރުކާރުގެ ސިޔާސަތު ތަންފީޒުކުރެއްވުމަށްޓަކައި، ރައްޔިތުންގެ މަޖިލީހުން، ދައުލަތުގެ ބަޖެޓް ފާސްކޮށްދެއްވާފައިވާކަންވެސް ރައީސުލްޖުމްހޫރިއްޔާ ފާހަގަކުރެއްވިއެވެ.\nސަރުކާރުން ވެވަޑައިގެންފައިވާ ވަޢުދުތައް ފުއްދަވައިދެއްވުމުން ރާއްޖެ ބަދަލުވާނެ ކަމަށާއި، އަދި ރާއްޖެ ތަރައްޤީވާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި، އެމް.ޑީ.ޕީ. ފިޔަވައި ރައްޔިތުންނަށް ވަޢުދެއްވެފައިވާ އެހެން ޕާޓީއެއް މިރާއްޖޭގައި ނޯންނާނެ ކަމަށާއި، އެމް.ޑީ.ޕީ. ފިޔަވައި އެހެން އެއްވެސް ޕާޓީއަކުން، އެ ޕާޓީއެއްގެ ވެރިކަމަށް އަތުވެއްޖެނަމަ، ރާއްޖޭގެ ތަރައްޤީއަށް ކޮށްދެއްވާނެ އެއްވެސް ކަމެއްގެ ތަފްޞީލެއް ރައްޔިތުންނަށް ދީފައި ނުވާނެ ކަމުގައި އެމަނިކުފާނު ވިދާޅުވިއެވެ. ވަޢުދަކާނުލައި، ވަޢުދު ފުއްދެވުމުގެ މަސައްކަތެއް ނުކުރެއްވޭނެ ކަމަށާއި، އެކަމަށް އޮތް ސިޔާސަތެއް ކަނޑައަޅުއްވައި އެ ސިޔާސަތު ތަންފީޒުކުރެއްވުމަށް ބޭނުންވާނެ ފައިސާ ހޯއްދަވާކަށް ނޫޅުއްވޭނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ.\nމީދޫ ރައްޔިތުންނާ ބައްދަލުކުރައްވައި ރައީސުލްޖުމްހޫރިއްޔާ ވާހަކަފުޅު ދައްކަވަމުން، ރާއްޖޭގެ ތަރައްޤީގެ ތަޞައްވުރު، ރާއްޖޭގެ ޤައުމީ ތަރައްޤީގެ އޮނިގަނޑުގައި ވަރަށް ފުރިހަމައަށް ބަޔާންކުރައްވާފައިވާކަމަށާއި، އެ އޮނިގަނޑުގައި، މި ސަރުކާރުން މީދޫއަށް ގެންނަވަން ބޭނުންފުޅުވާ ބަދަލު ވަރަށް ސާފުކޮށް އެނގެން އޮންނާނެ ކަމުގައި ވިދާޅުވިއެވެ. މީދޫއަކީ، މެދުރާއްޖެތެރޭގައި އޮތް އެންމެ ވަރުގަދަ އިޤްތިޞާދު ކަމަށާއި، އެކަށީގެންވާ ވަރުގެ ބޮޑު ބަނދަރެއް މި ސަރުކާރުން މީދޫގައި ހައްދަވާނެ ކަމުގައި ރައީސުލްޖުމްހޫރިއްޔާ ވިދާޅުވިއެވެ. އަދި، ބަނދަރު ހެއްދެވުމަށްފަހު، އެރަށުގައި ބޯޅަދަނޑެއް ހައްދަވައިދެއްވާނެ ކަމުގައި ވިދާޅުވިއެވެ. މީދޫގައި ލިބެން ހުރި ޞިއްޙީ ޚިދުމަތުގެ ފެންވަރު ރަނގަޅު ކުރެއްވުމަށްޓަކައި، އެރަށުގައި ޓެލެމެޑިސިންގެ ޚިދުމަތް، މިއަހަރުގެ ތެރޭގައި ޤާއިމް ކުރައްވާނެ ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nރައީސުލްޖުމްހޫރިއްޔާގެ ވާހަކަފުޅުގައި، ސަރުކާރުގެ ވަޢުދުތައް މީދޫގައި ފުއްދަވައިދެއްވުމުގައި، ޚާއްޞަގޮތެއްގައި އިޖްތިމާޢީ ރައްކާތެރިކަމުގެ ނިޒާމް ފުރިހަމަކުރެއްވުމުގައި ހޯއްދަވާފައިވާ ކާމިޔާބީގެ މައްޗަށް ބައްލަވާލެއްވިއެވެ. މިގޮތުން، މީދޫގެ 188 މީހަކަށް މަދަނައިގެ ތެރެއިން ބޭސްފަރުވާ ކުރެވޭނެ އިންތިޒާމް ހަމަޖެހިފައިވާކަމަށާއި، 65 އަހަރުން މަތީގެ ރައްޔިތުންނަށް ސަރުކާރުން ދެއްވަން ފެށްޓެވި ޕެންޝަން، އެރަށުގެ 47 މީހަކަށް ލިބެމުންދާކަމުގައި ރައީސުލްޖުމްހޫރިއްޔާ ވިދާޅުވިއެވެ.\nރައީސުލްޖުމްހޫރިއްޔާ މިއަދު ހެނދުނު، ނިލަންދެއަތޮޅު ދެކުނުބުރީ ވާނީއަށް ވަޑައިގެންނެވިއެވެ. މި ދަތުރުފުޅުގައި، އެރަށުގެ ރައްޔިތުންނާ ރައީސުލްޖުމްހޫރިއްޔާ ބައްދަލުކުރައްވައި، އެރަށުގެ މުސްތަޤުބަލާމެދު ރައްޔިތުން ދެކެވަޑައިގަންނަވާ ގޮތާބެހޭގޮތުން މަޝްވަރާ ކުރެއްވިއެވެ.\n2011 ވަނަ އަހަރުގެ ބަޖެޓުގައި ހިމެނޭ ޕްރޮގްރާމްތަކުގެ މަޢްލޫމާތު ދެއްވުމަށާއި، ރަށްރަށުގެ ތަރައްޤީއަށް ސަރުކާރުން ހިންގަވަމުން ގެންދަވާ އަދި ހިންގަވަން ރާއްވަވާފައިވާ މަޝްރޫޢުތަކުގެ މަޢްލޫމާތު، އަތޮޅުތަކުގެ ރައްޔިތުންނާ ޙިއްޞާ ކުރެއްވުމަށް ރައީސުލްޖުމްހޫރިއްޔާ މުޙަންމަދު ނަޝީދު، ކުރައްވަމުން ގެންދަވާ ދަތުރުފުޅުގައި، މިއަދު ކޮޅުމަޑުލުގެ ބައެއް ރަށްރަށަށް ވަޑައިގަންނަވާނެއެވެ.


ދިވެހި މިއުޒިކް އިންޑަސްޓްރީގައި ފާހަގަކޮށްލެވޭ ބޭންޑްތަކުގެ ތެރޭގައި ގުނާލެވޭ އެއް ބޭންޑަކީ އިކުއެޓިކް ވައިބް ކަމާމެދު ދެބަސްވެވެން ނެތެވެ. އަމިއްލަ އުފެއްދުންތަކުން ގިނަ ދިވެހިންގެ ހިތްތަކުން ޖާގަ ހޯދި އެ ބޭންޑަށް ވެސް ކޮވިޑާއެކު ދިމާތި ދަތި އުނދަގޫ ދުވަސްތަކެކެވެ. ކޮވިޑްގެ ކުރިން ސަޕޯޓަރުންނާއެކު މާލޭގައި ޝޯތައް ދިން ނަމަވެސް އެ ބަލި ރާއްޖޭގައި ފެތުރެން ފެށުމާއެކު އެ ބޭންޑަށް ވެސް ޖެހުނީ ފަހަތަށް ފިޔަވަޅެއް އަޅަންށެވެ. އެހެން ނަމަވެސް ރޭ ނޮވެލް ގްރިލް އެންޑް ރެސްޓޯރަންޓްގައި އަލުން ސަޕޯޓަރުންނާއި ބައްދަލުވެ އިކުއެޓިކް ވައިބުން ވަނީ ސަޅި ޕާފޯމެންސެއް ދީފައެވެ.\nމިއީ ކޮވިޑް ފެތުރެން ފެށި ފަހުން އެ ބޭންޑުން މާލޭގައި ދިން ފުރަތަމަ ޕާފޯމެންސް ކަމަށްވާއިރު ގިނަ އަދަދެއްގެ ސަޕޯޓަރުން އެ ބޭންޑްގެ ސަޅި ލަވަތައް އަޑު އަހާލުމަށް ރޭ ނޮވެލް ރެސްޓޯރަންޓަށް އެއްވިއެވެ. މަޖާ އެކުވެރި މާހައުލެއްގައި ސަޕޯޓަރުންގެ ކުރިމަތީގައި އެ ބޭންޑުން ވަނީ މުޅި އައު ލަވަތަކެއް ވެސް ކުޅެފައެވެ. އެގޮތުން މިއަހަރު ރިލީސް ކުރި "މަގޭ އީޕީ" ގެ ހަތަރު ލަވަ ވެސް ރޭ އެ ބޭންޑުން ކުޅުނުއިރު 2016 ވަނަ އަހަރު ރިލީސްކުރި އެބޭންޑްގެ އެންމެ ކާމިޔާބު އަލްބަމް ކަމަށްވާ "ކުލަތައް" ގެ ހުރިހާ ލަވައެއް ވެސް ކުޅެފައިވެއެވެ.\nރޭ ޝޯ ބަލާލަން އައި ހުރިހާ ފަރާތްތަކަށް ވެސް އެބޭންޑުން ޝުކުރު އަދާކުރިއިރު ފޭނުންނަށް ވެސް ރޭގެ ޝޯ ވަރަށް ޚާއްސައެވެ. އައު ލަވަތައް ވެސް އަޑުއިވިގެންދިޔައިރު ނޮވެލްގެ ހިތްގައިމު މާހައުލުން އިތުރު ފުރިހަމަކަމެއް މި ޕާފޯމަންސަށް ލިބިގެންދިޔައެވެ. އެ ބޭންޑުން ވަނީ މިފަދަ ޕާފޯމަންސްތައް ދިނުމަށް ނޮވެލްއިން ވެދެމުންދާ އެހީތެރިކަމަށް ވެސް ޝުކުރު އަދާކޮށްފައެވެ.\nއިކުއެޓިކް ވައިބްއަކީ އަމިއްލަ ރާގުގެ ދިވެހި ލަވަ ހެދުމަށް ހާއްސަ ސަމާލުކަމެއް ދީގެން މަސައްކަތް ކުރަމުން އަންނަ ބޭންޑެކެވެ.\nކޮވިޑް-19ގެ ސަބަބުން ރެސްޓޯރެންޓްތައް ބަންދުކުރުމާއި ހަމައަށް، އެކިފަހަރު މަތިން ނޮވެލްގައި ދިވެހި ފަންނާނުންގެ ހާއްސަ ލައިވް މިއުޒިކް ގެނެސްދީފައިވެއެވެ. މީގެ ތެރޭގައި ދިވެހިރާއްޖޭގައި މަޝްހޫރު ގިނަ ލަވަކިޔުންތެރިންނާއި، އެ ދާއިރާއިން އަރަމުން އަންނަ ފަންނާނުންވެސް ހިމެނެއެވެ. އެހެންކަމުން ކުރިޔަށް އޮތް ތަނުގައި ވެސް ނޮވެލްގައި މިފަދަ ޕާފޯމަންސްތަް ފެނިގެންދާނެއެވެ.\nނޮވެލް ރެސްޓޯރެންޓް އިކުއެޓިކް ވައިބް


Raees Offeehuge Tharujamaanu aamu rayyithunaai dhimaalah avaguraana govaifi. - vNews.mv\n20 September 2018, 20:32\nރައީސުލްޖުމުހޫރިއްޔާގެ އޮފީހުގެ ތަރުޖަމާނު އިބުރާހިމް މުއާޒު އަލީ އާއްމުރައްޔިތުންނާއި ދިމާލަށް އަވަގުރާނަ ގޮވައިފިއެވެ.\nދައުލަތުގެ ޒިންމާދާރު މަގާމެއްގައި ހުރެ އިބުރާހިމް މުޢާޒު އަލީ އާއްމުންގެ ތެރެއަށް ނުކުމެ ބޭއަދަބީ އަދި ހަޑިހުތުރުބަހުން އެއްޗެހި ގޮވާފައި ވާއިރު އެވީޑިއޯތައް ސޯޝަލް މީޑިއާގައި ދަނީ ދައުރުވަމުންނެވެ. އަދި އެކަމާއި ގުޅިގެން އާއްމުރައްޔިތުންވެސް ދަނީ ރައީސް ޔާމީނަށާއި ސަރުކާރަށް އަދި މުއާޒަށް ފާޑު ކިޔަމުންނެވެ.\nއާއްމުރައްޔިތަކާއި ދިމާއަށް މުއާޒު އަވަގުރާނަ ގޮވާފައި ވަނީ، މަސްމާރުކޭޓު ސަރަހައްދުގައި އިއްޔެ ރައީސް ޔާމީނަށް ކެމްޕޭން ކުރެއްވުމަށް ނުކުމެ އުޅުއްވަމުން، އެސަރަަހައްދުގައި މަސްވެރިން ރައީސް ޔާމީނަށް ތާއީދު ނުކުރާ ކަމާއި އެމީހުން ތާއީދު ކުރަނީ އިބުރާހިމް މުހައްމަދު ސޯލިޙަށް ކަމުގައި ބުނެ އަޑު އުފުލަން ފެށުމުންނެވެ.\nމުއާޒަށް އަޑުއިއްވައި މަސްވެރިއަކު އަހަރެމެންގެ ދިހަހާސް ރުފިޔާ ކޮބައިހޭ ގޮވަން ފެށުމުން ކޯފާވެގެން އެމީހާއަށް ރައްދުދީ މުއާޒު ގޮވީ އަވަގުރާނައެވެ.\nރައީސް ޔާމީނުގެ ރިޔާސީ ވައުދުތަކުގެ ތެރޭގައި ހިމެނޭ ބެޔަސް ނުބެޔަސް ދިހަހާސް ރުފިޔާގެ ވައުދު ފުއްދިފައި ނުވާތީ ރާއްޖޭގެ މަސްވެރިން ވަރަށް ބޮޑަށް އެކަން ފާހަގަކުރެއެވެ.\nމިހަފްތާ ފެށުނު ފަހުން ކޮންމެ ދުވަހަކު ކަހަލަގޮތަކަށް މުއާޒު ދެތިން މީހަކާއި އެކު މަސްމާރުކޭޓު ސަރަހައްދަށް ވަޑައިގެން ރައީސް ޔާމީނުގެ ސަރުކާރުން ކޮށްދީފައިވާ ކަންތައްތަކުގެ ވާހަކަ އަޑުގަދަކުރާއެއް ބޭނުންކޮށްގެން ގޮވައެވެ. އަދި އެކަމަށް ރައްދުދީ މަސްވެރިން ހޯބޯ ލަވާއިރު، ގަޔަށް އަތްލާ މާރާމާރީ ހިންގާ ހިސާބަށްވެސް އެކަން ހޫނުވެގެން ދެއެވެ. ނަމަވެސް ޕީޕީއެމުން މަސްމާރުކޭޓު ދޮށަށް ގޮސް މަސްވެރިން ރުޅިއަރުވާއިރު އެކަން ހުއްޓުވުމަށް ފުލުހުން މަސައްކަތް ނުކުރާތީވެސް އާއްމުންގެ ފާޑުކިޔުން ފުލުުހުންނަށް އަމާޒުވެފައިވެއެވެ.\nމުއާޒު ވަނީ ރައީސް ޔާމީނު އަޅުއްވައި ދެއްވާފައިވާ ބުރިޖާއި ފަންސަަވީސް ބުރީގެ އިމާރާތް ނުފެންނަ ނަަމަ އައިކެއާއަށް ގޮސް ލޯޓެސްޓް ކޮށްލަން އެދޭކަމަށް ބުނެ ރައްޔިތުންގެ ލޮލަށްވެސް ގޮވާފައެވެ. އެ ވީޑިއޯވެސް ސޯޝަލް މީޑިއާގައި ދަނީ ދައުރުވަމުންނެވެ.\nޕީޕީއެމްގެ ދެތިން މީހަކާއި އެކު މަސްމާރުކޭޓު ސަރަހައްދަށް ވަޑައިގެން މުއާޒު މަސައްކަތް ކުރައްވަނީ މަސްވެރިން ރުޅިއަރުވައި ހަމަނުޖެހުން ހިންގަން ކަމަށްވެސް އާއްމު ބައެއް ފަޜާތްތަކުން ތުހުމަތު ކުރެއެވެ.


Karaa Keumun Libey Baeh Faidhaa Thah\nކަރާ ކެއުމުން ލިބޭ ބައެއް ފައިދާތައް\n1 އަހަރު, 1 ހަފްތާ,4ދުވަސް, 19 ގަޑި,9މިނެޓް, 36 ސިކުންތު ކުރިން 5090ފަތޯނާ ފާއިޒް\nގިނައިން ފެން ބުއިމަކީ ހަށިގަނޑަށް ނުހަނު ފައިދާ ހުރި ކަމެކެވެ. ހަމަ އެފަދައިން ގިނައިން ފެން އެކުލެވިގެންވާ ކާބޯތަކެތި ކެއުމަކީވެސް ސިއްހީ ގޮތުން އެތައް ފައިދާއެއް ލިބޭނެ ކަމެކެވެ.\nކަރާގެ 92% އަކީ ފެނެވެ. މޭވާއާއި ތަރުކާރީ ކެއުމުން ބަނޑުފުރިފައިވާ ކަމުގެ އިހްސާސް ކުރެވެނީވެސް އެތަކެތީގައި ގިނައިން ފެން އެކުލެވިގެންވާތީއެވެ. ކަރާ ފަދަ ފެނާއި ފައިބަރ ހިމެނޭ މޭވާ ކެއުމުން، ގިނަ ކެލޮރީތަކެއް ހަށިގަނޑަށް އެތެރެ ކުރުމަކާއި ނުލާ ބަނޑުފުރާލެވެއެވެ.\nކަރާގައި އެކުލެވިގެންވާ މުހިންމު ބައެއް މާއްދާތައް:\nއެއް ޖޯޑު ކަރާ( 154 ގްރާމް ކަރާ)ގައި ފައިދާ ހުރި ގިނަ ވިޓަމިންއާއި މިނެރަލް އެކުލެވިގެންވެއެވެ. އޭގެ ތެރޭގައި:\n- ވިޓަމިން ސީ\n-ވިޓަމިން ބީ1، ބީ5،އަދި ބީ6\nކަރާގައި ކެންސަރު ބަލިން ދުރުކޮށްދޭ މާއްދާތައްވެސް އެކުލެވިގެންވެއެވެ.\nއޭގެ ތެރެއިން އެއް މާއްދާ އަކީ ލައިކޯޕިންއެވެ. ލައިކޯޕިންއަކީ ހަޖަމު ކުރާ ނިޒާމަށް ކެންސަރު ޖެހުން ދުރުކޮށްދޭ މާއްދާއެއް ކަމަށް ސިއްހީ މާހިރުން ވަނީ ވިދާޅުވެފައެވެ. ކަރާއަކީ ހަޖަމު ކުރުމަށްވެސް ފަސޭހަކޮށްދޭ މޭވާއެކެވެ. އަދި އެއީ ގައިގެ ހަމާއި ބޮލުގެ އިސްތަށިގަނޑު ރީތިކޮށް ބެހެއްޓުމުގައިވެސް އެހީތެރިވެދޭނެ މޭވާއެއް ކަމަށް ދިރާސާތަކުން ވަނީ ދައްކާފައެވެ.\nހަކުރު ބަލީގެ މީހުންނަކީ ކެއުމުގައި ވަރަށް ބަލައިގެން އުޅެންޖެހޭ ބައެކެވެ. އެގޮތުން ކެއުމުގައި ހަކަތައާއި ކެލޮރީ މަދު، ހަކުރު މަދު ކެއުމެއް ޚިޔާރުކުރަން ޖެހެއެވެ. އަދި ރަގަޅަށް ނުކެވޭތީ މިފަދަ މީހުން އަބަދުވެސް ބަނޑުހައިވެގެން އުޅޭކަމުގެ ޝަކުވާ ކުރެއެވެ. މިފަދަ މީހުންނަށް ކަރާ އަކީ ރަނގަޅު ކެއުމެކެވެ.\nފޮނި ރަހަލާ ނަމަވެސް، ކަރާއިން ލިބޭނީ ވަރަށް މަދު މިންވަރެއްގެ ކެލޮރީ އެކެވެ. އަދި މީގެ އިތުރުން ކަރާގައި ހިމެނޭ ވިޓަމިންތަކާއި ޕޮޓޭސިއަމް އަދި މެގްނީޒިއަމް ފަދަ މައުދަންތަކަކީ އިންސިއުލިންގެ މަސައްކަތް ރަަގަޅުކޮށް، ލޭގައި ހަކުރުގެ މިންވަރު ދަށްކުރުމުގައި އެހީތެރިވެދޭ މާއްދާ ތަކެކެވެ. ކަރާގައި ހިމެނޭ އާރޖިން އަކީ ވެސް އިންސިއުލިންގެ ސަބަބުން ހަކުރުގެ މިންވަރަށް އަސަރުކުރުމަށް ބާރުފޯރުވާ މާއްދާ އެކެވެ.\nރާއްޖެއިން މެކްސިކޯއަށް ދިއުމަށް ޚާއްޞަ އަގުތަކެއް އެމިރޭޓްސް އެއާލައިނުން ތައާރަފްކޮށްފި\nޝަހިންދާ އަދިވެސް ރިޕޯޓު ދިފާއު ކުރުމުގައި، މިފަހަރު ބުނީ އެކަމުގައި އިސްލާމިކް މިނިސްޓްރީ ބައިވެރިވ...\nނަޝީދު އަދިވެސް އެމްޑީޕީގެ ލީޑަރޝިޕުން އެހެން ބޭފުޅަކަށް ފުރުސަތު ދޭން ބޭނުމެއް ނުވޭ!\nއެމްޑީއެންއާ ދެކޮޅަށް މީސްމީޑިއާގައި އަޑު އުފުލި މީހަކު ހައްޔަރުކޮށްފި\nޝަރުއީ ނިޒާމުގެ ތެރެއަށް އަތް ބޭނުމަށް ނަޝީދު އަނެއްކާވެސް އުޒުރެއް ދައްކަވައިފި\nޝަހިންދާ އަދިވެސް ރިޕޯޓު ދިފާއު ކުރުމުގައި، މިފަހަރު ބުނީ އެކަމުގައި އިސްލާމިކް މިނިސްޓްރީ ބައިވެރިވި ކަމަށް!\nކޮޗިންއާއި ރާއްޖެއާމެދު ފެރީ ދަތުރު ފެށުމާމެދު އިމިގްރޭޝަނުން ކަންބޮޑުވުން ފާޅުކޮށްފި\nއައްޑޫ ސިޓީއަށް ސީ އެމްބިއުލާންސްގެ ޚިދުމަތް ނުލިބޭތާ މަސްދުވަސް ވެއްޖެ\n1 މަސް ކުރިން 170 0\nޑެންގޫ ހުން ޖެހުނު ކުޑަ ކުއްޖަކު ނިޔާވެއްޖެ\n2 މަސް ކުރިން 201 0\nސިއްހީ ދާއިރާ ބޮއްސުންލީ އިރުވެސް ހެލްތް މިނިސްޓަރ އަމީން ކުރައްވާ މަސައްކަތެއް ނޭނގޭ - ޑރ.ޑީޑީ\n2 މަސް ކުރިން 228 0\nރަނގަޅު ސިއްހީ ހިދުމަތެއް ނުލިބޭތީ މާފުށީގައި މުޒާހަރާ ކޮށްފި\n3 މަސް ކުރިން 171 0


Border hulhuvan VIA gai haassa rasmihyaath eh\nޓާކިސް އެއާލައިންގެ ފްލައިޓެއް ވީއައިއޭގައި: ބޯޑަރު ހުޅުވަން މާދަމާ އެއާޕޯޓުގައި ހާއްސަ ރަސްމިއްޔާތެއް ބާއްވާނެ -- ފޮޓޯ: އަވަސް\nބޯޑަރު ހުޅުވުމުގެ ގޮތުން ވެލާނާ އިންޓަނޭޝަނަލް އެއާޕޯޓް (ވީއައިއޭ) ގައި މާދަމާ ހާއްސަ ރަސްމިއްޔާތެއް ބާއްވަން ނިންމައިފި އެވެ.\nއެނގިފައިވާ ގޮތުގައި ބޯޑަރު ހުޅުވުމުގެ ގޮތުން ވީއައިއޭގައި މާދަމާ ހެނދުނު ބާއްވާ ހާއްސަ ރަސްމިއްޔާތުގައި ރައީސް އިބްރާހިމް މުހައްމަދު ސޯލިހުގެ އިތުރުން ސަރުކާރުގެ ވަޒީރުން ވެސް ބައިވެރިވެ ވަޑައިގަންނަވާނެ އެވެ.\nބޯޑަރު ހުޅުވުމުގެ ގޮތުން ފުރަތަމަ ރާއްޖެއަށް ޖައްސާނީ ގަތަރު އެއާވޭސްގެ ބޯޓެވެ. އެ ބޯޓުން އަންނަ މީހުންނަށް މަރުހަބާ ކިއުމުގެ ގޮތުން ބޯޓު ޖެއްސުމާއެކު ވޯޓާ ސެލިއުޓެއް ދޭނެ އެވެ. އަދި އެ ފްލައިޓުން އަންނަ ކޮންމެ މީހަކަށް މާބޮނޑިއެއް ހަދިޔާ ކުރާނެ އެވެ. އެނގިފައިވާ ގޮތުގައި މި ފްލައިޓުން 150 އަށް ވުރެ ގިނަ މީހުން ރާއްޖެ އާދެ އެވެ.\nގަތަރު އެއާވޭސްގެ އިތުރުން މާދަމާ ރާއްޖެއަށް ޖައްސާނީ ސްރީލަންކަން އެއާލައިންސް އެވެ.\nކޮވިޑް-19 އިގެ ބަލި ފެތުރުން ކޮންޓްރޯލް ކުރަން ރާއްޖޭގެ ބޯޑަރު ބަންދު ކޮށްފައިވަނީ މާޗް 27 ވަނަ ދުވަހު އެވެ. މާދަމާ އަލުން ރާއްޖެއިން އޮން އެރައިވަލް ވިސާ ދޭން ފަށަނީ ވީއައިއޭގައި ސިއްހީ ގޮތުން ރައްކާތެރިކަމުގެ ގިނަ ފިޔަވަޅު ތަކެއް އަޅައިގެންނެވެ.\nކޮންމެ ބޯޓެއް ޖައްސާ ފުރުމުގެ ކުރިން އެއާޕޯޓު ޑިސްއިންފެކްޓް ކުރާނެ އެވެ. އަދި އެއާޕޯޓުގައި ވަނީ ސޯޝަލް ޑިސްޓެންސިންގައި ހިދުމަތް ދެވޭ ގޮތަށް ބަދަލު ގެނެސްފަ އެވެ. ކުރިން އެއް ފަހަރާ 1،000 މީހުންނަށް ހިދުމަތް ދޭ އިންޓަނޭޝަނަލް އެރައިވަލް ހޯލުގައި މިހާރު ހިދުމަތް ދޭނީ 577 މީހުނަށެވެ. އަދި އިންޓަނޭޝަނަލް ޑިޕާޗާ ޓާމިނަލްގައި ކުރިން 1200 މީހުންނަށް ހިދުމަތް ދިން ނަމަވެސް ހުޅުވުމުން ހިދުމަތް ދޭނީ 750 މީހުންނަށެވެ.\nބޯޑަރު ހުޅުވާއިރު 11 އެއާލައިނެއް ރާއްޖެ އަންނަން ވަނީ ޝެޑިއުލްކޮށްފަ އެވެ. ރާއްޖެއަށް މި މަހު ތެރޭގައި ޖައްސަން ޝެޑިއުލްކޮށްފައި ވަނީ ތިން އެއާލައިނަކުންނެވެ. އަންނަ މަހުގައި ހަ އެއާލައިންއެއް އައުމަށް ވަނީ ޝެޑިއުލްކޮށްފަ އެވެ. އަދި ސެޕްޓެމްބަރު މަހު ދެ އެއާލައިނެއް އަންނާނެ އެވެ. އަދި އޮކްޓޫބަރު އަންނާނީ އެންމެ އެއާލައިނެކެވެ.\nގައުމީ ޔުނިވާސިޓީ އިން ދާދި ފަހުން ކުރި ދިރާސާ އިން ދެއްކި ގޮތުގައި މިމަހު ރާއްޖެ އަށް އަންނާނީ 10،595 ޓޫރިސްޓުންނެވެ. އަދި މި އަހަރުގެ ބާކީ އޮތް ދުވަސްތަކުގައި ރާއްޖެ އަށް އަންނާނެ ކަމަށް ލަފާ ކުރެވެނީ 450،134 މީހުންނެވެ.\nވެލާނާ އިންޓަނޭޝަނަލް އެއާޕޯޓް އެމްއޭސީއެލް ދިވެހި ރާއްޖެ އަލުން ހުޅުވާލުން + ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް


ލަނޑާ ފާނަ - ވިކިޕީޑިއާ\nލަނޑާ ފާނަ(ސައިންޓިފިކް ނަން: Cephalopholis sexmaculata)ނުވަތަ (އިނގިރޭސި ބަހުން: Sixblotch hind) އަކީ ދުވާލު ފައްތައިގެން ކުރާ ފަރުމަހުގެ ކެޔޮޅު ކަމުގައި ވަރަށް ގިނައިން ބޭނޭ ފާނަ އެކެވެ. މިއީ ދިވެހިން ކެއުމަށް ބޭނުންކޮށް އުޅޭ މަހެކެވެ. މިމަސް ދިރިއުޅެނީ 20 މީޓަރާއި 72 މީޓަރާއި ދެމެދުގެ ފުންމިނުގައެވެ. ކަނޑުގެ އަޑީގައި ހުންނަ ހޮހަޅަތަކުގެ އަޑީގައި ގިނައިން އުޅޭ މަހެކެވެ. މަހުގެ ކަރުތާފަތްގަނޑުގެ ކުރީބައި ހުންނަނީ ވަށްކޮށެވެ.\nމަހުގެ ބުރަކަށިމަތީ ފުރަތަމަ ކޮތަރިބައިގައި ހަރުކޮށް ހުންނަ 9ކައްޓާއި، 14 އާއި 16 އާއި ދެމެދުގެ އަދަަދަކަށް މަޑު ކަށި ހުރެއެވެ. ބަނޑުދަށް ފަރާތު ކޮތަރިބައިގައި ހަރުކޮށް ހުންނަ3ކައްޓާއި މަޑުކަށީގެ9ކަށި ހުރެއެވެ.މަހުގެ ކަންފަތުގައި 16 އާއި 18 އާއި ދެމެދުގެ އަދަދަކަށް މަޑުކަށި ހުރެއެވެ.\nމަހުގެ ކުލައަކީ ރަތް ނާރިނގު ކުލައެވެ. މަހުގައި ނޫކުލައިގެ ކުދިކުދި ތިކިތަކެއް ޖަހާފައި ހުރެއެވެ. މަހުގެ ބުރަކަށި މަތިން ދެފަރާތުގައި ކަޅުކުލައިގެ4ލައްގަނޑު ވަރަށް ފާޅުކޮށް ފެންނަން ހުރެއެވެ. މަހުގެ ނިގޫފަތުގެ ބުޑުދަށުގައި ވެސް ކަޅުކުލައިގެ ދެ ލައްގަނޑު ހުރެއެވެ.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 21 ޖޫން 2008، 13:08 ގައެވެ.


Thahugeegu team ge veriyaa aai ethah fuluhunneh positive, namaves thahugeegah ehves huhtumeh naadhey – Iru\nސީޒަން ހަދާ ފިލްމަކަށް ދުވަހަކުވެސް ނުލާނެ އެކްޓްރެސް އަކީ މިއީ\nފްލައިން ސްކޫލުގެ 15 ދަރިވަރެއްގެ ލޯނު ހަޔާ އެޑިޔުކޭޝަންގެ ދަށަށް ބަދަލުކޮށްފި\nހިސާން ދަންޖައްސަންޖެހޭ ކަމަށް ސިޔާމް ބުނި މައްސަލަ ފުލުހަށް\nއިންކުއަރީއަށް އޭސީޕީ ރިޔާޒް ހާޒިރު ކޮށްފި\nމާދޫރީ އާއި ޖޫހީ، ބޮލީވުޑް އެކްޓަރުންނާ ކައިވެނި ނުކުރި ސަބަބު\nރޭޕް މައްސަލައިގައި ޕާލް އާ ދެކޮޅަށް ހެކި އެބަހުރި: މުމްބާއީ ފުލުހުން\nދުވަސްވީ އެކްޓަރު ދިލިޕް ކުމާރު ހޮސްޕިޓަލްގައި އެޑްމިޓުކޮށްފި\nތަހުގީގު ޓީމުގެ ވެރިޔާ އާއި އެތައް ފުލުހުންނެއް ޕޮޒިޓިވް, ނަމަވެސް ތަހުގީގަށް އެއްވެސް ހުއްޓުމެއް ނާދޭ\nސަމާ· 25 މޭ 2021\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ދިން ހަމަލާގެ ތަހުގީގު ތެރެއިން ހައްޔަރުކުރި ބައެއް މީހުންނާއި ހަރުކަށި ފިކުރު ފަތުރާ ކަމުގެ ތުހުމަތަށް މި ފަހުން ހައްޔަރުކުރި އެތައް ބަޔަކު ކޮވިޑަށް ޕޮޒިޓިވް ވެފައި ވާއިރު ތަހުގީގު ޓީމުގެ ވެރިޔަކަށް ހުންނަވާ އެސިސްޓެންޓް ކޮމިޝަނަ އޮފް މުހައްމަދު ރިޔާޒާއި އެ ޓީމުގެ އެތައް ފުލުހުންނެއް ކޮވިޑަށް ޕޮޒިޓިވް ވެއްޖެ އެވެ.\nރައްޔިތުންގެ މަޖިލީހުގެ އިއްޔެގެ ޖަލްސާގައި ހޯމް މިނިސްޓަރު އިމްރާން އަބްދުﷲ ވިދާޅުވީ ރައީސް ނަޝީދަށް އަމާޒުކުރި ޓެރަރިސްޓް ހަމަލާގެ ތަހުގީގަށް މިހާރު ވެސް 450 އެއްހާ މެމްބަރުން ހާއްސަ ކޮށްފައިވާ ކަމަށެވެ. އަދި ތަހުގީގަށް އެކަށީގެންވާ ކުރިއެރުން ވެސް ލިބިފައިވާ ކަމަށެވެ. ނަމަވެސް ތަހުގީގުގެސްޕީޑް ލަސްވާތީ މިނިސްޓަރު ކަންބޮޑުވުން ފާޅުކުރެއްވި އެވެ.\nވިދާޅުވީ ތަހުގީގްގެ ސްޕީޑް ލަސް ވަނީ ހައްޔަރު ކޮށްފައި ތިބި ހަތަރު މީހުންނާއި ތަހުގީގުގައި ބައިވެރިވާ ވަރަށް ގިނަ އޮފިސަރުން ވެސް ކޮވިޑަށް ޕޮޒިޓިވްވެފައިވާތީ ކަމަށެވެ.\nއިމްރާންގެ އެ ވާހަަކަތަކާއި ގުޅޭގޮތުން ސުވާލު ކުރުމުން ފުލުހުންގެ މީޑިއާ އޮފިސަރު މިއަދު ވިދާޅުވީ ތަހުގީގު ކުރިއަށްދާ ކަމަށާ ތަހުގީގަށް އެއްވެސް ހުއްޓުމެއް ނާންނަ ކަމަށެވެ.\n3 ޖޫން 2021\nހެނބަދޫ ފެން ވިއުގައިގެ މަސައްކަތް ފަށައިފި\nނަޝީދަށް ދިން ހަމަލާއާ ގުޅިގެން މިހާތަނަށް ހަތަރު މީހަކު ހައްޔަރު ކޮށްފައިވާ އިރު ޓެރަރިޒަމާ ދެކޮޅަށް މިހާރު ކުރިއަށް ގެންދާ އޮޕަރޭޝަންގައި 14 މީހަކު ވަނީ ހައްޔަރު ކޮށްފަ އެވެ.\nބޮމުގެ ހަމަލާ އާއި ގުޅިގެން ހައްޔަރުކޮށްފައިވަނީ ވ. ތިނަދޫ ހިޔާ، އަހުމަދު އަދުހަމް ރަޝީދުގެ އިތުރުން މއ. ފޭރުގެ މުޖާޒް އަހުމަދު (21 އ) އާއި ގއ. ކޮނޑޭ ފޮޅޭމާ ތަހުމީން އަހްމަދު (32 އ) އެވެ. ތަހްމީނަކީ ބޮން ގޮއްވާލުމަށް ބޭނުން ކުރި ސައިކަލްގެ ވެރިމީހާ އެވެ. އަދުހަމްއަކީ ބޮން ގޮއްލި މީހާ އެވެ. ހަމަލާގެ ތުހުމަށް ލ. ގަމަށް ނިސްބަތްވާ އުމުރުން 23 އަހަރުގެ އަހުމަދު ފާތިހުވެސް ވަނީ ހައްޔަރުކޮށްފައެވެ.\nމަރިޔަމް ނިޝާ ވެސް ޓިކްޓޮކަށް؟


Covid 19 ah negetive vumun 49 meehaku karanteenun dhookollaifi - AO News Covid 19 ah negetive vumun 49 meehaku karanteenun dhookollaifi\nއައިއެމްޑީސީން އެންޓިބޮޑީ ޓެސްޓް ހެދުމުގެ ހުއްދައަށް އެދިއްޖެ\nރާއްޖެއިން ބޭރުން އައުމުން ފަން އައިލެންޑްގައި ކަރަންޓީނުކޮށްފައި ތިބި، 49 މީހެއް ކޮރޯނާވައިރަސް، ކޮވިޑް-19އަށް ނެގެޓިވްވުމާ އެކު، އެ އެންމެން މިއަދު ދޫކޮށްލައިފި އެވެ.\nއެޗްޕީއޭއިން މިއަދު ކޮށްފައިވާ ޓްވީޓްގައި ވަނީ ފަން އައިލެންޑް ރިސޯޓްގެ ކަރަންޓީން ފެސިލިޓީސްގައި ތިބި 49 މީހުންގެ ޓެސްޓުގެ ނަތީޖާ ނެގެޓިވް ކަމަށެވެ. އަދި ރައްކާތެރިކަމުގެ ދަށުން ޢަމަލު ކުރަމުންދާ އުޞޫލުގެ ދަށުން 14 ދުވަހުގެ ކަރަންޓީން މުއްދަތު ހަވަވުމުން އެމީހުން ގެއަށް ދޫކޮށްލާފައިވާ ކަމަށެވެ.\nކަރަންޓީނު ފެސިލިޓީތަކުގައި 14 ދުވަސް ހަމަކުރުމަށްފަހު ވައިރަސް އަށް ނެގެޓިވްތޯ ޓެސްޓު ކުރާނީ 15 ވަނަ ދުވަހު އެވެ. އަދި އެއަށްފަހު ނަތީޖާ ލިބުމުން ކަރަންޓީނު ފެސިލިޓީއިން ގެއަށް ބަދަލުކުރާ ގޮތަށް ވަނީ ހަމަޖައްސައިފަ އެވެ.\nކޮރޯނާވައިރަހާ ދެކޮޅަށް ކުރަމުން އަންނަ މަސައްކަތާ ބެހޭ މައުލޫމާތު ދިނުމަށް ރޭ ބޭއްވި ނޫސްވެރިންގެ ބައްދަލުވުމުގައި މަބްރޫކް ވިދާޅުވީ ކަރަންޓީނު ފެސިލިޓީތަކުގައި ތިބި 881 މީހުންގެ ތެރެއިން ބަޔަކު ދޫކޮށްލާނީ ޓެސްޓްކޮށް، ނަތީޖާ ނެގެޓިވް ވުމުން ކަމަށެވެ.\nރާއްޖޭގައި ކޮވިޑް-19 އަށް 15 ބިދޭސީއަކު ވަނީ ޕޮޒިޓިވްވެފަ އެވެ. އޭގެ ތެރެއިން މިހާރު ދޫކޮށް ނުލާ ހުރީ އިޓަލީގެ ފަތުރުވެރިއެއް ކަމަށް އެޗްޕީއޭ އިން ވަނީ ބުނެފަ އެވެ. މީގެ އިތުރުން އިނގިރޭސިވިލާތުން ރާއްޖެ އައި ހަތަރު ދިވެއްސަކުވެސް ވަނީ ކޮވިޑް-19 އަށް ޕޮޒިޓިވް ވެފަ އެވެ. އެ މީހުނަށް ފަރުވާ ދެމުން އަންނައިރު ހަތަރު މީހުންގެ ހާލު ވެސް ރަނގަޅު ކަމަށް އެޗްޕީއޭ އިން ބުންޏެވެ.\n(ހެލްތު ޕްރޮޓެކްޝަން އެޖެންސީ (އެޗްޕީއޭ\nކޮވިޑް-19: އިތުރު 11 މީހުން ޕޮޒިޓިވްވެ، ރާއްޖޭގެ ޖުމްލަ 1883 އަށް\nއެޗްޕީއޭގެ އެންގުމާއި ޚިލާފްވި މެމްބަރުންގެ މައްޗަށް ދައުވާ ކުރަން ޖެހޭ: ހައިލަމް\nކޮވިޑް-19: އިތުރު ފަސް މީހަކު ރަނގަޅުވެއްޖެ\nކޮވިޑް-19: ރާއްޖެއިން ޕޮޒިޓިވްވި މީހުންގެ އަދަދު 1600 އިން މައްޗަށް


ނަޝީދަށް ދިން ހަމަލާ: ފުލުހުންގެ ތަހުގީގަށް 241 ކޮމިޓީގެ...\nމިހާތަނަށް ތިން މީހަކު ވަނީ ހައްޔަރުކޮށްފައި\nލިބޭ މައުލޫމާތުގެ އަލީގައި ފުލުހުން އިތުރު މައުލޫމާތު ހޯދާ ހެކި ހޯދުމުގެ ކަންކަން ކުރިޔަށް ގެންދޭ\nމާހިރުން ބުނާގޮތުގައި މިހަމަލާ ރޭވިފައިވާ ގޮތަށް ދިޔަނަމަ އެތައް ބަޔަކު މަރުވެ ބޮޑު ސަރަހައްދެއް ފަނާވެގެންދާނެ\n17 މެއި 2021 | ހޯމަ 19:41\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދަށް އަމާޒުކޮށް ދިން ޓެރަރިސްޓު ހަމަލާ ތަހުގީގުކުރަމުންދާ ގޮތާމެދު ފުލުހުންނަށް ފުރިހަމަ އިތުބާރު އެބައޮތްކަމަށާއި އެއިތުބާރު ނެތް ދުވަހަކު ސަލާމަތާއި ޚިދުމަތްތަކާއި ބެހޭ ކޮމިޓީ (241 ކޮމިޓީ)ގެ މުގައްރިރުގެ ގޮތުގައި ނުހުންނަވާނެކަމަށް ކޮމިޓީގެ މުގައްރިރު އަދި ހިތަދޫ އުތުރު ދާއިރާގެ މެމްބަރ މުހައްމަދު އަސްލަމް ވިދާޅުވެއްޖެއެވެ.\nރައީސް ނަޝީދަށް ދިން ޓެރަރިސްޓް ހަމަލާ ތަހުގީގުކުރަމުންދާއިރު އެތަހުގީގާއި ގުޅޭ އެންމެ ފަހުގެ މައުލޫމާތު އަންނަނީ 241 ކޮމިޓީއާ ހިއްސާކުރަމުންނެވެ. ހޯމަ ދުވަހު ކުރިޔަށްދިޔަ ދެވަނަ ދައުރުގެ ފުރަތަމަ ޖަލްސާގައި ވަނީ ރިޔާސަތުން ހުށަހަޅުއްވާ ކަންކަމުގެ ގޮތުގައި ރައީސް ނަޝީދަށް ދިން ހަމަލާއާ ގުޅިގެން މައްސަލައެއް ހުށަހަޅުއްވާފައެވެ. މިމައްސަލައަށް މިޖަލްސާގައި ވަނީ މެމްބަރުން ބަހުސްކުރައްވާފައެވެ.\nމިމައްސަލައަށް ބަހުސްކުރައްވަމުން އަސްލަމް ވަނީ މިތަހުގީގާއި ގުޅޭގޮތުން ބައެއް މައުލޫމާތު ހިއްސާކުރައްވާފައެވެ. އެގޮތުން މިހަމަލާއާ ގުޅޭގޮތުން ބޭރުގެ ތަޖުރިބާކާރުން ހިއްސާކުރެެއްވި މައުލޫމާތަށް ބަލާއިރު މިހަމަލާއަކީ ރައީސް ނަޝީދުގެ ހަށިކޮޅަށް އަނިޔާއެއް ދިނުމުގެ ގޮތުން ރޭވިފައިވާ ހަމަލާއެއް ނޫންކަމަށް ވިދާޅުވިކަމަށް އަސްލަމް ވިދާޅުވިއެވެ.\nމިހަމަލާއާ ގުޅޭގޮތުން ލިބޭ މައުލޫމާތުގެ އަލީގައި ވަކިން ޚާއްސަކޮށް އަޅުގަނޑާ ބައްދަލުވި ރާއްޖެއިން ބޭރުގެ މާހިރުން ގެ މިހާރު މިވީ ހިސާބަށް މިފެނުނީ މިހަމާލައަކީ ހަށިގަނޑަށް އަނިޔާއެއް ދިނުމުގެ ގޮތުން ރޭވިފައިވާ ހަމަލާއެއް ނޫން. މިހަމަލާ ރޭވިފައިވާ ގޮތަށް މިބުނާ އެއްޗެއް ގޮވިނަމަ އެތައް ބަޔަކު މަރުވެ މާސިންގާ ސަރަހައްދެއް ފަނާވެގެންދާ ފަދަ ނުރައްކާތެރި ކަމެއް ރޭވިގެންދިޔައީ.\nމީގެއިތުރުން އަސްލަމް ވަނީ ހަމަލާއާ ގުޅިގެން މިހާތަނަށް ފުލުހުން ހާމަކޮށްފައިވާ މައުލޫމާތު މަދުކަމާއި ތިން މީހުންގެ އިތުރަށް މީހަކު ހައްޔަރުނުކުރާތީ ތަހުގީގީ ފަރާތްތަކަށް ކިޔަމުންދާ ފާޑުކިޔުންތަކާ ގުޅިގެންވެސް ވާހަކަދައްކަވާފައެވެ. އެގޮތުން އަސްލަމް ވިދާޅުވީ ތަހުގީގެއް ހިނގަމުންދާއިރު އެހުރިހާ މައުލޫމާތުތަކަކީ ފުލުހުންނަށްވެސް ކޮންމެ ދުވަހަކު ދެވޭނެ މައުލޫމާތުތަކެއް ނޫންކަމަށެވެ. ލިބޭ މައުލޫމާތުގެ އަލީގައި ފުލުހުން އިތުރު މައުލޫމާތު ހޯދާ ހެކި ހޯދުމުގެ ކަންކަން ކުރިޔަށް ގެންދާކަމަށް އަސްލަމް ވިދާޅުވިއެވެ.\nލިބޭ މައުލޫމާތުގެ އަލީގައި އިތުރަށް ހެކި އެއްކުރަމުންދަނީ. ލިބޭ މައުލޫމާތުގެ އަލީގައި އެހެކިތައް އެއްކޮށްގެން އެހެކިތަކާއެކު ކޯޓަށް ވަދެގެން ނޫނީ ހައްޔަރުގައި މީހަކު ބެހެއްޓޭކަށެއް ނެތް. އަޅުގަނޑުމެންގެ ކަންބޮޑުވުމަކީ ތިން މީހުން އެކަނި ކީއްވެހޭ ހައްޔަރުކުރީ؟ ހައްޔަރުކުރަންވީ، އެ އެކަމަކު ގާނޫނުގެ އިޖުރާއަތްތަކުގެ އަލީގައި މީހުން ހިފައި ހައްޔަރުކުރެވެން އަންނަނީ. އެހެންވީމާ އެކަންކަން ފުރިހަމަ ކުރުމުގެ މަސައްކަތް އަޅުގަނޑުގެ މައުލޫމާތުގައި ފުލުހުން ކުރަމުންދަނީ. އަޅުގަނޑަށް އަދި އިތުބާރު އެބައޮތް. އަޅުގަނޑަށް ޔަގީންކަން ނެތް ދުވަހަކު ޔަގީންކަން ދެން ސަލާމަތީ ޚިދުމަތްތަކާއި ބެހޭ ކޮމިޓީގެ މުގައްރިރުގެ ހައިސިއްޔަތުން އަޅުގަނޑު އެކޮމިޓިއަކު ނީންނާނަން އެއިތުބާރުނެތި.\nމީގެއިތުރުން އަސްލަމް ވިދާޅުވީ މިމައްސަލައިގެ ތަހުގީގު ހިނގަމުންދާ ގޮތް ސަރުކާރާއި ރައީސުލްޖުމްހޫރިއްޔާވެސް ގާތުން ބައްލަވަމުން ގެންދަވާކަމަށެވެ. އަދި މިކަމުގައި އަޅަންޖެހޭ ފިޔަވަޅުތައްވެސް އަޅަމުންދާ ކަމަށް އަސްލަމް ވިދާޅުވިއެވެ.\nރައީސް ނަޝީދަށް ދިން ޓެރަރިސްޓް ހަމަލާއާ ގުޅިގެން އެމަނިކުފާނުގެ ސެކިޔުރިޓީ ފެއިލްވެފައިވާތީ އެކަމުގެ އިންކުޔަރީއެއް ކުރިޔަށް ގެންދިޔުމަށް އެކަން ދިރާސާކުރުމަށްފަހު 241 ކޮމިޓީން ވަނީ ނިންމާފައެވެ. މިކަމުގައި 241 ކޮމިޓީއަށް ފާހަގަކުރެވިފައިވާ6ކަމާއެކު އިންކުއަރީއެއް ހެދުމަށް އެކުލަވާލީ ކޮމިޓީ ރިޕޯޓް ހޯމަ ދުވަހުގެ ޖަލްސާގައި ވަނީ ފާސްކުރައްވާފައެވެ. އަދި އިންކުއަރީގެ ކަންކަން ކުރިޔަށްގެންދަން މިހާރު ވަނީ ފަށާފައެވެ.\nރައީސް ނަޝީދަށް އަމާޒުކޮށް ދިން މިހަމަލާގައި އެމަނިކުފާނަށް ބޮޑެތި ޒަޚަމްތަކެއް ލިބިވަޑައިގެންނެވިއިރު އެމަނިކުފާނުގެ ތިން ބޮޑީގާޑުންނަށާއި އެސަރަހައްދުގައި ތިބި އާންމު ދެ މީހަކަށް ވަނީ އެކިވަރުގެ އަނިޔާތައް ލިބިފައެވެ.\nމެއި މަހުގެ6ވަނަ ދުވަހު ރައީސް ނަޝީދަށް އަމާޒުކޮށް ދިން ޓެރަރިސްޓް ހަމަލާއާ ގުޅިގެން މިހާތަނަށް ފުލުހުން ހައްޔަރުކޮށްފައިވަނީ3މީހެކެވެ. އެއީ އައިއީޑީ ގޮއްވާލި މީހާ ކަމަށް ތަހުމަތުކުރެވޭ ވ. ތިނަދޫ، ހިޔާ، އަދުހަމް އަހުމަދު ރަޝީދު އާއި މުޖާޒް އަހުމަދު، މއ. ފޭރުގެ، އާއި ގއ. ކޮނޑޭއަށް އުފަން ތަހުމީން އަހުމަދެވެ. ތަހުމީން އަހުމަދަކީ އައިއީޑީ ހަރުކުރެވިފައިވާ ސައިކަލުގެ ވެރިފަރާތް ކަމަށް ފުލުހުން ބުނެއެވެ. މިތިން މީހުންގެ ބައްދަށް މިހާރު ކޯޓުން ވަނީ 15 ދުވަސް ޖަހާފައެވެ. މިތިން މީހުންގެ ފަހުން އެއްވެސް މީހަކު ފުލުހުން ހައްޔަރުކޮށްފައިވާކަމަށް އަދި ބުނެފައެއްނުވެއެވެ.\nނަމަވެސް ހަމަލާދިން ރޭ އެސަރަހައްދުން ޝައްކުކުރެވޭ4މީހަކު ފާހަގަކުރެވިފައިވާކަމަށް ފުލުހުން ބޭއްވި ނޫސްވެރިންގެ ބައްދަލުވުމުގައި ވަނީ ބުނެފައެވެ.\nރައްޔިތުންގެ މަޖިލިސް ރައީސް ނަޝީދު\nބުދަ ދުވަހުގެ ޖަލްސާގައި ހެލްތު މިނިސްޓަރާއި ސުވާލުކުރުން\nއަންގާރަ ދުވަހު މަޖިލީހުގެ ޖަލްސާއެއް ނޯންނާނެ


SunOnline: Hong Kong airport gai3dhuvahuge muzaaharaaeh fashaifi\nހޮންކޮންގް އެއާޕޯޓުގައި ތިން ދުވަހުގެ މުޒާހަރާއެއް ފަށައިފި\nރުގިއްޔާ މުހައްމަދު މޫސާ 09 Aug 2019, 17:20\nހޮންކޮންގް އިންޓަނޭޝަނަލް އެއާޕޯޓުގައި މުޒާހަރާ ކުރަނީ -- ފޮޓޯ: ރޮއިޓާސް\nހޮންކޮންގް (އޮގަސްޓު 9): ހޮންކޮންގްގެ ޑިމޮކްރަސީއަށް ތާއިދު ކުރާ އެކްޓިވިސްޓުން އެސިޓީގެ އެއާޕޯޓުގައި ތިން ދުވަހުގެ މުޒާހަރާއެއް ފަށައިފި އެވެ.\nމިއަދު މެންދުރުގެ ވަގުތެއްގައި ހޮންކޮންގް އިންޓަނޭޝަނަލް އެއާޕޯޓަށް އެއްވާން ފެށި މުޒާހަރާގެ ބައިވެރިން ތިބީ މޫނު ފޮރުވައި، ކަޅު ހެދުން ލައިގެންނެވެ. އަދި އެމީހުން ތިބީ ލީޑަރު ކެރީ ލާމް އާއި ފުލުހުންގެ އަމަލުތައް ކުށްވެރިކޮށް ލިޔެފައިވާ ބެނާތަކާއި އެމުޒާހަރާތަކާ ބެހޭ މައުލޫމާތު ފޯރުކޮށްދޭ ލީފްލެޓުތައް ހިފައިގެންނެވެ.\nހޮންކޮންގް އެއާޕޯޓުގައި އެމުޒާހަރާ ބޭއްވުމުގެ ބޭނުމަކީ އެސިޓީއަށް އަންނަ މީހުންގެ ތާއިދު ހޯދުމާއި މުޒާހަރާގެ ބޭނުން އަންގައި ދިނުން ކަމަށް މުޒާހަރާގެ ބައިވެރިން ބުންޏެވެ.\nއެމުޒާހަރާތަކާ ގުޅިގެން ހޮންކޮންގް އެއާޕޯޓުގައި ވަނީ ސަލާމަތީ ފިޔަވަޅުތައް ވަރުގަދަކޮށްފަ އެވެ. ނަމަވެސް އެސިޓީގެ އެއާޕޯޓް އޮތޯރިޓީން ވަނީ އެއާޕޯޓުގެ މަސައްކަތްތައް އެހެން ދުވަސްތަކެކޭ އެއްގޮތަށް ކުރިއަށްދާނެ ކަމަށް ބުނެފަ އެވެ.\nމީގެ ކުރިން މިދިޔަ މަހުގެ 26ގައިވެސް ހޮންކޮންގް އެއާޕޯޓުގައި ގިނަ އަދަދެއްގެ މުވައްޒަފުން ބައިވެރިވި މުޒާހަރާއެއް ބޭއްވި އެވެ. އަދި އެމުޒާހަރާ ނިމިގެންދިޔައީ ސުލްހަވެރިކޮށެވެ.\nހޮންކޮންގް މުޒާހަރާތަކާ ގުޅިގެން 22 ގައުމަކުން ވަނީ އެސިޓީއަށް ދަތުރުކުރުމުގައި ސަމާލުވުމަށް ބުނެ އިންޒާރު ނެރެފަ އެވެ. އަދި ހޮންކޮންގް ސަރުކާރުން ނެރުނު ބަޔާނެއްގައި ވަނީ މުޒާހަރާތަކުގެ ސަބަބުން ދަތުރުފަތުރަށް ހުރަސް އެޅުން ހުއްޓުވުމަށް މަސައްކަތް ކުރަމުންދާ ކަމަށް ބުނެފަ އެވެ.\nނަމަވެސް މިދިޔަ އަހަރުގެ ޖުލައި މަހާ އަޅާ ބަލާ އިރު މިއަހަރުގެ ޖުލައި މަހު ހޮންކޮންގަށް ފަތުރުވެރިން ދިޔަ މިންވަރު ވަނީ 26 ޕަސެންޓު ދަށްވެފަ އެވެ. އަދި މިމަހުވެސް ފަތުރުވެރިންގެ އަދަދު ދަނީ މަދު ވަމުންނެވެ.\nމިދިޔަ އޭޕްރިލް މަހު ހޮންކޮންގްގައި ބޮޑެތި މުޒާހަރާތައް ފެށުނީ ސަރުކާރުން ގާނޫނު ހަދާ މަޖިލީހަށް ހުށަހެޅި ބިލަކާ ގުޅިގެންނެވެ. އޭޕްރިލް މަހުގެ 20ގައި ވޯޓަށް އަހަން އޮތް އެބިލު ފާސް ކުރި ނަމަ، ހޮންކޮންގްގައި ތިބި ކުށުގެ ތުހުމަތު ކުރެވޭ މީހުންގެ ޝަރީއަތް ކުރިއަށްގެންދިޔުމަށް އެމީހުން ޗައިނާއާ ހަވާލު ކުރެވޭނެ އެވެ.\nނަމަވެސް ގިނަ އަދަދެއްގެ މީހުން ވަނީ އޭގެ ސަބަބުން ހޮންކޮންގްގައި ޗައިނާގެ ނުފޫޒު އިތުރުވާނެ ކަމަށާއި އެގައުމުގެ ޝަރުއީ ނިޒާމަށް އިތުބާރު ނުކުރެވޭ ކަމަށް ބުނެފަ އެވެ. އަދި އެބިލާ ދެކޮޅަށް ބޭއްވި ބައެއް މުޒާހަރާތައް ހޫނުވެ، ފުލުހުން ވަނީ ހާލަތާ ނުބައްދަލު ބާރުގެ ބޭނުން ކޮށްފައި ކަމަށް މުޒާހަރާގެ ބައިވެރިން ބުނެ އެވެ.\nއޭގެ ސަބަބުން ލާމް ވަނީ ބިލް ފާސް ކުރުން ފަސް ކުރަން ނިންމަވާފަ އެވެ. ނަމަވެސް މުޒާހަރާ ކުރާ ފަރާތްތަކުން އަދިވެސް ދަނީ ބިލް އެއްކޮށް އުވާލުމަށާއި ލާމް އިސްތިއުފާ ދެއްވުމަށާއި ހައްޔަރުކޮށްފައިވާ މުޒާހަރާގެ ބައިވެރިން ދޫކޮށްލުމަށް ގޮވާލާ މުޒާހަރާ ކުރަމުންނެވެ.\nހޮންކޮންގެ މުޒާހަރާތަކަށް ހަ މަސް!


Netherlands Ge Arnhem City In China Aa Eku Oiy Gulhun Kadaalaifi - Vaguthu\nޗައިނާ އިން އުއީގާ މުސްލިމުންނާ މެދު ކަންތައްތައް ކުރަމުންދާ ގޮތާ މެދު ހިތްހަމަނުޖެހި ނެދަލެންޑްސްގެ އާންހެމް ސިޓީން ޗައިނާއާ އޮތް ގުޅުން ކަނޑާލައިފިއެވެ.\nއާންހެމް ސިޓީގެ ކައުންސިލްގެ މެޖޯރިޓީން ވޯޓު ދީފައިވަނީ ޗައިނާއާ ދެމެދު އޮތް ގުޅުން ބޭއްވުމަށް މޭޔަރ ގެންގުޅެމުންދާ ސިޔާސަތުތަކާ ދެކޮޅަށެވެ. ނެދަލެންޑްސްގެ ޕާޓީތަކުގެ މެޖޯރިޓީން ވޯޓު ދީފައިވަނީ މިހާރުން މިހާރަށް ޗައިނާއާ ދެމެދު އޮތް ގުޅުން ކަނޑާލުމަށް ކަމަށް ރިޕޯޓުތައް ބުނެއެވެ.\n"އަހަރެމެން ގަބޫލުކުރަނީ ޗައިނާގެ ބޮޑު ސަރަހައްދެއްގައި އިންސާނިއްޔަތާއި ދެކޮޅު އަމަލުތައް ހިންގަމުންދާ ކަމަށް. އަދި ޗައިނާގައި އުއީގާ މީހުންނާ ދެކޮޅަށް ހިންގަމުންދާ އިންސާނިއްޔަތާއި ދެކޮޅު ޖަރީމާތައް ދުވަހަކަށް ވުރެ ދުވަހެއް އިތުރުވަމުންދާކަމަށް" މަޝްވަރާގެ ތެރެއިން ސިޔާސީ ޕާޓީއަކުން ބުނެފައިވެއެވެ.\nއުއީގާ މުސްލިމުންނާ ދޭތެރޭގައި ޗައިނާ ސަރުކާރުން ކަންތައް ކުރަމުން ދާ ގޮތް އެއީ އިންސާނިއްޔަތާ ދެކޮޅަށް ހިންގާ ޖަރީމާތަކެއްގެ ގޮތުގައި ލޭބަލް ކުރަން ޖެހޭ ކަމަށް ޑަޗް ޕާލިމެންޓުން ވެސް އެއްބަސްވެފައިވާ ކަމަށް ރިޕޯޓުތައް ބުނެއެވެ.\n"މީގެ ތެރޭގައި އުއީގާ މުސްލިމުންނަށް ކުރާ ފުރައްސާރަ ހިމެނޭ" ޑަޗް ޕާލިމެންޓުގެ މެމްބަރަކު ބުނެފައިވެއެވެ.\nއިންސާނީ ހައްގުތައް ހޯދަން ވަކާލާތުކުރާ ގުރޫޕުތަކާއި، އުއީގާ މުސްލިމުން އަދި މޮންގޯލިއަން ފަދަ ގުރޫޕުތަކުން ޗައިނާއާ ދެކޮޅަށް އެއްވެ ޗައިނާ ސަރުކާރުން ހިންގަމުންދާ ޖަރީމާތަކާ ދެކޮޅަށް އަންނަނީ އަޑު އުފުލަމުންނެެވެ. އަދި ދުނިޔޭގެ ހުރިހާ ކޮމިއުނިޓީ ތަކަކުން 2022ވަނަ އަހަރު ބެއިޖިންގް ވިންޓާ އޮލިމްޕިކް ގޭމްސް ބައިކޮޓް ކުރުމަށް ވަނީ ގޮވާލައިފައެވެ.\nޖުލައި 26, 2021 10:11\nއިޒްރޭލާ ގުޅުން ނުކަނޑާ


Kim Singapore Gai Nidhikurahvaane Kotari Ge Kuli Dhehkeyne Gotheh Ves Neh - Vaguthu\nކިމް ސިންގަޕޫރުގައި ނިދިކުރައްވާނެ ކޮޓަރީގެ ކުލި ވެސް ދެއްކޭނެ ގޮތެއް ނެތް!\nއުތުރު ކޮރެއާގެ ލީޑަރު ކިމް ޖޮން އުން އާއި އެމެރިކާގެ ރައީސް ޑޮނަލްޑް ޓްރަމްޕް މިމަހުގެ 12 ވަނަ ދުވަހު ސިންގަޕޫރުގައި ބައްދަލުވުމެއް ބާއްވަން ތައްޔާރުވަމުން ދާއިރު ސިންގަޕޫރަށް ވަޑައިގެން ކިމް މަޑުކުރައްވާނީ ފަސްތަރީގެ ހޮޓަލެއްގެ ޕްރެޒިޑެންޓަލް ސޫޓްގައި ކަމަށް ރިޕޯޓްތައް ބުނެފިއެވެ.\nނަމަވެސް ރެއަކަށް 6000 އެމެރިކާ ޑޮލަރު ޚަރަދު ކުރަން ޖެހޭ ޕްރެޒިޑެންޓަލް ސޫޓަށް ފައިސާ ދެއްކުމުގެ ގާބިލްކަން އުތުރު ކޮރެއާގައި ނެތްކަން އެގައުމުން މިހާރު އެމެރިކާ ސަރުކާރަށް އަންގާފައިވާ ކަމަށް ވެއެވެ. އެހެންކަމުން ލަފާކުރެވޭ ގޮތުގައި ކިމް މަޑުކުރައްވާނެ ޕްރެޒިންޑެންޓަލް ސޫޓަށް ފައިސާ ދައްކާނީ އެމެރިކާ އިންނެވެ.\nނުވަތަ ކިމް އަށް މެހެމާންދާރީ އަދާކުރުމުގެ ގޮތުން ސިންގަޕޫރުން ވެސް އެފައިސާ ދެއްކުން އެކަށީގެންވާ ކަމަށް ބައެއް ރިޕޯޓްތައް ބުނެއެވެ.\nއުތުރު ކޮރެއާ އިން ނިއުކްލިއާ ހަތިޔާރު ތަރައްޤީ ކުރަން ކޮށްފައިވާ ބޮޑެތި ހޭދަތަކުގެ ސަބަބުންނާއި ދުނިޔެ އިން އެގައުމާއި ދެކޮޅަށް އަޅާފައިވާ ވަރުގަދަ ދަތިކުރުމުގެ ފިޔަވަޅުތަކުގެ ސަބަބުން ގައުމުގެ އިޤުތިޞާދު އޮތީ ވަރަށް ދަތި ހާލަތެއްގައެވެ.\nމިއަހަރު ދެކުނު ކޮރެއާގައި އޮތް އޮލިމްޕިކްސް ގޭމްސް އަށް ދިޔަ އުތުރު ކޮރެއާ ޓީމަށް ޚަރަދު ކުރި 2.6 މިލިއަން ޑޮލަރު ވެސް އުތުރު ކޮރެއާގެ ހާލަތު އޮތް ގޮތުން ދެކުނު ކޮރެއާ އިން ވަނީ އަނބުރާ ދީފައެވެ.\nރިޕޯޓްތައް ބުނާ ގޮތުގައި ކިމް ސިންގަޕޫރަށް ކުރާ ދަތުރަށް ފައިސާގެ އެހީތެރިކަން ފޯރުކޮށްދިނުމުގެ ގޮތުން އެމެރިކާގެ ދަތިކުރުމުގެ ފިޔަވަޅުތައް ވަގުތީ ގޮތުން ސަސްޕެންޑް ކުރުން އެކަށީގެންވެއެވެ. އެއީ މިހާރު އަޅާފައިވާ ދަތިކުރުމުގެ ފިޔަވަޅުތަކުގެ ސަބަބުން އެމެރިކާ އިން ބޭނުންވި ނަމަވެސް އެފަދަ އެހީއެއް ވެދެވެން ނެތުމުންނެވެ.\nސިންގަޕޫރުން ވެސް ވަނީ ކިމް އާއި ޓްރަމްޕްގެ ސަމިޓަށް ސިންގަޕޫރުން ބައެއް ޚަރަދުތައް ކުރާނެ ކަމަށް ބުނެފައެވެ. ނަމަވެސް އެކަމުގެ ތަފްސީލެއް އެގައުމުން ނުދެއެވެ.\nކިމް އާއި ޓްރަމްޕްގެ ސަމިޓް އޮންނާނީ ސިންގަޕޫރުގެ ސަންގްރިއްލާ ހޮޓެލް ގައެވެ.\nޖޫން 3, 2018 23:22\nއެހެން ގިނަޤައުމުތުކުގެ ރައްޔިތުން އަބަދު ވިރިމީހާއަށް ގޮވާނީ ލާރިތަށް ކަނިއްޔޭ ކައިގެން އާއިލާއާއި ރަޙްމަތް ތެރިންތަށް ވެސް މުސްހަންދިވެއްޖެއޭ ރައްޔިތުން ފަގީރު ކޮއްލާފިއޭ މިހެއްނެވެ ކަރަޕްޝަނޭ ކަރަޕްޝަނޭ މިހެއްނެވެ.\nއެކަމަކު ހެންގޮވާޤައުމަތަކުގެ ރައްޔިތުން މިވެރިމީހާ ފަގީރުވެ ކޮޓަރިކުލި ރެޔަކާއި ދުވާލި 6000 އެމެރިކާ ޑޮލަރު ދެއްކެނެ ގޮތެއް ނެތުނީމާ މިފަދަ ވެރިޔާ އަށް ކުރާނީ މަލާމަތްދޯ!؟\nޖޫން 10, 2018 19:03\nއޭނާ އަތުގާ ނެތީ ހަރު ފައިސާ . އުތުރު ކޮރެޢާގެ ފައިސާ އަކީ ދިވެިހި ރުފިޔާ އެއްވަރު ހުސް ކަރުދާސް. ެއެއަކުން ހޮޓަލުގެ ބިލް ނުދެއްކޭނެ. އޭނާ އަތުގާ ހަރު ފައިސާ ނެތީ ދުނިޔެއާ ދެކޮޅު ހަދައި ގައުމުގެ މީހުން ގެ މިނިވަންކަން ނިގުޅާގަނެގެން ގައުމު އިނދެޖެއްސައިގެން މާވަރުގަދަ މީހަކަށް ހެދިގެން އުޅުނީމާ.\nޖޫން 8, 2018 23:20\nރާއްޖެއިން ސަލާމަތީ މަޖުލީހުގެ ގޮންޑިހޯދަން ސައިނީމެން ކިހާވަރެއް ތަޅާލައިފި؟؟؟


Addu ihuthijaaju: Fulhun baaruge beynun koffi\nއިހުތިޖާޖުގެ ތެރެއިން އަނިޔާވި މީހެއް: ފުލުހުން ވަނީ ބާރުގެ ބޭނުން ކޮށްފައި --\nއައްޑޫ ސިޓީގައި މިއަދު ކުރި އިހުތިޖާޖުގެ ބަައިވެރިންނާއި ދެކޮޅަށް ބާރުގެ ބޭނުން ކޮށްފި އެވެ.\nފުލުހުން ބުނީ އައްޑޫ ސިޓީގައި މިއަދު ކުރި އިހުތިޖާޖުގައި ފުލުހުންގެ ދަޢުރު އަދާކުރުމަށް ހުރަސްއަޅަން މަސައްކަތްކުރުމާ ގުޅިގެން ފުލުހުން ވަނީ ބާރުގެ ބޭނުންކޮށްފައި ކަމަަށެވެ. އެގޮތުން އެތަނުގައި އެއްވެ ތިބި މީހުން ދުރަށް ޖެއްސުމުގެ ގޮތުން ފުލުހުން ޕެޕަރ ސްޕްރޭ ބޭނުންކޮށްފައިވާ ކަމަަށެވެ.\nޖިންސީ ގޯނާ ކުރުމާއި ދެކޮޅަށް ބޭއްވި މި އިހުތިޖާޖަކީ އައްޑޫގައި ކުޑަ އަންހެން ކުއްޖަކަށް ފުލުހަކު ޖިންސީ ގޯނާކޮށްފައިވާ ކަމަށް ބުނެ ކުރިއަށް ގެންދިޔަ އިހުތިޖާޖެކެވެ. އިހުތިޖާޖު ކުރި މީހުން ބުނީ އެ ފުލުސް މީހާއަށް ފުލުހުން ހިމާޔަތް ދޭ ކަމަށެވެ.\nމޯލްޑިވްސް ޕޮލިސް ސާވިސް އައްޑޫ ސިޓީ ކައުންސިލް އައްޑޫ ސިޓީ\nއިންޒާރު ދޭތީ ވަގުތުގެ ނޫސްވެރިންނަށް ރައްކާތެރިކަން ދީފި


Euro 2020 - Mihaaru\n1 Italy97 3\n2 Wales41 3\n3 Switzerland4-1 3\n4 Turkey0-7 3\n1 Belgium96 3\n2 Denmark31 3\n1 Netherlands96 3\n2 Austria61 3\n4 North Macedonia0-6 3\n1 England72 3\n2 Croatia41 3\n3 Czech Republic41 3\n4 Scotland 1 -4 3\n1 Sweden72 3\n2 Spain55 3\n4 Poland 1 -2 3\n1 France51 3\n2 Portugal41 3\n3 Germany41 3\n4 Hungary2-3 3\nJul 12 1 - 1\nJul 082- 1\nJul 076- 5\nޔޫރޯގެ ޓީމުގެ އަދަދު 32 އަށް ބަދަލުކުރުމުގެ ވިސްނުން\n"މިހާރު" ޔޫރޯ ފެންޓަސީ ލީގުގެ އިނާމު ހަވާލުކޮށްފި\n"މިހާރު" ކުއިޒުން ވަނަހޯދީ އެއް އާއިލާގެ ތިން ބެއިން\nގެރެތު ސައުތުގޭޓުގެ "ނަސީބު"ގެ ޓައި\nދުނިޔޭގެ އެއްވަނަ ބެލްޖިއަމް ބަލިކޮށް އިޓަލީ ސެމީއަށް\nވޭލްސް ކަޓުވާލުމަށް ފަހު ޑެންމާކް ކުއާޓާ ފައިނަލަށް\nއޮސްޓްރިއާ ބަލިކޮށް އިޓަލީ ކުއާޓާއަށް\nޔޫރޯ 2020ގެ ޗެމްޕިއަންކަން އިޓަލީ ހޯދުން\nޔޫރޯ 2020ގެ ފައިނަލްގައި އިންގްލެންޑާ ދެކޮޅަށް ކުޅެ އިޓަލީ ވަނީ ޗެމްޕިއަންކަން ހޯދާފައި. ލަންޑަންގެ ވެމްބްލީ ސްޓޭޑިއަމްގައި ކުޅުނު މެޗުގެ ފުރިހަމަ ވަގުތާއި އިތުރު ވަގުތު 1-1...\nޔޫރޯ 2020: އިންގްލެންޑް - ޑެންމާކް\nޔޫރޯ 2020 ސެމީ ފައިނަލްގައި ޑެންމާކް އަތުން 2-1 އިން މޮޅުވެ އިންގްލެންޑް ވަނީ މުބާރާތުގެ ފައިނަލުން ޖާގަ ހޯދާފައި. ބޮޑު މުބާރާތެއްގެ ފައިނަލަށް އިންގްލެންޑް އެންމެ...\nޔޫރޯ 2020: އިޓަލީ - ސްޕޭން\nޔޫރޯ 2020 ސެމީ ފައިނަލްގައި އިޓަލީ އާއި ސްޕޭން ބައްދަލު ކުރި މެޗުގެ ފުރިހަމަ ވަގުތާއި އިތުރު ވަގުތުގައި 1-1 އިން ދެ ޓީމު އެއްވަރުވުމުން ނަތީޖާ...\nޔޫރޯ 2020: އިންގްލެންޑް - ޔޫކްރޭން\nޔޫރޯ 2020 ފުޓުބޯޅަ މުބާރާތުގެ ކުއާޓާ ފައިނަލްގައި ޔޫކްރޭން އަތުން 4-0 އިން މޮޅުވެ އިންގްލެންޑް ވަނީ މުބާރާތުގެ ސެމީ ފައިނަލަށް ދަތުރުކޮށްފައި. ސެމީގައި އިންގްލެންޑް ކުޅެން...\nޔޫރޯ 2020: އިންގްލެންޑް - ޖަރުމަން\nޔޫރޯ 2020 ގެ ދެވަނަ ބުރުގައި ޖަރުމަނާ ދެކޮޅަށް ކުޅުނު މެޗު އިންގްލެންޑް ވަނީ 2-0 އިން ކާމިޔާބުކޮށްފައި. އިންގްލެންޑަށް ލަނޑުތައް ޖަހައިދިނީ ފޯވާޑް ރަހީމް ސްޓާލިން...\nޔޫރޯ 2020: ފްރާންސް - ސްވިޒަލެންޑް\nޔޫރޯ 2020 ދެވަނަ ބުރުގައި ފްރާންސް އާއި ސްވިޒަލެންޑް ރޭ ކުޅުނު ފޯރިގަދަ މެޗު ގިނަ ބަޔަކު ހީކުރިގޮތާ ޚިލާފަށް ކާމިޔާބުކޮށްފައި ވަނީ ސްވިޒަލެންޑް. މެޗުގެ ފުރިހަމަ...\nޔޫރޯ 2020: ބެލްޖިއަމް - ޕޯޗުގަލް\nޔޫރޯ 2020 ގައި އެންމެ ފަހުގެ ޗެމްޕިއަން ޕޯޗުގަލްއާ ދެކޮޅަށް ބެލްޖިއަމް ރޭ ކުޅުނު މެޗު 1-0 އިން ކާމިޔާބުކޮށް ބެލްޖިއަމް ވަނީ ކުއާޓާ ފައިނަލަށް ދަތުރުކޮށްފައި....\nޔޫރޯ 2020: އިޓަލީ - އޮސްޓްރިއާ\nޔޫރޯ 2020 ގެ ދެ ވަނަ ބުރުގައި ލަންޑަންގެ ވެމްބްލީ ސްޓޭޑިއަމްގައި ކުޅުނު މެޗުގެ ފުރިހަމަ ވަގުތު ހަމަވިއިރު ލަނޑެއް ނުޖެހި އެއްވަރުވުމުން، ކުޅުނު އިތުރު ވަގުތުގައި...\nޔޫރޯ 2020: ފްރާންސް - ޕޯޗުގަލް\nބުޑަޕެސްޓް: ޖޫން 24، 2021: ޔޫރޯ 2020ގެ ގްރޫޕް އީގެ ފްރާންސް އާއި ޕޯޗުގަލް ބައްދަލުކުރި މެޗު: ފްރާންސްގެ މައްޗަށް 2-2 ގެ ނަތީޖާ އަކުން އެއްވަރުކޮށް...\nޔޫރޯ 2020: ޗެކް ރިޕަބްލިކް - އިންގްލެންޑް\nލަންޑަން، ވެމްބަލީ ސްޓޭޑިއަމް: ޖޫން 23، 2021: ޔޫރޯ 2020ގެ ގުރޫޕް ޑީގެ އިންގްލެންޑް އާއި ޗެކް ރިޕަބްލިކް ބައްދަލުކުރި މެޗު: ޗެކް ރިޕަބްލިކްގެ މައްޗަށް 1-0...\n11 June 2021 - 15:00\nޓީމު ޕްރޮފައިލް: ސްކޮޓްލެންޑް\n11 June 2021 - 14:48\nޓީމް ޕްރޮފައިލް: ޗެކް ރިޕަބްލިކް\n10 June 2021 - 14:22\nޓީމް ޕްރޮފައިލް: ކްރޮއޭޝިއާ\n10 June 2021 - 14:04\nޓީމް ޕްރޮފައިލް: އިންގްލެންޑް\n10 June 2021 - 13:44\nޓީމް ޕްރޮފައިލް: ޖަރުމަން\n10 June 2021 - 13:24\nޓީމް ޕްރޮފައިލް: ވޭލްސް\nސެއިންޓް ޕީޓާސްބާގް ސްޓޭޑިއަމް\nޔޫރޯ ފުޓުބޯޅަ މުބާރާތުގެ ބައެއް މެޗުތައް މި އަހަރު ކުޅޭ ލަންޑަންގެ ވެމްބްލީ ސްޓޭޑިއަމް އަލުން އިމާރާތް ކުރުމަށް ފަހު ހުޅުވީ 2007 ވަނަ އަހަރު އެވެ. އެއީ އިނގިރޭސި ވިލާތުގެ އެންމެ ބޮޑު ސްޓޭޑިއަމް އަދި ޔޫރަޕްގައި ދެ ވަނަ އަށް އެންމެ ބޮޑު ސްޓޭޑިއަމެވެ. ޔޫރޯ 2020 ގެ އަށް މެޗު ވެމްބްލީގައި ކުޅޭނެ އެވެ. އޭގެ ތެރޭގައި ފައިލް މެޗާއި ސެމީ ފައިނަލް ދެ މެޗު ހިމެނެ އެވެ.\nބާކޫ އޮލިމްޕިކް ސްޓޭޑިއަމް\nއާޒަބައިޖާންގެ ވެރިރަށް ބާކޫގެ އޮލިމްޕިކް ސްޓޭޑިއަމް ފެބްރުއަރީ 2015 ގައި އިމާރާތްކޮށް ނިންމައި ހުޅުވާފައި ވަނީ މާޗް 6، 2015 ގަ އެވެ. ސްޓޭޑިއަމްގެ ބިންގާ ޖޫން 6، 2011 ގައި އެޅީ އަޒަބައިޖާންގެ ފުޓުބޯޅަ އަށް 100 އަހަރު ފުރުން ފާހަގަކުރުމަަށް ބޭއްވި ޚާއްސަ ރަސްމިއްޔާތުގަ އެވެ. މި އަހަރުގެ ޔޫރޯގެ ގްރޫޕް ސްޓޭޖުގެ ތިން މެޗާއި ކުއާޓާ ފައިނަލް މެޗެއް ބާކޫ ސްޓޭޑިއަމްގައި ކުޅޭނެ އެވެ.\nއިޓަލީގެ ވެރިރަށް ރޯމްގެ އެންމެ ބޮޑު ސްޓޭޑިއަމް، ސްޓާޑިއޯ އޮލިމްޕިކޯ އަލުން އިމާރާތް ކުރީ 1990 ވަނަ އަހަރުގެ ވޯލްޑް ކަޕް ފުޓުބޯޅަ މުބާރާތަށެވެ. އިޓަލީގެ ނޭޝަނަލް އޮލިމްޕިކް ކޮމިޓީގެ ބެލުމުގެ ދަށުގައިވާ ސްޓާޑިއޯ އޮލިމްޕިކޯ އަކީ ރޯމާ އާއި ލާޒިއޯގެ ހޯމް ސްޓޭޑިއަމް ވެސް މެ އެވެ. މިފަހަރުގެ މުބާރާތުގެ ހަތަރު މެޗު ރޯމްގެ އޮލިމްޕިކް ސްޓޭޑިއަމްގައި ކުޅޭނެ އެވެ. އޭގެ ތެރޭގައި ކުއާޓަ ފައިނަލް އެއް މެޗު ވެސް ހިމެނެ އެވެ.\nރަޝިޔާގެ ސެއިންޓް ޕީޓަސްބާގުގެ ކްރެސްޓޯވްސްކީ ސްޓޭޑިއަމް، ސްޕޮންސަޝިޕް ސަބަބުތަކަށްޓަކައި މަޝްހޫރުވެފައި ވަނީ ގެޒްޕްރޮމް އެރީނާގެ ގޮތުގަ އެވެ. ފުރާޅު ކަހާލެވޭ ގޮތަށް ހަދާފައިވާ ސްޓޭޑިއަމް ހުޅުވާފައި ވަނީ 2017 ވަނަ އަހަރުގެ ފީފާ ކޮންފަޑެރޭޝަން ކަޕަށެވެ. ފީފާ ވޯލްޑް ކަޕް 2018 ގެ ހަތް މެޗު އެ ސްޓޭޑިއަމްގައި ކުޅުނެވެ. މިފަހަރުގެ ޔޫރޯގެ ހަތް މެޗު ވެސް އެ ސްޓޭޑިއަމްގައި ކުޅޭނެ އެވެ.\nމިއުނިކުގެ އަލިއަންޒް އެރީނާ އަކީ ޖަރުމަނުގެ ދެ ވަނަ އަށް އެންމެ ބޮޑު ސްޓޭޑިއަމް އެވެ. ފައިނޭންޝަލް ސާވިސް ޕްރޮވައިޑާ އަލިންޒް އިން ސްޓޭޑިއަމްގެ ސްޕޮންސަޝިޕް 30 އަހަރަށް ގަނެފައިވީ ނަމަވެސް ފީފާ އާއި ޔުއެފާގެ މެޗުތަކުގައި ސްޓޭޑިއަމްގެ ނަން އެ ގޮތަށް ބޭނުމެއް ނުކުރެވޭނެ އެވެ.\nހަންގޭރީގެ ބުޑަޕެސްޓުގެ ޕުސްކަސް އެރީނާ އަލުން އިމާރާތް ކުރަން ފެށީ 2017 ވަނަ އަހަރު އެވެ. ފީފާ އާއި ޔުއެފާގެ މިންގަނޑުތަކާ އެއްގޮތަށް ހަދާފައިވާ ސްޓޭޑިއަމަށް ނަންދީފައި ވަނީ ހަންގޭރީގެ ކުރީގެ ފުޓުބޯޅަ ކެޕްޓަން ފެރެންސް ޕުސްކަސް އަށް ނިސްބަތްކޮށެވެ.\nއެސްޓާޑިއޯ ލަ ކާޓުހާ ޑި ސެވިއްޔާ\nގިނަ ކުޅިވަރުތަކެއް ކުޅެވޭ ގޮތަށް ހަދާފައިވާ ސްޕޭނުގެ ސެވިއްޔާގެ އެސްޓާޑިއޯ ލަ ކާޓުހާ ހުޅުވާފައި ވަނީ 1999 ވަނަ އަހަރުގެ ވޯލްޑް އެތުލެޓިކްސް ޗެމްޕިއަންޝިޕަށެވެ. ސެވިއްޔާގެ ސްޓޭޑިއަމަށް މި ފަހަރުގެ ޔޫރޯ މެޗުތައް ބަދަލު ކުރީ، ކޮވިޑް-19 އާ ގުޅިގެން ބިލްބާއޯ ސްޓޭޑިއަމްގައި މެޗުތައް ބޭއްވުމުގެ ޝަރުތުތައް ފުރިހަމަ ނުވުމުންނެވެ.\nރުމޭނިއާގެ ވެރިރަށް ބުކަރެސްޓުގެ އެރީނާ ނޭޝަނަލް އަލުން އިމާރާތް ކުރުމަށް ފަހު ހުޅުވާފައި ވަނީ 2011 ވަނަ އަހަރު އެވެ. ރުމޭނިއާގެ ގައުމީ ފުޓުބޯޅަ ޓީމުގެ މެޗުތައް ކުޅުމުގެ އިތުރުން އެއީ ޑައިނަމޯ ބުކަރެސްޓުގެ ހޯމް ސްޓޭޑިއަމް ވެސް މެ އެވެ. ފުރާޅު ކަހާލެވޭ ގޮތަށް ހަދާފައިވާ މި ސްޓޭޑިއަމަކީ ޔުއެފާ ގެޓަގަރީ ހަތަރެއްގެ ސްޓޭޑިއަމެކެވެ.\nޖޯހަން ކްރައިފް އެރީނާ\nނެދަލޭންޑްސްގެ ވެރިރަށް އެމްސްޓެޑަމްގެ ޖޯހަން ކްރައިފް އެރީނާ އަކީ އެ ގައުމުގެ އެންމެ ބޮޑު ސްޓޭޑިއަމެވެ. އެމްސްޓެޑަމް އެރީނާގެ ނަމުން މަޝްހޫރު ސްޓޭޑިއަމްގެ ނަން ޖޯހަން ކްރައިފް އެރީނާގެ ނަމަށް 2018-2019 ގެ ފުޓުބޯޅަ ސީޒަނުގައި ބަދަލުކުރީ ނެދަލެންޑްސްގެ ފުޓުބޯޅަ ލެޖެންޑް ޖޯހަން ކްރައިފްގެ ނަމާ ގުޅުވައިގެންނެވެ.\nސްކޮޓްލެންޑުގެ ގްލާސްގޯގެ ހެމްޑަމް ޕާކަކީ އެ ގައުމުގެ އެންމެ ދުވަސްވީ ކްލަބު ކްއީންސް ޕާކުގެ ހޯމް ސްޓޭޑިއަމެވެ. ޔުއެފާ ކެޓަގަރީ ހަތަރެއްގެ މި ސްޓޭޑިއަމްގައި މީގެ ކުރިން ވަނީ ޔޫރަޕުގެ ބޮޑެތި މުބާރާތްތަކުގެ ފައިނަލް މެޗު ކުޅެފަ އެވެ. މި ފަހަރުގެ ޔޫރޯ މުބާރާތުގެ ހަތަރު މެޗު ހެމްޑަމް ސްޓޭޑިއަމްގައި ކުޅޭނެ އެވެ.\nޑެންމާކުގެ ކޯޕެންހޭގަންގެ ޕާކެން ސްޓޭޑިއަމް އަލުން އިމާރާތްކޮށް ނިންމާފައި ވަނީ 1992 ވަނަ އަހަރު އެވެ. ޔުއެފާގެ ހަތަރު ތަރީގެ ސްޓޭޑިއަމް ލިސްޓްގައި ޕާކެން ހިމަނާފައި ވަނީ 1993 ވަނަ އަހަރު އެވެ. ފުރާޅު ކަހާލެވޭ ގޮތަށް ހަދާފައިވާ ސްޓޭޑިއަމްގައި މީގެ ކުރިން ވަނީ ބޮޑެތި ކޮންސެޓްތައް ވެސް ބާއްވައިފަ އެވެ.\n11 June 2021 - 14:52\nކުޅުންތެރިންގެ ޕްރޮފައިލް: ތޯމަސް މުލާ\n11 June 2021 - 14:40\nކުޅުންތެރިންގެ ޕްރޮފައިލް: ކްރިސްޓިއާނޯ ރޮނާލްޑޯ\n10 June 2021 - 14:54\nކުޅުންތެރިންގެ ޕްރޮފައިލް: ޓޯނީ ކްރޫޒް\n10 June 2021 - 14:39\nކުޅުންތެރިންގެ ޕްރޮފައިލް: ހެރީ ކޭން\n08 June 2021 - 15:15\nކުޅުންތެރިންގެ ޕްރޮފައިލް: މާކޯ ވެރާޓީ\n08 June 2021 - 14:26\nކުޅުންތެރިންގެ ޕްރޮފައިލް: ލުކަ މޮޑްރިޗް


Corruption huttuvai 23 million salaamai kurevijje: Fenaka | Mihaaru\nފެނަކައިގެ އެމްޑީ ސައީޑު ވާހަކަދައްކަވަނީ-- އޭނާ ވަނީ ވައްކަމާ ކޮރަޕްޝަން ނައްތާލާނެ ކަމަށް ވިދާޅުވެފައި-- ފޮޓޯ: ފެނަކަ\nކޮރަޕްޝަން ހުއްޓުވައި 23 މިލިއަން ރުފިޔާ ސަލާމަތްކުރެވިއްޖެ: ފެނަކަ\n01 ޑިސެމްބަރ 2019 - 14:429comments\nކުންފުނީގެ ކޮރަޕްޝަން ހުއްޓުވައި މި އަހަރުގެ އޮކްޓޯބަރު މަހުގެ ނިޔަލަށް 23 މިލިއަން ރުފިޔާ ސަލާމަތް ކުރެވިފައިވާ ކަމަށް ފެނަކަ ކޯޕަރޭޝަންގެ މެނޭޖިން ޑިރެކްޓަރު އަހުމަދު ސައީދު މުހައްމަދު ވިދާޅުވެއްޖެ އެވެ.\nފެނަކައިގެ އިންޖިނިއަރުންގެ މަހާސިންތާގައި ސައީދު ވިދާޅުވީ އޭނާ އެ ކުންފުންޏާ ހަވާލުވެ ވަޑައިގަތް އިރު ކޮރަޕްޝަންގެ ސަބަބުން ކުންފުނީގެ ނަން ވަރަށް ބޮޑަށް ހަޑިވެފައިވާ ކަމަށެވެ. ނަމަވެސް ކުންފުނީގައި ހުރި މައްސަލަތައް ހައްލުކުރުމަށް ކުރި މަސައްކަތުން މިއަދު ކުންފުންޏަށް ފައިދާވާ ކަމަށް ވިދާޅުވި އެވެ.\nމީގެ ހެއްކެއްގެ ގޮތުގައި އޭނާ ދައްކާފައިވަނީ އެ ކުންފުނީގެ ތަފާސްހިސާބުތަކެވެ. އެ ހިސާބުތައް ދައްކާ ގޮތުގައި ފާއިތުވި ދެ ކުއާޓާގައި ފައިދާ ވެފައިވެ އެވެ.\n"ފާއިތުވި 10 މަސްތެރޭގައި އަޅުގަނޑުމެން ވަނީ މި ކުންފުނީގެ ވީރާނާވެފައިވާ ފޭރާން ސަލާމަތް ކުރުމަށް އެތައް މަސައްކަތެއް ކޮށްފައި. މި މަސައްކަތުގެ ނަތީޖާ އަކީ ބަލަންޖެހޭ މިންގަޑުތަކުން ބެލިއިރު ކުންފުންޏަށް ފައިދާ ވެފައިވާކަން،" ސައީދު ވިދާޅުވި އެވެ.\nކޮރަޕްޝަން ނައްތާލުމަކީ ލިބުނު ބޮޑު ކާމިޔާބީއެއްކަން ފާހަގަކުރައްވައި ސައީދު ވިދާޅުވީ ރައްޔިތުންނަށް ދޭންޖެހޭ ހިދުމަތްތައް ދިނުމުގައި ވެސް އެ ކުންފުނިން މިހާރު ބަލާނީ ވީހާ ވެސް ހާމަކަން ބޮޑު ގޮތެއްގައި މަސައްކަތްކުރަން ކަމަށެވެ. އެގޮތުން، ރަށްރަަށުގެ ކަރަންޓުގެ މައްސަލަ ހައްލުކުރަން ޖަނެރޭޓަރުތައް ގެންދިއުމުގައި ގިނަ ދުވަސްތައް ނެގި ނަމަވެސް ކަން ކުރަން އޮންނަ އުސޫލުން ނޫން ގޮތަކަށް ކަންތައް ނުކުރާނެ ކަމަށް ސައިދު ވިދާޅުވި އެވެ.\nސައީދު ވަނީ ފެނަކަ އަށް ރައްޔިތުން އިތުބާރު ކުރުމަށް އެދިވަޑައިގެން، ކުންފުނީގައި ކޮރަޕްޝަނުގެ އެއްވެސް އަމަލެއް ހިނގާކަން އެނގޭ ނަމަ އެކަން އެންގުމަށް އެދިވަޑައިގެންފަ އެވެ.\nއިތުރު ލިޔުންތައް ސްޓެލްކޯ ކޮރަޕްޝަން އަހުމަދު ސައީދު މުހައްމަދު، އެމްޑީ (ފެނަކަ) ފެނަކަ ކޯޕަރޭޝަން


Anna aharah beynunva School kudhinge foiythah Dhookuranee\n17 ނޮވެމްބަރ 2019, 15:16 |\nއެމްޖޭއެސްއިން މިއަދު ކުރި އިއުލާނުގައި ވާގޮތުން އަންނަ އަންގާރަ ދުވަހު ހެނދުނު 9:00 އިން މެދުރު 12:00 އަށް ގްރޭޑް 1-7 އަށް ކިޔަވާ ދަރިވަރުންގެ ފޮތްތައް ދޫކުރުން އޮންނާނެއެވެ. ފޮތްތައް ބަލާ ވަޑައިގަންނަވާ ބެލެނިވެރިން އެގަޑިގައި ސްކޫލް ހޯލަށް ވަޑައިގަތުމަށް އިރުޝާދު ދީފައިވެއެވެ.\nހާފިޒު އަހުމަދު ސްކޫލާއި އެހްނެ ސްކޫލަތަކުން ވެސް އަންނަ ބުރާސްފަތި ދުވަހު ސްކޫލް ބޮޑުު ޗުއްޓީއަށް ބަންދު ކުރާއިރަށް ފޮތްތައް ދޫކޮށް ނިންމާނެ ކަމަށް ވެއެވެ.\nއަންނަ އަހަރު ފުވައްމުލައް ސިޓީގެ ސަރުކާރު4ސްކޫލުގަިއ ވެސް ޕްރީ ސްކޫލް އިން ފެށިގެން ގްރޭޑް 10 އާއި ހަމަޔަށް ކިޔަވަިއދިނުމަށް ނިންމާފައިވާ ކަމަށް މައުލޫމާތު ލިބެއެވެ.\nފާއިތުވި ދުވަސްތަކުގައި ދިރާސީ އަހަރު ފެށިގެން ދާއިރު ވެސް ސްކޫލް ކުދިންގެ ފޮތްތައް ނުލުބުމުގެ ޝަކުވާ އޮންނަނީ ބޮޑުވެފައެވެ. މިސަރުކާރުން ބުނެފައިވަނީ އެކަން ހައްލު ކުރާނެ ކަމަށެވެ. އެގޮތުން ކޮންމެ އަހަރެއްގެ ފޮތް ވެސް އެއިގެ ކުރީ އަހަރު ލިބޭގޮތަށް ހަމަޖައްސާނެ ކަމަށެވެ.\nއިތުރު ލިޔުންފުވައްމުލަކު ސްކޫލްތައްސްކޫލްސްކޫލް ދަބަސް\nTags: ފުވައްމުލަކު ސްކޫލްތައް, ސްކޫލް, ސްކޫލް ދަބަސް


Huawei ge aa phone gai professional camera eh\nވާވޭގެ އާ ފޯނުގައި "ޕްރޮފެޝަނަލް" ކެމެރާއެއް\nވާވޭގެ އާ ފޯނުން ނަގާފައިވާ ފޮޓޯ\nމޮބައިލް ފޯނުގެ ވިޔަފާރީގައި ކުރި ހޯދާފައިވާ ކުންފުނިތަކަށް ބިރެއްގެ ގޮތުގައި ބެލެވިފައިވާ ޗައިނާގެ ވާވޭ އިން އެ ކުންފުނީގެ އެންމެ ފަހުގެ ފޯނު ދައްކާލައި އަނެއްކާވެސް އެހެން ކުންފުނިތަކަށް ބިރު ދައްކައިފި އެވެ.\nވާވޭ އިން މިފަހަރު ނެރުނު "ޕީ8" ފޯނުގައި ހިމަނާފައިވާ ކެމެރާ އިން ނަގާ ފޮޓޯ ޕްރޮފެޝަނަލް ކެމެރާއަކުން ނަގާފައި ހުންނަ ފޮޓޯއަކާ ތަފާތެއް ނުހުންނާނެ ކަމަށް ބުނެ އެވެ. އެ ކުންފުނިން ބުނީ މި ކުރިއެރުން ގެނެސްފައި ވަނީ އެޑްވާންސް ސެންސަތަކާއި އޮޕްޓިކް އިމޭޖް ސްޓެބިލައިޒޭޝަންގެ އެކުލެވުންތަކުގެ މައްޗަށް ކަމަށެވެ. އެގޮތުން ރޭގަނޑު "ލައިޓް ޕެއިންޓިން" މޯޑްގައި ޕްރިވިއުއާ އެކު ފޮޓޯ ނެގެ އެވެ.\nލައިޓް ޕެއިންޓިން ފޮޓޯގެ އިތުރުން ލޯ ލައިޓް ނުވަތަ އަލި މަޑޫ ތަންތަނުގައި ވެސް، ރީތި ފޮޓޯ ނެގޭނެ ކަމުގެ ޔަގީންކަން ވާވޭ އިން ދެ އެވެ.\nމި ފޯނުގެ ދެ ސައިޒެއް ލިބޭނެ އެވެ. ބޭސިކް ސައިޒަކީ 5.2 އިންޗި އެވެ. ބޮޑު ސައިޒުގައި 6.8 އިންޗި އެވެ. މި ދެ ފޯނުގައި ވެސް ވަނީ 13 މެގަޕިކްސެލްގެ ކެމެރާ އެވެ.\nވާވޭ އިން އެންމެ ބޮޑަށް ފާހަގަކުރަނީ އަލި މަޑު ތަންތަނުގައި ވެސް މި ފޯނުން ރީތި ފޮޓޯ ނެގުމެވެ. އެގޮތުުން ޝަޓަ ވަރަށް ބޮޑަށް ސްލޯކޮށްލެވޭނެ ކަމަށާއި އެހެންވެ އަނދިރިޔަސް ސާފު ރީތި ފޮޓޯ ނެގޭނެ ކަމުގެ ޔަގީންކަން ދެ އެވެ. އަދި ވީޑިއޯކުރާއިރު ވެސް މާހައުލަށް އެންމެ އެކަށީގެންވާ ސެޓިން އަމިއްލަ އަށް ދެނެގަނެ އާދަޔާ ހިލާފް ރީއްޗަށް ވީޑިއޯކޮށްލެވޭނެ ކަމަށް ބުނެ އެވެ.


Report: Musthafa, dhathi dhuvas varehgai Ghiyasuddin ge hungaanah | Mihaaru\nމުސްތަފާ، ދަތި ދުވަސްވަރެއްގައި ޣިޔާސުއްދީންގެ ހުންގާނަށް\nޣިޔާސުއްދީން ސްކޫލުގެ އާ ޕްރިންސިޕަލް މުސްތަފާ، "މިހާރު" އަށް އިންޓަވިއުދެއްވަނީ.-- ފޮޓޯ: އަހުމަދު އަވްޝަން އިލްޔާސް/ މިހާރު\nތައުލީމީ ދާއިރާއަށް ވަދެވަޑައިގަތުމުގެ ވިސްނުމެއް އޭރު ނެތެވެ. ނަމަވެސް މަޖީދިއްޔާ ސްކޫލުން އޯ ލެވެލް ނިންމާލެއްވުމަށް ފަހު މަންމަގެ ރަށް، ސ. ހިތަދުއަށް އަލީ މުސްތަފާ ބަދަލުވެ އޭރުގެ ސ. އަތޮޅު ތައުލީމީ މަރުކަޒު ނުވަތަ މިހާރުގެ ޝަރަފުއްދީން ސްކޫލުގައި މަސައްކަތް ކުރައްވަން ފެއްޓެވި އެވެ. ޕްރައިމަރީ ޓީޗަރެއްގެ ގޮތުގައި ތައުލީމީ ދޮރާށިން ވަދެވަޑައިގެންނެވިތާ 20 އަހަރު ފަހުން، ތައުލީމީ ދާއިރާއަށް ބޮޑު ގޮންޖެހުމެއް އައިސްފައިވާ މި ދުވަސްވަރު މުސްތަފާ ހުންނެވީ، ރާއްޖޭގެ އެންމެ ފުރަތަމަ އަމިއްލަ ސްކޫލު، ޣިޔާސުއްދީން އިންޓަނޭޝަނަލް ސްކޫލުގެ ޕްރިންސިޕަލްގެ މަގާމުގަ އެވެ.\nޕްރައިމަރީ ޓީޗަރެއްގެ ސެޓްފިކެޓާ އެކު ތައުލީމީ ދާއިރާ އިން އިތުރު ހަރުފަތްތަކަށް ކުރިއަށް ވަޑައިގަތުމުގެ އަޒުމް ވަރުގަދަވީ އެވެ. ރާއްޖޭގެ ގައުމީ ޔުނިވާސިޓީން ސެކަންޑްރީ ޓީޗިން ނިންމާލުމަށް ފަހު އަށެއްކަ މަހު މުސްތަފާ މަސައްކަތްކުރެއްވީ ޝަރަފުއްދީން ސްކޫލުގެ އިކޮނޮމިކްސް ޓީޗަރަކަށެވެ. އެއަށް ފަހު އެޑިއުކޭޝަން މެނޭޖްމަންޓް އިން މާސްޓާސް ފުރިހަމަކުރެއްވުމަށް 2010 ގައި ވަޑައިގެންނެވީ މެލޭޝިޔާއަށެވެ.\nޣިޔާސުއްދީން ސްކޫލުގެ ދަރިވަރުން ކުޅެނީ. -- ފޮޓޯ: އަހުމަދު އަވްޝަން އިލްޔާސް/ މިހާރު\nއޭގެ އަހަރެއް ފަހުން، 2011 ގައި އޭނާ މަސައްކަތް ފެއްޓެވީ ސ. ފޭދޫ ސްކޫލުގެ ޕްރިންސިޕަލްގެ މަގާމުގަ އެވެ. ޣިޔާސުއްދީންގެ ޕްރިންސިޕަލްކަމާ ހަވާލުވެވަޑައިގަތުމާ ހަމައަށް އޭނާ ހުންނެވީ ފޭދޫ ސްކޫލުގަ އެވެ.\nފޭދޫ ސްކޫލުގެ ތަޖުރިބާ\nފޭދޫ ސްކޫލުގައި މަސައްކަތްކުރެއްވި ނުވަ އަހަރަކީ މުސްތަފާގެ ތައުލީމީ ހަޔާތުގައި ކުރެއްވި އެންމެ ތަފާތު ތަޖުރިބާ އެވެ. އޭނާ ވިދާޅުވި ގޮތުގައި ފޭދޫ ސްކޫލްގައި ކުރެއްވުނު މަސައްކަތްތަކަކީ އޭނާއަށް ހާސިލްކުރެއްވުނު ކާމިޔާބީއެކެވެ. އެ ސްކޫލާ މެދު އާއްމުންގެ އިތުބާރު ބޮޑުކޮށްދީ ދުނިޔޭގެ ފެންވަރުގެ ނަތީޖާ ހޯދާ ސްކޫލަކަށް ހަދަން ގިނަ މަސައްކަތްތަކެއް ކުރެއްވި އެވެ.\nމުސްތަފާ ވިދާޅުވީ ފޭދޫ ސްކޫލާ ފުރަތަމަ ގުޅިވަޑައިގެންނެވި އިރު، އައްޑޫ ސިޓީގެ ތައުލީމީ ނިޒާމުގައި ތައުލީމް ފޯރުކޮށްދޭން ތިބި ވަރަށް ގިނަ ބަޔަކަށް ތައުލީމްގެ މެންޑޭޓު އޮޅި ވަކި ބަޔަކަށް ތައުލީމް ދިނުމުގެ ސިޔާސަތު ސްކޫލުގައި އޮވެ، ވަކި ކުދިބަޔަކު ބާކީކުރުމުގެ އުސޫލުތައް ވެސް ހުރި ކަމަށެވެ.\nޣިޔާސުއްދީން ސްކޫލް: ރާއްޖޭގެ ނިސްބަތުން ތަފާތު ސްކޫލެއް .-- ފޮޓޯ: އަހުމަދު އަވްޝަން އިލްޔާސް/ މިހާރު\n"މުޅި މުޖުތަމައު ތެރޭގައި ހުންނަ ހަމައެކަނި ސްކޫލުން އެކަން ކުރީމަ، މުޅި މުޖުތަމައުގައި އެ ކުދިން ވަރަށް ބޮޑަށް ފަޟީހަތްވެ، އާއިލާތައް އެކަހެރިވެ އެކަހަލަ ގޮތްގޮތުން ސްކޫލްތަކުގެ ތައުލީމީ މިންގަނޑުތަކުން ބޭރުވެފައި ހުރި ތަންތަނުގެ ގޮތުގައި ހުރީ. މުޅި ނިޒާމު އޮތީ ސެލެކްޓިވް ސިސްޓަމަކަށް،" މުސްތަފާ ވިދާޅުވި އެވެ.\n"ޕްރައިމަރީ ސްކޫލުތަކުން ނިންމާ ދަރިވަރުން ގްރޭޑު ހަތެއް ނިންމާފައި އިމްތިހާނެއް ހަދާފައި އެ އިމްތިހާނުން ފާސްވާ އެންމެ މޮޅެތި ދަރިވަރުން ވަކި ސްކޫލަކަށް ނަގާފައި ދެން ދަށް ކުދިން ވައްދާ ސްކޫލުތަކެއް ހުރީ،" ތައުލީމީ ދާއިރާގައި ހޭދަކުރެއްވި 20 އަހަރުގައި ކުރެއްވުނު ތަފާތު ތަޖުރިބާ ހިއްސާކުރައްވަމުން މުސްތަފާ ވިދާޅުވި އެވެ.\nއޭނާ ވިދާޅުވި ގޮތުގައި އެކަންކަމުގައި "ހަތިޔާރު" ހިފައިގެން މީހުންގެ ކުރިމައްޗަށް ނުކުމެ ކުރިމަތިލައްވަން ޖެހިވަޑައިގެންނެވި ފަހަރު ވެސް ގިނަ އެވެ. ހުރިހާ ކުދިން ޝާމިލްކޮށްގެން ކިޔަވައިދޭ ސްކޫލަކަށް ހެއްދެވުމަށް ކުރެއްވި މަސައްކަތްތަކަކީ ތައުލީމީ ދާއިރާގައި ކުރިމަތިވެވަޑައިގެންނެވި ގޮންޖެހުމެއް ކަމަށް ވެސް ވިދާޅުވި އެވެ.\nއޭނާ އޭރު ވެސް އަދި މިހާރު ވެސް ގަބޫލުކުރައްވަނީ ތައުލީމަކީ ވަކި ކުއްޖަކަށް އަމާޒުކޮށްފައިވާ ނިޒާމެއް ނޫން ކަމެވެ. އެއީ މުޅި މުޖުތަމައު ބިނާކުރުން ކަމަށް އޭނާ ވިދާޅުވި އެވެ.\nޣިޔާސުއްދީން ސްކޫލުގެ ކްލާހެއްގައި ދަރިވަރުން ކިޔަވަނީ.-- ފޮޓޯ: އަހުމަދު އަވްޝަން އިލްޔާސް/ މިހާރު\nޣިޔާސުއްދީނާ މެދު ކުރައްވާ އުއްމީދު\nގްރޭޑު އެކަކުން ފަށައިގެން 10އާ ހަމައަށް ކިޔަވައިދޭ ޣިޔާސުއްދީން ސްކޫލުގައި ބޭނުންކުރަނީ ކެމްބްރިޖްގެ މުގައްރަރެވެ. އެއާ ހިލާފަށް ނުވަ އަހަރު މުސްތަފާ މަސައްކަތް ކުރެއްވި ސްކޫލުގައި ބޭނުންކުރަނީ ގައުމީ މަންހަޖަށް ވުމުން، ދެ ސްކޫލުގެ ކިޔަވައިދިނުމާއި ހިންގުމުގައި ތަފާތުތަކެއް ހުންނާނެ އެވެ. އެ ގޮންޖެހުންތަކުން އަރައިގެންނެވުމަށް އޭނާ ހުންނެވީ ތައްޔާރުވެގެންނެވެ. މުސްތަފާ، މިދިޔަ މާޗު މަހު ޣިޔާސުއްދީން ހިންގުމާ ހަވާލުވެވަޑައިގެންނެވީ ރާއްޖެއަށް ކޮވިޑް-19ގެ އަސަރު އެންމެ ބޮޑަށް ކުރަން ފެށި ދުވަސްވަރެވެ. ނަމަވެސް ސްކޫލުތައް ބަންދުކޮށް އޮންލައިންކޮށް ކިޔަވައިދޭން ހަމަޖެއްސި ކަމުގައިވިއަސް، ޣިޔާސުއްދީން ސްކޫލުގައި ކެޕޭސިޓީ ހުރުމުން އެކަން މާ ބޮޑު އުނދަގުލެއް ނުވި އެވެ. "ކުދިންނަށް ތަފާތު ހުނަރުތައް ދަސްކޮށްދީ ފިޒިކަލް ކްލާސްތަކުގައި ކިޔަވައިދިނީ. ނަމަވެސް އޮންލައިންކޮށް ކިޔަވައިދިނުމަކީ ވަރަށް ބޮޑު ގޮންޖެހުމެއް. އެކަމަކު ލޮކްޑައުން ދިގުދެމިގެންދާނެ ކަން އެނގުނު ހިސާބުން ސްމާޓް ޓާމްގެ ނަމުގައި ވަކި ޓާމެއް ލޯންޗުކޮށްފައި ކިޔަވައިދޭން ފެށީ. އެސެސްކުރާ ބަދަލުކުރީ ހާލަތާއި ވަގުތަށް ފިޓްވާ ގޮތަށް،" މުސްތަފާ ވިދާޅުވި އެވެ. މިހާލަތަށް ބަލާފައި ރަނގަޅަށް އޮންލައިންކޮށް ކިޔަަވައިދޭ ސްކޫލަކަށް ޣިޔާސުއްދީން ވާނެ ކަމަށް އޭނާ ލަފާކުރައްވަ އެވެެ.\n"އުއްމީދަކީ، ހުރި ހިސާބަށް ވުރެ އިތުރަށް ސްޕީޑް ޖައްސާލުން. ތައުލީމީ އާ އުސްމިންތަކަށް މިކަން ގެންދިއުން. ޣިޔާސުއްދީނަކީ ނަތީޖާ ނެރުމުގައި ވެސް ރާއްޖޭގައި ހުރި އެންމެ ފުންނާބު އުސް ސްކޫލު،" 925 ދަރިވަރުން ތިބި ސްކޫލުގެ ޕްރިންސިޕަލް ވިދާޅުވި އެވެ.\nއޭނާ ވިދާޅުވީ ފޭދޫ ސްކޫލާއި ޣިޔާސުއްދީން ސްކޫލް ހިންގާ ނިޒާމް ތަފާތުވުމުން ދެ ތަނުން ފޯރުކޮށްދޭ ތައުލީމުގައި "އުޑާއި ބިމާހާ ތަފާތު" ވެސް ހުންނަ ކަމަށެވެ.\nއޭނާ އެންމެ ބޮޑު ސަމާލުކަމެއް ދެއްވަން ނިންމަވާފައި ވަނީ މެއިންސްޓްރީމް ކްލާސްރޫމުގެ ކިޔެވުން މިހާރަށް ވުރެ ރަނގަޅުކުރުމަށެވެ. ޣިޔާސުއްދީންގައި ޓީޗަރުންގެ ގޮތުގައި ތިބީ ވަރަށް ފެންވަރު ރަނގަޅު ބަޔަކަށް ވުމުން، ސްކޫލު އިތުރު ހަރުފަތަކަށް ގެންދަވަން ޕްރިންސިޕަލްގެ ހައިސިއްޔަތުން ކުރައްވަން ޖެހިވަޑައިގަންނަވާ މަސައްކަތް ކުޑަވާނެ ކަމަށް ވެސް ވިދާޅުވި އެވެ.\nޣިޔާސުއްދީން ސްކޫލުގެ ސްޓާފް ރޫމުގައި ޓީޗަރުންން މަސައްކަތްކުރަނީ.-- ފޮޓޯ: އަހުމަދު އަވްޝަން އިލްޔާސް/ މިހާރު\n"ޣިޔާސުއްދީން ސްކޫލު އިރާދަކުރެއްވިއްޔާ މުސްތަގުބަލުގައި ވާނީ އެންމެ އުފެއްދުންތެރި އެއް ސްކޫލަށް. ތައުލީމީ ގޮތުން އެންމެ އަރުތަވެރި އެއް ސްކޫލަށް،" މުސްތަފާ ވިދާޅުވި އެވެ.\nމީގެ ކުރިން 2018 ގައި ޣިޔާސުއްދީން ސްކޫލުގައި އޯ ލެވެލް ހެދި ދަރިވަރުންގެ ތެރެއިން 40 ޕަސެންޓް ދަރިވަރުން ރާއްޖޭގެ ގަދަ 10 ގައި ހިމެނުނެވެ. ނަމަވެސް ސަރުކާރުގެ ގިނަ ސްކޫލުތަކާ ހިލާފަށް ޣިޔާސުއްދީނަކީ އިމްތިހާނުގައި ހޯދާ ނަތީޖާއަށް ހަމައެކަނި ބަލާ ސްކޫލެއް ނޫނެވެ. މުސްތަފާ ވިދާޅުވި ގޮތުގައި އޯ ލެވެލް އިމްތިހާނުގެ ނަތީޖާ އިސްތިހާރުނުކުރަނީ އެއީ ތައުލީމީ ހަމައެކަނި ކާމިޔާބީގެ ގޮތުގައި މީހުން ދެކެން ފަށާފައިވާނެތީ އެވެ.\nމުސްތަފާ ގަބޫލުކުރައްވަނީ ތައުުލީމީ ފަލްސަފާގައި ތައުލީމް މިނެކިރޭނެ މިންގަނޑުތަކެއް އަންނަން ޖެހޭނެ ކަމަށެވެ. ތައުލީމީ ދާއިރާއަށް މީހުން ޝައުގުވެރިކުރެވޭނެ ބަދަލުތައް ވެސް ގެންނަން ޖެހެ އެވެ. އެހެން ނުވެއްޖެ ނަމަ، އެކަށީގެންވާ ގޮތެއްގައި ތައުލީމީ ދާއިރާ ކުރިއަށް ދާނެ ކަމަކަށް އޭނާ ގަބޫލެއްނުކުރައްވަ އެވެ.\nސްކޫލް ތައުލީމް ޣިޔާސުއްދީން އިންޓަނޭޝަނަލް ސްކޫލް ޕްރިންސިޕަލުން\nސުމެއްގެ މީހެއް. އިންޓަނޭޝަނަލް ސްކޫލެއް ހިންގުމުގެ ގާބިލުކަމެއް ނެތް މީހެއް. މީނަގެ ކަމަކީ ސަރުކާރު ހިތްހަމަ ޖައްސައިދިނުން.\nމުސްތަފާގެ ކާމިޔާބީއަކީ އަޖުމަބަލަން ބިރަކާއި ނުލައި އައު ކަންކަން ކޮށް އަދި އަވަސް އަވަހަށް ކަންކަން ނިވަތަ ޕްލޭން ބަދަލުކޮށް ރަނގަޅުގޮތާއި ދިމާލަށް ކަންކަން އަނބުރާލުން.\nމުސްތަފާއަކީ މިހާރު މިދެކޭ ޑިޖިޓަލް ކްލާސްރޫމް މީގެ ގާތްގަނޑަކަށް7އަހަރު ނުވަތަ 8 އަހަރު ކުރިން ފޭދޫ ސްކޫލްގައި ތައާރަފްކުރެއްވި ދުރުވިސްނޭ ބޭފުޅެއް. މުސްތަފާއާއި އެއްކޮށް އުޅެން އުނދަގޫވާނީ ތައުލީމީ ދާއިރާއަށް ކޮމިޓްމެންޓް ދަށް ޓީޗަރުންނާއި އޮފީސް ހިންގާ މީހުންނަށް. މުސްތަފާއަކީ 100 ޕަސެންޓް އެކުރައްވާކަމަކަށް ދެއްވައިގެން މަސައްކަތް ކުރައްވާ ހީވާގި ބޭފުޅޭއް.\nގިޔާސުއްދީން ސްކޫލްގަ ވެސް ކުދިން ސެލެކްޓްކުރުމުގެ ބައި ހަމަ ބޮޑު. ވަކި ބަޔަކަށް ހާއްސަކަން ފާހަގަ ކުރަން.\nލޮލް. ޢޮންލައިން ކޮށް އެޕްލައި ކުރަނީ. ތިބުނާ ސިލެކްޝަނެއް ނުހަދާ.\nމުސްތަފާ އައްޑޫ ގެ ތަޢުލީމީ ނިޒާމަށް ޖާހިލު ކަމުގެ ތެރޭގައި އެއިރު އޮތްކަމުގައި ވިދާޅުވި އިރު ޕުރިންސިޕަލެއްގެ ހައިސިއްޔަތުން ފާހަނގަ ކުރެވޭ ކާމިޔާބީއެއް އަދި މިވީ ތަނަށް ހޯދާފައި ނުވާ ކަމުގައި ފާހަނގަ ކޮއްލަން.\nހަމަ ތެދެއް، ވަކި ސްކޫލަކަށް ހުރިހާ މޮޅެތި ކުދިން ވައްދައިގެން ދެންތިބި ކުދިން ބާކީކޮށްލުމުގެ ނިޒާމެއް ކުރިން އޮތީ. މުސްތަފާއެއް ކަމަކު ތިބުނީ ހެއުކޮށް. މުސްތަފާގެ މަސައްކަތުން އެކަން ރަންގަޅު ވެއްޖެ.\nތައުލީމީ ނިޒާމާ މެދު މުސްތަފާގެ އެޓިޓިއުޑް ނެގެޓިވް. އައިޑިއަލިސްޓެއް ކަންނޭގެ. ސްކޫލަށް ވަންނަ ކޮންމެ ކުއްޖަކު ރަން މެޑެލް ހޯދައިގެން ނުނިކުންނާނެ. ކިޔަވަންދައްކުދިންނަށް ޖެހޭނީ ޚާއްސަ ޕްރޮގްރާމްތައް ހިންގަން. ވޮކޭޝަނަލް ޕްރޮގްރާމް ފަދަ ޕްރޮގްރާމްތައް ތަޢާރަފު ކުރަންޖެހޭނީ\nވޮކޭޝަނަލް ކުލާހަކީ ހަމަ އެކަނި ކިޔެވުން ދަށްކުދިންނަށް އޮންނަން ޖެހޭ ކްލާހެއް ނޫން.\nތައުލީމުގެ އެންމެ މުހިންމު ލަނޑުދަނޑިއަކީ ހޯދާ މޮޅު ނަތީޖާތައް އެކަނި ނޫން ކަމަށް ތައުލީމީ ދާއިރާގެ ވެރިން ވިދާޅުވާތީ އުފާވޭ.. ތައުލީމަކީ ހޯދާ މާކްސްތަކަކަށް ވެއްޖެނަމަ ތައުލީމް ހޯދުމުގެ މަގްސަދާ ތައުލީމުން ލިބޭ ނަފާ އެބަ ނަފީވޭ..\nތޯހާ އަކީ ހިންގުންތެރިއަކަ ސް ފޮނި ބޮޑާ މީހެއް.ކިތަންމެ ހިންގުންތެރިވިނަމަވެ ސް ނަތީޖާ ނެރެވިފައް ނުވޭ.ހުރިހާކަމެއްވެ ސް ކުރަނީ ދެއްކެން.ޓީޗަރުން ތިބެނީ ގޭނި ހަލާކުޗެފަ. ދައްކަންކުރާކޮންމެކަމެއްގެ ފަހަތުގަ ވަނީ ޓީޗަރުންގެ ބުރަމަ ސައްކަތް.ދަރިވަރުންގެ މަސައްކަތެއް %30 ނޯވޭ.40 އިނަސައްތަކުދިން ގަދަ 10 ގަ ހިމެނުނުއިރު އިން 20 ކުދިން ހަމަނުވޭ ގރ 10ގައި. މު ސްތަފާ ފެންނަނީ ހިއްތިރި މީހުންނާ ގުޅޭ މީހެއްގެގޮތުގައި.\nމީނަގެ އެއްވެސް ލީޑަރޝިޕް އެއް ހުރި ބޭފުޅެއް ނޫން. ވަރަށް އާދައިގެ ގޮތަކަށް ފެންނަނީ\nޕްރިންސިޕަލް މުސްތަފާއަކީ ވަރަށް ޕޮޒިޓިވް އަދި ތަނަވަސް ޚިޔާލެއްގެ ވެރި ބޭފުޅެއް. އަދި ހިންގުންތެރި ލީޑަރެކެވެ. މިއާއި ޚިލާފަށް އައްޑޫ ސްކޫލުތަކުގެ ބައެއް ޕްރިންސިޕަލުންނަކީ ފަހަތަށް ފިޔަވަޅުއަޅާ ހިންގުންތެރިކަމެއްނެތް ޕްރިންސިޕަލުންގެ ގޮތުގައި ފާހަގަވެފައިވާ ބޭފުޅުންނެވެ. މި ބޭފުޅުންނަކީ ހަމައެކަނި އަނގައިން ކަންކުރެވޭކަން ދައްކަން މިނިސްޓްރީގެ ކޯޑިނޭޓަރުންނާއި ދުވާލަކު ދެ ތިން ގަޑިއިރު ފޯނުން ވާހަކަދައްކާ ބޭފުޅުންނެވެ.


Riyaasee inthikhaab ge vaahaka huttaala, council inthikhaabah thayyaaruvey: Shareef | Mihaaru\nއިލެކްޝަންސް ކޮމިޝަންގެ ރައީސް އަހުމަދު ޝަރީފް ކުރިން ބޭއްވި ނޫސްކޮންފަރެންސެއްގައި. ރިޔާސީ އިންތިހާބުގެ ވާހަކަ ހުއްޓައިލަން އޭނާ އިދިކޮޅަށް ގޮވައިލެއްވި. ފައިލްފޮޓޯ/މިހާރު\nރިޔާސީ އިންތިހާބުގެ ވާހަަކަ ހުއްޓާލާ، ކައުންސިލް އިންތިހާބަށް ތައްޔާރުވޭ: ޝަރީފް\n13 ސެޕްޓެމްބަރ 2019 - 17:32 36 comments\nމިދިޔަ އަހަރު ބޭއްވި ރިޔާސީ އިންތިހާބުގެ ވާހަކަ ހުއްޓާލާފައި ކުރިއަށް އޮތް ލޯކަލް ކައުންސިލްތަކުގެ އިންތިހާބަށް ތައްޔާރުވުން ބުއްދިވެރި ކަމަށް ވިދާޅުވެ، އިލެކްޝަންސް ކޮމިޝަންގެ ރައީސް އަހުމަދު ޝަރީފް އިދިކޮޅު ފަރާތްތަކަށް ރައްދުދެއްވައިފި އެވެ.\nރިޔާސީ އިންތިހާބުގެ ނަތީޖާއާ މެދު ކުރީގެ ރައީސް އަބްދުﷲ ޔާމީން އުފައްދަވަމުން ގެންދަވާ ސުވާލު، ރޭ ކާނިވަލުގައި ބޭއްވި ޖަލްސާގައި އަނެއްކާ ވެސް ތަކުރާރުކުރެއްވި އެވެ. ރައީސް އިބްރާހީމް މުހައްމަދު ސޯލިހުގެ ސަރުކާރަކީ "މުސީބާތެއް" ކަމަށް ސިފަ ކުރައްވައި ވާހަކަ ދައްކަވަމުން ޔާމީން ވިދާޅުވީ "މުސީބާތް ގެނައީ ދިވެހި ރައްޔިތުން ނޫން" ކަމަށެވެ.\nއެހެން ނަމަވެސް ކުރިން ބޭއްވި ޖަލްސާތަކުގައި ރިޔާސީ އިންތިހާބުގެ ނަތީޖާއާ މެދު ސުވާލު އުފައްދަވައި، ވާހަކަ ދެއްކެވިހާ ދިގުކޮށް ތަފްސީލުކޮށް ޔާމީން ރޭ ވާހަކަފުޅެއް ނުދައްކަވަ އެވެ.\nކުރީގެ ރައީސް އަބްދުﷲ ޔާމީން.ރިޔާސީ އިންތިހާބުގެ ނަތީޖާއާ މެދު އެމަނިކުފާނު އަދިވެސް ސުވާލު އުފައްދަވާ. --- ފޮޓޯ: ނިޝާން އަލީ/ މިހާރު\nއިލެކްޝަންސް ކޮމިޝަންގެ ރައީސް އަހުމަދު ޝަރީފް މިއަދު ކުރެއްވި ޓްވީޓް އަމާޒު ކުރެއްވީ ބެލެވޭ ގޮތުގައި ޔާމީނު ރޭ ދެއްކެވި ވާހަކަފުޅަށެވެ.\n"ރިޔާސީ އިންތިހާބު 2018 ގައި ރައްޔިތުން ވޯޓް ލީގޮތް އީސީން އިއުލާނު ކުރީ. ދެން ރިޔާސީ އިންތިހާބުގެ ވާހަަކަ ހުއްޓަވައިލައްވާ،" ޓްވީޓްގައި ޝަރީފް ވިދާޅުވި އެވެ.\nRiyaasee inthikhaab 2018 ga rayyithun vote lee goi EC in iulaanu kuree, dhen riyaasee inthikhaab ge vaahaka huhtavaalahvaa, mianna aharu onna LCE ah thayaaruvun buhdhiveri pic.twitter.com/m01zZEFIDD\n— Ahmed Shareef (@ShareefRangondi) September 13, 2019\nމިދިޔަ އަހަރު ބޭއްވި ރިޔާސީ އިންތިހާބުން ޔާމީން ބަލިވުމުން ފުރަތަމަ ނަތީޖާ ގަބޫލުފުޅު ކުރެއްވި އެވެ. އެކަމަކު ފަހުން އެ އިންތިހާބުގެ ކަންތައްތައް ދިޔަ ގޮތާ މެދު އެތައް ސުވާލެއް އުފައްދަވައި، މަދު ސަޕޯޓަރުންކޮޅަކާ އެކު އެކަމާ އިހުތިޖާޖް ކުރެއްވި އެވެ. އެއަށް ފަހު ސުޕްރީމް ކޯޓަށް ވެސް އެ މައްސަލަ ހުށަހެޅުއްވި އެވެ. ސުޕްރީމް ކޯޓުން އެ މައްސަލައިގައި ހުކުމް ކުރީ ރިޔާސީ އިންތިހާބުގެ ނަތީޖާ އަށް ބަދަލު އަންނަ ވަރުގެ ކަމެއް ނެތް ކަމަށެވެ.\nއޭގެ ފަހުން އަހަރެއްވާން ދާއިރު، ޔާމީން އާއްމުންގެ ތެރެއަށް ނުކުންނަވާ ވާހަކަ ދައްކަވާ ކޮންމެ ފަހަރަކުހެން ރިޔާސީ އިންތިހާބުގެ ނަތީޖާގެ ވާހަކަ އަދިވެސް ދައްކަވަ އެވެ.\nއިތުރު ލިޔުންތައް ލޯކަލް އިންތިހާބު އިލެކްޝަންސް ކޮމިޝަން ލޯކަލް ކައުންސިލްތައް ޕީޕީއެމް އީސީގެ ރައީސް އަހުމަދު ޝަރީފް


Maseeh ves ticket dhookohlai JP ge candidate ah thaaeedhu kuranee\nމަސީހު ވެސް ޓިކެޓް ދޫކޮށްލައި ޖޭޕީގެ ކެންޑިޑޭޓަށް ތާއީދުކުރަނީ\nއަބްދުﷲ މަސީހު: އޭނާ ޓިކެޓް ދޫކޮށްލައްވަން ނިންމާފައިވާ ކަމަށް ވަނީ އަޑު ފެތުރިފަ -- އަހުމަދު ނާއިމް | އަވަސް\nރައްޔިތުންގެ މަޖިލީހުގެ ކުރީގެ ރައީސް އަބްދުﷲ މަސީހު ވެސް އަންނަ ރައްޔިތުންގެ މަޖިލީހުގެ އިންތިހާބުގައި ވާދަ ނުކުރަން ނިންމާފައިވާ ކަމަށް އަޑުތައް ފެތުރިއްޖެ އެވެ.\nޕީޕީއެމްގައި ކުރިން މަސައްކަތް ކުރައްވައި މިފަހުން ޖުމްހޫރީ ޕާޓީއާ ގުޅިވަޑައިގަތް، ބިލެއްދޫ ދާއިރާގެ މެންބަރު އަހުމަދު މުބީން ވިދާޅުވި ގޮތުން މަސީހު ވަނީ ޕީޕީއެމްގެ ޓިކެޓް ދޫކޮށްލައްވަން ނިންމަވާފަ އެވެ. އަދި، އެ ދާއިރާއަށް ވާދަ ކުރާ ޖުމްހޫރީ ޕާޓީގެ ކެންޑިޑޭޓަށް ތާއިދުކުރުމަށް ނިންމާފަ އެވެ.\nނަމަވެސް މިކަމާ ގުޅިގެން ޕީޕީއެމްގެ ރަސްމީ ބަހެއް ނުލިބެ އެވެ. ޕީޕީއެމްގެ ސެކްރެޓްރީ ޖެނަރަލް އަބްދުލް މަތީން ފޯނަށް ޖަވާބެއް ނުދެއްވަ އެވެ.\nމަސީހަކީ މަޖިލީހުގައި ގިނަ އަހަރުތަކެއްވީ ބޭފުޅެކެވެ. ނަމަވެސް އޭނާއަށް ވަރަށް ބޮޑެތި ފާޑުކިޔުންތައް މިފަހުން އަމާޒުވެގެން ދިޔަ އެވެ. މަޖިލީހުގެ ރައީސް ކަމުގައި ގާނޫނާ ހިލާފަށް ގިނަ ކަންތައްތަކެއް ކުރެއްވި ކަމަށް ތުހުމަތު ކުރެވެ އެވެ. އޭނާ އެ މަގާމުން އިސްތިއުފާ ދެއްވީ އިތުބާރު ނެތް ކަމުގެ މައްސަލަ ތިންވަނަ ފަހަރަށް ވައްދައި މަގާމު ގެއްލޭނެކަން ކަށަވަރުވުމުންނެވެ.\nމަސީހު ޓިކެޓް ދޫކޮށްލަން ނިންމާފައިވާ ކަމަށް އަޑު ފެތުރުމުން ބައެއް ފަރާތްތަކުގެ ފާޑުކިޔުން ވެސް އަމާޒުވި އެވެ. އެމްއާރްއެމްގައި އިސްކޮށް އުޅުއްވާ އައިމިނަތު ނާދިރާ ވިދާޅުވީ މެންބަރު ކަމަށް ކުރިމަތިލުމަށްފަހު ބިރުން އަނބުރާ ނަން ނަގާތީ ހައިރާން ނުވާ ކަމަށެވެ. އެމީހުންނާ ހަމައަށް ގާނޫނުގެ އަތް ފޯރާނެ ކަމަށް ވެސް ވިދާޅުވި އެވެ.\nމަޖިލީހުގެ ރައީސްކަން ކުރެއްވި މަސީހު ޓިކެޓް ދޫކޮށްލައްވަން ނިންމާފައިވަނީ ޕީޕީއެމްއިން ބައެއް ދާއިރާތަކަށް ވާދަނުކޮށް ޖުމްހޫރީ ޕާޓީގެ ކެންޑިޑޭޓުންނަށް ތާއިދުކުރަން އެ ޕާޓީއިން ނިންމާފައިވަނިކޮށެވެ. މައުލޫމާތު ލިބޭ ގޮތުގައި ކޯލިޝަން އެއްބަސްވުމަކަށް ނުދިޔަ ނަމަވެސް ޕީޕީއެމްއިން މިހާރު ވަނީ ޖުމްހޫރީ ޕާޓީއަށް ބައެއް ދާއިރާތައް ދޫކޮށްލުމަށް ނިންމާފަ އެވެ. އެ ދާއިރާތަކުން ވާދަކުރުމަށް ޕީޕީއެމްއިން ޓީކެޓް ދީފައިވާ ކެންޑިޑޭޓުންގެ އަތުން ޓިކެޓް ނަގަން ވެސް ވަނީ ނިންމާފަ އެވެ.\nޕީޕީއެމް އަބްދުﷲ މަސީހު މުހައްމަދު ޖުމްހޫރީ ޕާޓީ + މަޖިލިސް އިންތިހާބު 2019


Marvel ge furathama Muslim superhero ah gina baehge loabi libijje | Mihaaru\nމާވެލްގެ ފުރަތަމަ މުސްލިމު ސުޕަހީރޯ އަށް ގިނަ ބައެއްގެ ލޯބި ލިބިއްޖެ\n"މިސް މާވެލް"ގެ ޕޯސްޓަރު.\n11 ޖޫން 2022 - 08:14\nމާވެލްގެ ފުރަތަމަ މުސްލިމު ސުޕަހީރޯ "މިސް މާވެލް" އަށް އާންމުންނާއި ކްރިޓިކްސްގެ ލޯބި ލިބިއްޖެ އެވެ.\nޑިޒްނީ ޕްލަސް އިން މިދިޔަ ބުދަ ދުވަހު ސްޓްރީމް ކުރަން ފެށި އެމްސީޔޫގެ "މިސް މާވެލް" ސީރީޒް އަކީ އެވެންޖާސް ކޮމިކް ބުކް އަށް ވަރަށް ލޯބިކުރާ، ކަމަލާ ޚާން ކިޔާ ފުރާވަރުގެ އަންހެން ކުއްޖަކަށް އާދަޔާ ހިލާފު ބާރުތަކެއް ލިބުމުން ހިންގާ ކަންތައްތަކެއް ދައްކާ ސީރީޒެކެވެ. ކަމަލާ އަކީ ޕާކިސްތާނުން އެމެރިކާ އަށް ހިޖުރަކޮށް، އެ ގައުމުގައި ދިރިއުޅޭ އާއިލާއެއްގެ އެންމެ ހަގު ކުއްޖާ އެވެ.\n"ދަ ގާޑިއަން" އިން ވަނީ އެ ސީރީޒްގެ ފުރަތަމަ އެޕިސޯޑަށް ފަސް ތަރީގެ ރޭޓިންއެއް ދީފަ އެވެ. އެ ނޫހުން ވަނީ އެ ސީރީޒްގައި މިސް މާވެލް ނުވަތަ ކަމަލާ ޚާންގެ ރޯލު ކުޅޭ އިމާން ވެލަނީގެ މޮޅު އެކްޓިން އަށް ވަރަށް ބޮޑަށް ތައުރީފުކޮށްފަ އެވެ.\n"ދަ ފައިނޭންޝިއަލް ޓައިމްސް" ގައި އެ ސީރީޒަށް ހަތަރު ތަރީގެ ރޭޓިންއެއް ދީފައިވާއިރު ބުނީ، ކަމަލާ ނިސްބަތްވާ ޕާކިސްތާނުގެ ސަގާފަތް ވަރަށް ފުރިހަމަ އަށް ދައްކައިދޭން މަސައްކަތްކޮށްފައިވާ ކަމަށެވެ.\nގިނަ ނޫސްތަކުގެ ކްރިޓިކުން ވަނީ އެ ސީރީޒަށް ތިނަކާއި ފަހަކާ ދެމެދުގެ ރޭޓިންއެއް ދީފަ އެވެ.\nރޮޓެން ޓޮމާޓޯގައި ކްރިޓިކުން އެ ސީރީޒަށް 95 ޕަސެންޓްގެ ރޭޓިންއެއް ދީފައިވާއިރު، އޯޑިއެންސް ސްކޯ އުޅެނީ 86 ޕަސެންޓްގަ އެވެ.\nއިމާން ވެލަނީގެ އިތުރުން އެ ސީރީޒްގައި މުހިންމު ރޯލުތަކުން ފެންނަނީ މެޓް ލިންޓްޒް، ސާގަރު ޝައިހް، ޔާސްމީން ފްލެޗާ، މޯހަން ކަޕޫރް، ޒެނޯބިއާ ޝްރޮފް އަދި ރިޝް ޝާހު އެވެ. ޕާކިސްތާނުގެ މަޝްހޫރު އެކްޓަރު ފަވާދު ޚާން އާއި ބޮލީވުޑްގެ މަޝްހޫރު އެކްޓަރު ފަރްހާން އަހްތަރުގެ ރޯލެއް ވެސް އެ ސީރީޒުން ފެންނާނެ އެވެ.\nކޮންމެ ބުދަ ދުވަހަކު އާ އެޕިސޯޑެއް ސްޓްރީމް ކުރާ އެ ސީރީޒްގެ ހަ އެޕިސޯޑު ގެނެސްދޭނެ އެވެ.\nޑިޒްނީ ޓީވީ ސިލްސިލާ


Koimalaa - ކާވެނީގެފަހުން ޑޭޓަކަށް ގޮސްފިންތަ؟ (1)\nކާވެނީގެފަހުން ޑޭޓަކަށް ގޮސްފިންތަ؟ (1)\nޑޭޓް ކުރުމަކީ ކޮންކަމެއްކަން ނޭގޭމީހަކު ވަރަށް މަދުވާނެއެވެ. ކާވެނީގެ ކުރިން ޑޭޓްކުރާމީހުން ވަރަށް ގިނަކަމުގައި ވިޔަސް ކާވެންޏަށް ފަހު ޑޭޓްކުރާ މީހުން ވަރަށް މަދެވެ.\nޑޭޓުކުރުމަކީ ދެޖިންސުގެ މީހުން ކާވެނިން ބޭރުން އެކިއެކި ޒާތްޒާތުގެ ގުޅުން ހިންގުމަށް ބޭނުންކޮށް އުޅޭ ޝިއާރެކެވެ. މިއީ އިސްލާމްދީނާ ވަރަށް ބީރައްޓެހި ކަމެކެވެ. ދީނުގެ އުޞޫލުތަކާއި ސުލޫކުތައް މުޅިން ފޫވައްޓާލާ ނެތިކޮށްލާ ވިޔާނުދާ ޢަމަލެކެވެ. އެހެނަސް ހިތާމައަކީ މުސްލިމުން މިއަދު މިތިބެނީ ހުޅަނގުންދެއްކި ދަޅަތަކުގައި ޖެހި ހާންތިވެފައި ކަމެވެ.\nތިމާގެ ދީނުން ތިމާ ބޭރުވެހިނގައިދާނެ ކަންކަމާއި އެދީނުގެ އިމުގައި ތިބެވޭނީ ކިހިނެއް އުޅެގެންކަން މިއަދު ގިނަ މުސްލިމުން ދަސްކޮށްފައެއް ނުވެއެވެ. އެހެންކަމުން ޝައިޠާނާގެ ވަސްވާހުގައި ޖެހޭކަށް ލަހެއްފަހެއް ނޯއެވެ. ދުނިޔޭގެ ޒީނަތްތެރި ކަމުގެ ތެރެއިން ފެންނަ ކޮންމެ ކަމަކާއި އެއްޗެއް ބަލައިގަތުމަށް ތިބެވެނީ ތައްޔާރަށެވެ.\nޒަވާޖީ ޙަޔާތެއްގައި މަޝްޣޫލުވުމުގެ ކުރިން ޒުވާން ޢުމުރު މަޖަލާ އުފަލުގައި ހޭދަކޮށްލާއިރު، ދެޖިންސު މަސްހުނިވެގެން އުޅުން ވެފައި އޮންނަނީ މަޖަލުގެ އެންމެ މަތީ ދަރަޖަ ކަމުގައެވެ. ޖޯޑުހަމަނުކޮށް އުޅޭ ކޮންމެ ޒުވާނަކީ އޭނާގެ އެކުވެރިންގެ ކައިރީ ފިނޑިއެއްގެ ގޮތުގައި ބެލެވެއެވެ. އެހެންކަމުން ތިމާގެ ހިތް ކިތަންމެ ބިރުގަތަސް، ނަފްސު އެކަމަށް ނޭދުނަސް، އެފަދަކަމަކަށް ނޫނެކޭ ބުނަން ނުކެރި، އެއް ފަހަރުވެސް ނުބަޔަކަށް އަރައިގަނެވިއްޖެނަމަ، ދެން އެކަމުގެ ބިރު ހިތުން ފިލާގޮސް އެފަދަ ނުބައި ޢަމަލުތައް ތަކުރާރު ކުރެވޭގޮތް ވެއެވެ. އެގޮތުން ދެޖިންސު އެކުވެ އުޅުމަށް ބޭނުންކުރާ ޝިޢާރު ކުރިއަށްނެރެ ބިރަކާނުލާ ޑޭޓްކުރުންފަދަ ހަޑިމުޑުދާރު ޢަމަލުތައް ހިންގޭ ގޮތްވެއެވެ.\nޑޭޓް ކުރުމަކީ ހަޑި ކަމެކޭ ބުނުމުން އެކަމުގެ މުޤާބިލުގައި ބަސްބުނާ ބަޔަކު ތިބެދާނެއެވެ. އެއީ ފާހިޝް ޢަމަލެއް ނޫންކަމަށް ވަކާލާތުކުރާނެ ހެކިތައް އެމީހުން ދައްކަވެސް ފާނެއެވެ. އެއީ ހަމައެކަނި ރޭގަނޑުގެ ކެއުމަކަށް ގޮސްލުމޭ ބުނެފާނެއެވެ. އެކުވެރިއަކަށް ކާންދިނުމަކީ މައްސަލައެއްނޫން ކަމުގައި ވިސްނަދީފާނެއެވެ.\nތެދެކެވެ! މީހަކަށް ކާންދިނުމަކުން މައްސަލައެއް ނެތެވެ. ސުވާލަކީ ތިބާ އެ ޑޭޓަށް ދިޔަ މަގުމަތީ ތިމާކުރިމައްޗަށް އަރާ ސަލާންޖަހަން އަތްދިއްކޮށްލި އަންހެންމީހާ ގޮވައިގެން ކާން ނުދިޔައީ ކީއްވެގެން ހެއްޔެވެ. އޭނާވެސް ހުރީ އަދި ރޭގަނޑު އެއްޗެއް ނުކައިކަމުގައި ވެދާނެއެވެ. ނުވަތަ މުޅިދުވަހު ކާނެއެއްޗެއް ނެތި ހުންނަން ޖެހުނު މީހަކު ކަމުގައި ވެސް އޭނާ ވެދާނެއެވެ.\nދެން އެންމެ ރަނގަޅެވެ. އެއީ ތިމާގެ ރައްޓެއްސަކަށް ނުވީތީ އޭނާއަށް ކާއެއްޗެއް ގަންނާނެ ފައިސާ ދީފައި އޭނާ ފޮނުވާލީ ތިމާގެ ރައްޓެހި ކުއްޖާއާއި އެކު ކެއުމަކަށް ދާންވެގެންނެވެ. އެއީ ފާޙިޝްކަމުގެ އެއްވެސް ނިޔަތެއް ނެތިކަމުގައިވެސް ވެދާނެއެވެ. އެހެންނަމަ، އެކުއްޖެއްގެ ޢާއިލާ މީހަކު އެކުއްޖާއާއިއެކު ނުގެންދިޔައީ ކީއްވެހެއްޔެވެ؟ ދެޖިންސުގެ ދެމީހުން އެކަނިވަނީ ކީއްކުރަންބާއެވެ؟ އަންހެނަކާއި ފިރިހެނަކު އެކަނިވެއްޖެނަމަ ތިންވަނަމީހަކަށް ޝައިޠާނަކު ހުންނާނެކަމަށް މިއުއްމަތުގެ މުރްޝިދް ޙަދީޘް ކުރައްވާފައިވާކަން ތިބާއަށް އެނގޭނޫންތޯއެވެ؟ ޒުވާން އުމުރުގައި ލޯބީގެކުޑަ ނަގައިގެން އޭގެނިވަލުގައި ފާޙިޝް ޢަމަލުކުރަމުން ގެންދަނީ ކިތަށް ޒުވާނުންހެއްޔެވެ؟ މީ ހިތާމަހުރި ކަމެކެވެ. (ނުނިމޭ)


Pension fund in hajj ah dhevey gothah faaskohfi\nމިދިޔަ އަހަރު ރާއްޖެއިން ހައްޖަށް ދިޔަ ހައްޖުވެރިންތަކެއް: ޕެންޝަން ފަންޑުން ހައްޖަށް ދެވޭ ގޮތް ވަނީ ހަދާފަ -- އަވަސް ފައިލް ފޮޓޯ\nޕެންޝަން ފަންޑުން ހައްޖަށް ދެވޭ ގޮތަށް ޕެންޝަނާ ބެހޭ ގާނޫނަށް ހުށަހެޅި އިސްލާހު ރައްޔިތުންގެ މަޖިލީހުން މިއަދު ފާސްކޮށްފި އެވެ.\nއެ ބިލް ފާސްކޮށްފައިވަނީ މިއަދު މަޖިލީހުގައި ބައިވެރިވެވަޑައިގެންނެވި 69 މެންބަރުންގެ އިއްތިފާގުންނެވެ. އެ ބިލް މަޖިލީހަށް ހުށަހެޅުއްވީ ސަރުކާރު ފަރާތުން ހިތަދޫ އުތުރު ދާއިރާގެ މެންބަރު މުހައްމަދު އަސްލަމެވެ.\nބިލް ކޮމެޓީގައި ދިރާސާކުރުމަށްފަހު އެއްވެސް ބަދަލެއް ގެނެސްފައެއް ނުވެ އެވެ. އެހެންކަމުން ބިލް ފާސްވީ މަޖިލީހަށް ހުށަހެޅި ގޮތަށެވެ.\nމީގެކުރިން ތިން ފަހަރަކަށް އެ ބިލް ފާސްކުރުމަށް އެޖެންޑާކުރި އެވެ. އެކަމަކު ގާނޫނީ އަދަދު ކަމަށްވާ 43 މެންބަރުން އެއިން އެއްވެސް ދުވަހެއްގައި ހަމަނުވެގެން ވޯޓަށް ނޭހުނެވެ.\nއެ އިސްލާހު ހުށަހަޅުއްވަމުން އަސްލަމް ވިދާޅުވެފައިވަނީ ޕެންޝަނާ ބެހޭ ގާނޫނަށް ދެ އިސްލާހެއް ހުށަހަޅާފައިވާ ކަމަށެވެ. އެއް ކަމެއްގެ ގޮތުން ހައްޖުގެ މަތިވެރި އަޅުކަން ޕެންޝަން ސްކީމް މެދުވެރިކޮށް ދެވޭ ގޮތް ހަމަޖެއްސުން ހިމަނާފައިވާ ކަމަށާއި އެއީ ގިނަ ބަޔަކު ބޭނުންވެފައި ހުރި ކަމެއް ކަމަށް އަސްލަމް ވިދާޅުވި އެވެ.


އައިނާ (2) 20 – Esfiya – Dhivehi Vaahaka Site\n- by A aaR - 57- July 31, 2020\n“ކޮންކަމެއް..؟؟” ޔުއާލް ބުނެލީ އައިނާ ހާސިލް ކުރަންވެގެން އެހިތް އެދި ގޮވަމުން ދާތީވެއެވެ.\n“އައި ލަވް ޔޫ..” އައިނާގެ ކަންފަތް ދަށައް ގުދުވެލަމުން ހިޝާން ބުނެލިއެވެ. ވަގުތުން އައިނާ ލަދުން ގޮސް މަލެއްހެން މިލާ މޯޅިވިއެވެ. ކޯވެސް ޗެރީ ކޮޅެއްހާ ރަތްވިއެވެ. އައިނާގެ ލަދުވެތި މޫނަށް ބަލަން ގެއްލިފައި ހިޝާން އަށް ހުރެވުނީ އާޝޯހު ވެފައެވެ. އައިނާގެ ރީތި ކަމަކީ ދުލަކުން ގަލަމަކުން ބަޔާން ކުރެވޭހާ ރީތި ކަމެކޭ އެވަގުތު ހިޝާންގެ ހިތައް އެރީ ކިތައްފަހަރުކަމެއް ޚުދު ހިޝާން އަށްވެސް ނޭނގެއެވެ.\n“ވާނެ..؟؟!!” ވިހަ ހިނިތުންވުމެއް މޫނުމައްޗައް ގެންނަމުން ނަޝްވާ ޔުއާލް ކުރެން އެހިއެވެ. “އޭރުން ޔުއާލް އަށް އައިނާ.. އަހަންނަށް ހިޝާން.. ޑީލް؟؟” ނަޝްވާ އޭނާގެ އަތް ކުރިމައްޗައް ދިއްކޮށްލަމުން އަހާލިއެވެ.\nޔުއާލްގެ ސިކުނޑި ވެސް މިހާރު ވަނީ ޝައިޠާނާގެ ވަސްވާހުން ފުރިފައެވެ. އޭނާގެ ލޯތްބާއި އުފާތައް އިސްކުރަމުން ނަޝްވާގެ އަތުގައި ހިފިއެވެ.\n“ހެއި.. ހިޝާން.. ވަރަށް ދުވަސް ވެއްޖެ ދޯ ނުފެންނަތާ ވެސް..” އައިނާ އާއި ދިމާލަށް ހެވިފައި ބަލަން އިން ހިޝާން އަށް ހޭވެރިކަމެއް ވީ ޔުއާލްގެ އަޑު ކަންފަތުގައި ޖެހުމުންނެވެ. “ހެއި ޔުއާލް.. އާނ ދޯ.. ސްކޫލް ބަންދުވީ މައި ދިމައެއްވެސް ނުވޭ ދޯ..؟” ހިޝާން ވެސް ޔުއާލް އާއި ދިމާ އަށް ބަލާލަމުން ބުނެލިއެވެ.\n“ހިނގާބަ އަހަންނާއި އެއްކޮށް މިއަތައް ޖެހިލަން..” ޔުއާލް ބުނެލީ އެތާގައި އިން ބުއިންތައް އަތުރާފައި ހުރި ދިމާ އަށް އިޝާރާތް ކުރަމުންނެވެ. “ޔެސް ލެޓްސް ގޯ.. މިއަންނަނީ އެނގޭ ލަވް.. ނުވާނެ ގިނައިރެއް..” އައިނާ އާއި އެހާ ގަތްކޮށް ހިޝާން ވާހަކަ ދެއްކުމުން ޔުއާލްގެ އަތް މުށްކެވުނެވެ. ނަމަވެސް ކޮންޓްރޯލް ކުރަމުން ހިޝާން އާއި އެއްކޮށް ހިނގައި ގަތެވެ.\nބުއިންތައް އަތުރާފައި ހުރި މޭޒާއި ހަމަ އަށް ދެވޭ އިރަށް ޔުއާލް ހިޝާން އާއި ދިމާ އަށް އެނބުރުނެވެ. “އެބަ އަންނަން އެނގޭ… މިތާގައި މަޑު ކޮށްލައްޗޭ..” ޔުއާލް ހުރިހާ މީހުންގެ ތެރެއަށް ގޮސް ގެއްލުނެވެ. ނަޝްވާ އަށް އޭނަ ބޭނުންވި ފުރުސަތު ލިބުނެވެ.\nފޫހިވެގެން އައިނާ އެހެން ދިމަ ދިމާ އަށް ކަޅި ހިންގަން ފެށުނީ އަޝްހާ ފެންނަން އިންތޯ އެވެ. އެވަގުތު ވީ އަޝްހާ އަށް ފޯނު ކޯލެއް އައިސްގެން ބޭރަށް ނިކުތް ވަގުތަށެވެ.\n“ހެއި ހިޝާން.. ކިހިނެތްތަ..؟” ނަޝްވާ ހިޝާން ކައިރީގައި މަޑުކޮށްލަމުން ބުނެލިއެވެ. “ރަނގަޅު..” ހިޝާން ކުރު ޖަވާބެއް ދިނީ ނަޝްވާ އާއި ދުރައް ޖެހި އެހެން ދިމާ އަކަށް ނަޒަރު ހިންގާލަމުންނެވެ. “މިހާރު އަހަރެން އެހާ ވަރަކުން ނޫޅެމޭ ހިޝާން އާއި ހެދިއެއް.. އެކަމު އެންމެ ފަހު ފަހަރު ކަމަށް ހިނގާބަ އަހަރެންނާއި އެއްކޮށް ޓެރަސް މައްޗައް.. އަހަރެން މިއުޅެނީ ފުރަން…” ނަޝްވާ މިހެން ބުނުމުން ހިޝާން ވިސްނަން ފެށިއެވެ.\nނަޝްވާގެ ކިބައި ސަލާމަތް ވާން ވެގެން ހިޝާން އެއްބަސް ވީ އެންމެ ފަހު ފަހަރު ކަމަށް ނިންމައިގެންނެވެ. ފަރުދާގެ ފުރަގަހުގައިވި ނުބައި ރޭވުން ހިޝާން އަށް މޭރުން ވާނަމަ ނުދިޔައީސް ކަން ގައިމެވެ. ނަޝްވާގެ ފަހަތުން ހިޝާން މައްޗައް އަރަން ދިޔައެވެ.\nނުދަންނަ ނަންބަރަކުން ގުޅަން ފެށުމުން އަޝްހަ ނިކުތީ ބޭރަށެވެ. އެތެރޭގައި އަޑުގަދަކަމުންނެވެ. “އައްސަލާމް އަލައިކުމް.. އަޝްހާ ވާހަކަ ދައްކަނީ..” ފޯނު ނެގިގޮތައް އިސްލާމީ ރިވެތި ސަލާމުން އަޝްހާ ގޮވާލިއެވެ.\n“އެހެންތަ..؟ އެހެންވީރު މީކާކު ކަން އެނގިއްޖެތަ..” އެކޮޅުން ވާހަކަ ދެއްކި މީހަކު ބުނެލިއެވެ. “ނޫން ނޭނގުނު..” އަޝްހާ ބުނެލީ އެއަޑު ކޮންމެވެސް ތާކުން އިވުނު އެހެން ނަމަވެސް ފާހަގަ ނުކުރެވުމުންނެވެ. “ވަރަށް ދެރަ.. އަހަރެން ހީކުރީ އެދުވަހު އެއާޕޯޓުން އަހަރެން ފެނިގެން އަނގަ ނެގިފައި ހުރީމައި އަހަރެންގެ އަޑު އިނގޭނެ ކަމަށް..” އެކޮޅުން ވާހަކަ ދެއްކި މީހަކު ބުނެލިއެވެ.\n“ނައިލް…؟؟” އަޝްހާ އަށް ބުނެލެވުނެވެ. “ގުޑް ކެޗް.. މީ ނައިލް.. އަޝްހާ ކިހިނެތްތަ..؟” އެކޮޅުން ވާހަކަ ދެއްކި ނައިލް ބުނެލިއެވެ. “ރަނގަޅު ހަމަ.. ނަ.. ނައިލް ކިހިނެތްތަ..؟” އަޝްހާ އަހާލިއެވެ. “އަހަރެންވެސް ރަނގަޅު.. ކޮބާ އެހެން މީހުން ކިހިނެތްތަ..؟ ކޮބާ އައިނާ އާއި ހިޝާންގެ ދެމީހުން..” ނައިލް ގާތް ކޮށް ވާހަކަ ދެއްކުމުން އަޝްހާ ވެސް ލަދުން ވާހަކަ ނުދައްކައެއް ނީނދެވުނެވެ. އެހެނީ އަޝްހާ އަކީ ވެސް ވާހަކަ ދައްކަން ނިކަން ކެރޭ މީހަކެވެ.\nނަޝްވާ އާއި ހިޝާން މައްޗައް އަރައިގެން ދިޔައެވެ. އެދެމީހުން މަޑުކޮށްލީ ރެއިލިން ކައިރީގައެވެ. “ދެން ކޮން ވާހަކަ އެއް ބުނަންތަ އަހަރެން މިތަނަށް ތިގެނައީ..” ހިޝާން އެމީހުން އެތަނަށް އައިތާ ގިނައިރު ވާން ފެށުމުން އެހެން ބުނީ ނަޝްވާ ވާހަކަ ދައްކަން ނުފެށުމުންނެވެ.\n“ކޮބާ ހިޝާން.. ނާދޭތަ..؟” ނަޝްވާ އާއި ހިޝާން ހިނގައި ގަތުމުން ތަންވަޅު ބަލާފައި ޔުއާލް އައިނާ ކައިރިއަށް ދިޔައެވެ. “ޔުއާލް އާއި އެއްކޮށެއްނު ދިޔައީ..؟” އައިނާ ހައިރާންވެފައި ބުންޏެވެ. “އަހަރެން ކައިރީގައި އިނދެފައި އޭނާ ދިޔަތާ މިހާރު ކިތަންމެ އިރެއް..” ޔުއާލް ހަމަޖެހިލައިފައި ބުނެލިއެވެ.\n“ބުނަންތަ ސީކްރެޓެއް.. އިނގޭތަ ހިޝާން އަކީ ތި ހީކުރާ ކަހަލަ މީހެއް ނޫން..” ޔުއާލް ބުނެލިއެވެ. “ޔުއާލް.. ކޮންކަހަލަ ވާހަކަ އެއްތަ ތިދައްކަނީ.. އަހަރެން އަޑު އަހާކަށް ބޭނުމެއްނޫން..” އައިނާ ހިތްހަމަ ނުޖެހިފައި ބުނީ ހިޝާންގެ އެއްވެސް ދެރަބަހެއް އަޑު އަހަރެން ކެތް ނުވާތީވެއެވެ.\nAlhe Ainaa gaboolu nukurahcheyeYuaal dhahkka vhk… Aina Hishaan ah ithubaaru kuramehnnu dhw…. vrh vrh reethi mi part vx… curiously waiting4the nxt part….\nLove this story 🧡🧡🧡🧡this part is even amazing😊😊😊😊 can’t wait for next part 🙂🙂🙂🙂🙂By the way Eid mubarik to everyone\nJazaakallah khairan cutie\nHere is the surprise.. hope u all loved my surprise..\nWow mi part ves vrh Sali💯💯💯💯💯\nMi nashvaa aa yuaal haadha nulafaey 😡😡😡ekaku aaina beynunvegen anekaku hishaan pis pis🤦🤦🤦 by don’t let anything happen to aainaa and hishaan😥😥😥😥😥😥😥😥😥😃😃😃😃😃\nLove the suprise😃😃😃\nThankx for it😃😃😃😃\nJazaakallah khairan Ril.. lyt stay safe


ކަޅުކޮފީއާއި ކަޅުސަޔާއި ފެނާއި އޮޅުވާނުލައްވާ\nފުރަތަމަ ޞަފްޙާwomanކަޅުކޮފީއާއި ކަޅުސަޔާއި ފެނާއި އޮޅުވާނުލައްވާ\nAruzam 8:44 PM\nކަޅުކޮފީއާއި ކަޅުސައިގެ ތަފާތު\nކަޅުސަޔާއި ކަޅުކޮފީއަކީ އަޅުގަނޑުމެންގެ ތެރޭގައި ވަރަށް ގިނަ ދިވެހިން ވަރަށް ގިނައިން ބޭނުންކުރާ ދެބުއިމެވެ. ހެނދުނާއި ހަވީރުގެ ސައިގަޑީގައެވެ. ނުވަގަޑީގެ ސައިގައިވެސް މެއެވެ. މިދެބުއިމުގެ އެއްގޮތްކަމަކީ ހަމައެކަނި މިދެބަހުގެ ކުރިއަށް އައިސްފައި އެވާ 'ކަޅު' މިބަހެވެ. ރަހަ ތަފާތެވެ. މިދެބުއިން ބުއިމުން ހަށިގަނޑަށް އަންނަ ބަދަލުތައް(އަޅުގަނޑުމެނަށް އެކަން ފާހަގަނުކުރެވުނު ނަމަވެސް) ތަފާތެވެ. ދެބުއިމުގެ ކުލަ އަނދިރިކުލައަކަށް ދާގޮތަކަށް ހުރުމުން 'ކަޅު' ކިޔެނީއެވެ.\nއެއްދުވަހަކު އަޅުގަނޑުގެ ރަހުމަތްތެރިއަކު އޭނާހެދި ސައިތައްޓަށް ހަކުރު ކަމަށް ހިތައި ލޮނު އަޅައިފިއެވެ. މިއެޅުނީ ކޮންއެއްޗެއްކަން އެނގުނީ އަޅާނިމުނު ފަހުންނެވެ. މިއީ ވެދާނެގޮތެކެވެ. ސަބަބަކީ ހަކުރާއި ލޮނު ފުޅިއަށް އަޅާފައި ހުންނައިރުގައި އޮޅޭގޮތް ދިމާވެއެވެ. ދޭތީގެ ކުލަ އެއްގޮތްވުމުންނެވެ. ނަމަވެސް މިއަކީ ވަރަށްވެސް ތަފާތު ދެރަހައެއް އެކުލެވިފައިވާ ދޭއްޗެވެ. އަޅުގަނޑުމެންގެ ތެރެއިން އެއްވެސް މީހަކު އޮޅިގެން މެނުވީ ބޮނޑިބަތް ކައްކާއިރު ލޮނެއް ނާޅާނެއެވެ. އަދި ބަތްކައްކަން އުދާއިރު ހަކުރެއްވެސް ނާޅާނެއެވެ. ހޭލާ ހުންނަން ނުވަތަ ނިދި ފިލުވައިލަން ބޭނުންނަމަ ބޭނުން ކުރާނީ ވަރުގަދަ ކަޅުކޮފީއެކެވެ. ކަޅު ސަޔަކުން ނުޗަލާނެއެވެ.\nއަޅުގަނޑުމެންގެ ތެރެއިން މަދުބަޔަކަށް މެނުވީ މިދެންނެވި ތަކެތި އެކަތި އަނެކައްޗާއި އޮޅިގެން ބޭނުން ނުކުރެވެއެވެ. ނަމަވެސް ދަންނަވަންތޯއެވެ. ވަރަށް ގިނަ ބޭފުޅުންނަށް ތިމާގެ ފިރިހެނުންނާއި އަންހެނުން ހިލޭވެގެން ދާހިސާބު އޮންނަނީ އޮޅިފައެވެ. ހިލޭވެގެން ދާހިސާބޭ މިދެންނެވީ ކައިވެނި ޙާލާލުވާ ހިސާބެވެ.\nކައިވެނި ޙަލާލުވާ އަންހެނަކު ނުވަތަ ފިރިހެނަކާއި ދިމާއަށް ދައްތަ، ބޭބެ ނުވަތަ ކޮއްކޮ ކިޔާނަމަ އެއީ އެމީހަކާއި ތިބާ ކައިވެނި ޙަރާމްވާ މީހެއްކަމުގައެއް ނުވާނެއެވެ. އަދި އެމީހަކުގެ ކުރިމަތީގައި ޢައުރަ ކަޝްފުކޮށް(ބުރުގާނަގައިގެން) އުޅުން ހުއްދައެއް ނުވާނެއެވެ.\nދެބެންގެ ދެދަރި ކުދިންނަކީ (ކަޒިންސް) ގާތްތިމާގެ ކުދީންނެވެ. ނަމަވެސް އެކުދިންނާއި ތިބާއާއި ކައިވެނި ޙަލާލުވާނެއެވެ. މިގޮތުން ތިބާއީ އަންހެންކުއްޖެއްނަމަ ދެބެއިންގެ ދެދަރި ފިރިހެންކުއްޖަކާއި އެކީ އެކަހެރިވެ އުޅުންވާނީ ޙަރާމް ކަމަކަށެވެ. އަދި އެކުދިންގެ ކުރިމަތީގައި ޢައުރަ ކަޝްފުކުރަންވެސް ހެޔޮނުވާނެއެވެ.\nޅިޔަނުންނާއި ފަހަރިންވެސް މިފަދައެވެ. ތިޔައީ އަންހެންކުއްޖެއްނަމަ ތިބާގެ ދައްތައިން އިނދެގެން އުޅޭ މީހުނާއި ތިބާއާ ކައިވެނި ޙަރާމްވަނީ ވަގުތީގޮތުންނެވެ. އެހެނެއްކަމަކު އެމީހުނާއި އެކަހެރިވެ އެމީހުންގެ ކުރިމަތީގައި ޢައުރަ ކަޝްފުކުރުމަކީ ޙަރާމް ކަމެކެވެ. އެމީހުނާއި ދިމާއަށް 'ޅިޔަންބެ' ކިޔުމަކުން ނުވަތަ 'ފަހަރިކޮއްކޮ' ކިޔުމަކުން މިޙުކުމަކަށް ބަދަލެއް ނާދެއެވެ.\nމިކުޑަކުޑަ މުޖުތަމަޢުގައި ޅިޔަންފަހަރީންގެ ގުޅުން ގާތްވެގެންގޮސް އެންމެފަހުން އިނދެގެން އުޅޭ މަންޖެ ނުވަތަ ސޮރު ވަރިކޮށް ޅިޔަނާއި ފަހަރި ކައިވެނީގެ ގޮތުން ގުޅިފައިވެސް އެބަހުއްޓެވެ.\nމިއީ އަޅުގަނޑުމެންގެ ތެރޭގައި މިފަދަ ތިމާގެ ގުޅުންތަކާއިމެދުގައި އިސްލާމްދީނުގައި ކަނޑައަޅާފައިވާ އިންތައް ފަހަނައަޅައި ދިއުމުން ވެގެންދާ ހިތާމަވެރި ގޮތްތަކެވެ. ވީމާ މިކަމަށް ސަމާލުވާން އެބަ ޖެހެއެވެ.\nތިމާގެމީހުންގެ ތެރެއިން ކައިވެނި ޙަރާމްވާ މީހުން ކީރިތި ޤުރުއާނުގެ ނިސާ ސޫރަތުގައި ބަޔާންކުރައްވާފައިވެއެވެ. މިއާޔަތުގައި ބަޔާންކުރައްވާފައިނުވާ މީހުންނަކީ ހިލޭމީހުންނެވެ. އެމީހުންނާ ކައިވެނި ޙަލާލުވާނެއެވެ.\nވީމާ އެމީހުންނާއި އަތާއަތް ޖޯޑުކޮށް ސަލާމްކުރުމާއި އެމީހުންކުރިމަތީގައި ޢައުރަ ކަޝްފުކޮށް އެމީހުންނާއި އެކު އެކަހެރިވެ ވާހަކަ ދައްކާއުޅުމާއި އަދިވެސް މިފަދަ އެހެނިހެން ކަންކަމުގައި ޢަމަލުތައް ބަހައްޓަންޖެހޭނީ އެއީ ހިލޭ ފިރިހެނެއް ނުވަތަ އަންހެނެއްކަމުގައި ބަލައިގެނެވެ. ސަބަބަކީ ތިމާގެ މީހެއް ނަމަވެސް އެއީ މަޙުރަމުންނެއްނޫނެވެ.\nކުރިއަށް 'ކަޅު' އައުމަކުން ކޮފީ އަދި ސައި އެއީ އެކައްޗަކަށް ނުވާ ފަދައިންނެވެ. ހުދުކުލައިގައި ފުއްކުދިކޮށް ހިމުންކޮށް ހުރިނަމަވެސް ހަކުރު ލޮނަށް އަދި ލޮނު ހަކުރަށް ނުވާފަދައިންނެވެ.\nމިއީ ހެޔޮއެދޭ ފަރާތަކުން ލިޔެދެއްވާފައިވާ ލިޔުމެކެވެ. އެފަރާތަށް މާތްﷲ ހެޔޮޖަޒާ ދެއްވާށިއެވެ.\nސުޓޭޓަސް އަޕްޑޭޓު ކޮށްލައިފިންހެއްޔެވެ؟


Mi Aharuge "gold 100" gold partner akah Hawks Mi Aharuge "gold 100" gold partner akah Hawks\nމިއަހަރުގެ "ގޯލްޑް 100" ގެ ގޯލްޑް ޕާޓްނަރަކަށް ހޯކްސް\nމިފަހަރުގެ "ގޯލްޑް 100" ގެ ގޯލްޑް ޕާޓްނަރަކީ ހޯކްސް\nމިއަހަރުގެ "ގޯލްޑް 100" ގެ ގޯލްޑް ޕާޓްނަރަކަށް ހޯކްސް ޕްރައިވެޓް ލިމިޓެޑް ހަމަޖައްސައިފިއެވެ.\nމި އެއްބަސްވުމުގައި ހޯކްސް ކުންފުނީގެ ފަރާތުން ސޮއެކުރެއްވީ، އެ ކުންފުނީގެ ޖެނެރަލް މެނޭޖަރު ހުސައިން އަމަންއެވެ. މޯލްޑިވްސް ގެޓަވޭސްގެ ފަރާތުން ސޮއިކުރެއްވީ ކުންފުނީގެ ޗީފް އެގްޒެކްޓިވް އޮފިސަރ ޑރ. ހުސައިން ސަނީ އުމަރެވެ.\nހޯކްސް ކުންފުންޏަކީ ރާއްޖޭގައި ފުޅާދާއިރާއެއްގައި ތެލުގެ ވިޔަފާރި ކުރަމުން އަންނަ ކުންފުންޏެކެވެ.\nމޯލްޑިވްސް ގެޓަވޭސްގެ ފަރާތުން ކޮންމެ އަހަރަކުވެސް ބާއްވާ ގޯލްޑް 100 އެވޯޑަކީ ރާއްޖޭގެ ވިޔަފާރީގެ ދާއިރާގައި މަސައްކަތްކުރާ ކުންފުނިތަކުގެ ތެރެއިން އެންމެ ކުރިއަރާފައިވާ ކުންފުނިތައް ފާހަގަކުރުމަށްޓަކައި 2017 ވަނަ އަހަރުން ފެށިގެން ދެމުންދާ އެވޯޑެކެވެ.\nގޯލްޑް 100 ކުންފުނީގެ ގޮތުގައި ހޮވޭ ކުންފުނިތައް މި ހަފްލާގައި ނެރޭ ގޯލްޑް 100 މެގަޒިންގައި ލިސްޓުކުރާއިރު މި ލިސްޓަކީ މިއީ ޚާއްސަ ކޮންސަލްޓެންސީ ކޮމިޓީއަކުން ބެލުމަށްފަހު ނެރޭ ލިސްޓެކެވެ. މީގެ އިތުރުން ރާއްޖޭގެ އެންމެ ކުރިއަރާފައިވާ 100 ވިޔަފާރިތައް ހޮވުމަށްޓަކައި ހުށަހެޅޭ ކުންފުނިތަކުގެ މަޢުލޫމާތު އިވެލުއޭޓްކުރުމަށް ވެސް މިނިވަން ކޮންސަލްޓަންސީ ފާމެއް ކަނޑައަޅާފައިވާކަމަށް މޯލްޑިވްސް ގެޓަވޭސް އިން ބުނެއެވެ. މި އަހަރުގެ ގޯލްޑް 100 ހަފްލާ އޮންނާނީ މިމަހުގެ 23 ވަނަ ދުވަހު ޕެރަޑައިސް އައިލެންޑް ރިސޯޓުގައެވެ.


Microsoft calibri font dhookollanee | Mihaaru\nމައިކްރޮސޮފްޓްގެ ކެލިބްރީ ފޮންޓް ދޫކޮށްލަނީ\n04 މެއި 2021 - 08:57\nމައިކްރޮސޮފްޓުން ބޭނުން ކުރަމުން އަންނަ ޑިފޯލްޓް ފޮންޓް ކެލިބްރީ އަށް 15 އަހަރު ފަހުން ބަދަލުތަކެއް ގެންނަން ނިންމައިފި އެވެ.\nމި މައިކްރޮސޮފްޓް 365 އަށް ބަދަލު ގެންނާތީ އެކަމަށް އާންމުންގެ ހިޔާލު ވެސް ހޯދަން މިހާރު ވަނީ ފަށައިފަ އެވެ. މި ގެންނަ ބަދަލާ އެކު ވޯޑާއި އައުޓްލުކް ފަދަ އެއްޗެހީގައި ބޭނުންކުރާ ފޮންޓްތަކަށް ބަދަލު އަންނާނެ އެވެ.\nއެގޮތުން މައިކްރޮސޮފްޓުން ވަނީ ފަސް ޑިފޯލްޓް ފޮންޓެއް ހާއްސަކޮށްފަ އެވެ. އޭގެ ތެރޭގައި ހިމެނެނީ ޓެނޮރައިޓް، ސްކީނާ، ސީފޯޑް، ގްރޭންޑްވިއު އަދި ބިއާސްޓަޑް އެވެ. މި ފޮންޓްތަކާ ބެހޭ އިތުރު މައުލޫމާތު މައިކްރޮސޮފްޓްގެ ވެބްސައިޓްގައި ހިމަނާފައި އިރު، ފޮންޓްތައް ހުންނާނެ ގޮތް ވެސް ގެނެސްދީފައި އެވެ.\nއެ ކުންފުނިން ބުނި ގޮތުގައި 2007 ގައި ބޭނުންކުުރަން ފެށި ކެލިބްރީ އަށް ބަދަލު ގެންނަން ނިންމީ އޭތި މިހާރު މާ ޒަމާންވެ މުސްކުޅިވެއްޖެ ކަމަށް ގަބޫލުކުވޭތީ، ޒަމާނާ ގުޅޭ ތާޒާ އަދި ބޭނުންކުރުމަށާއި ބަލައިލަން ވެސް ރީތި ފޮންޓްތަކެއް ގެނެސްދިނުމުގެ ގޮތުންނެވެ.\nއެހެންވެ އަލަށް ގެންނަ ފޮންޓްތަކާ މެދު ގޮތެއް ނިންމާނީ އާންމުންދޭ ހިޔާލުތަކުގެ މައްޗަށްވެސް ބިނާކޮށެވެ.\nމައިކްރޮސޮފްޓުން ބުނީ ކެލިބްރީ ފޮންޓް ދޫކޮށްލާނީ އަންނަ އަހަރު ކަމަށާއި އޭގެ ކުރިން މިހާރެކޭ އެއްގޮތަށް އެ ފޮންޓް މައިކްރޮސޮފްޓް އޮފީސް ފޮންޓްތަކުގެ ތެރޭގައި ހިމެނޭނެ އެވެ.\nތިވާނީ މިލިންޑާ ހެދި ފޮންޓަކަށް އެހެން އެމަންޖެ ވަރިކޮށްފަ ފޮންޓްވެސް ދޫކޮށްލަނީ. އަޅެ!!! ބިލްގޭޑް MV.BOLI މިފޮންޓު އަހަރެމެންނަށް ބަދަލުކޮށް ދީބަލަ އޭރުން ފަހަރެއްގަ މިކޮޅުން ހެޔޮވަރު ޑަބިޔާގަނޑެއްވެސް ލިބިދާނެތޮއްޗެއް.\nވަރަށް ހުތުރު ފޮންޓެއް ކެލިބްރިއަކީ. އަހަންނަށް އެންމެ ރީތީ ސެރިފް ފޮންޓުތައް. ޓައިމްސް ނިއު ރޯމަން ކަހަލަ.\nހެޔޮ ނުވާނެ ދިވެހިރާއްޖޭގެ ޑިފޯލްޓް ފޮންޓް އެމވީބޮލިން ފަރުމާ އަށް ބަދަލު ކޮށްދީބަލަ\nބޮލި ފޮންޓް ދޫކޮށްލެވޭކަށް ނެތް؟


Audit report gai gina kan kamah nubalaa: ACC\n"އޮޑިޓް ރިޕޯޓުގައި ގިނަ ކަންކަމަށް ރިއާޔަތް ނުކުރޭ"\nއޭސީސީގެ ރައީސް މަރިޔަމް ޝިއުނާ (ވ) އަދި އޭސީސީގެ ނައިބު ރައީސް ފާތިމަތު އަނޫލާ (ކ)\nއޮޑިޓް އޮފީހުން އެންޓި ކޮރަޕްޝަން ކޮމިޝަން (އޭސީސީ) ގެ ޕާފޯމަންސް އޮޑިޓެއް ހަދައި އެކުލަވާލި ރިޕޯޓްގައި ގިނަ ކަންތައްތަކަށް ރިއާޔަތް ނުކުރާ ކަމަށް ބުނެ އޭސީސީން ރައްދު ދީފި އެވެ.\nޕާފޯމަންސް އޮޑިޓް ރިޕޯޓްގައި އޭސީސީގެ ގިނަ މައްސަލަތަކެއް ފާހަގަކޮށްފައި ވެއެވެ. އެގޮތުން ކޮމިޝަންގައި ގިނަ ދުވަސްވެފައިވާ މައްސަލަތައް ނުނިމި ހުރުމާއި ދައުވާކުރަން ފޮނުވުނީ އެއް ޕަސެންޓް މައްސަލަކަމަށް ބުނެފައި ވެއެވެ.\nނަަމަވެސް އޭސީސީން ބުނީ އޮޑިޓް ރިޕޯޓްގައި ގިނަ ކަންކަމަށް ރިއާޔަތްނުކުރާ ކަމަށެވެ.\nއޭސީން އެންމެ ފުރަތަަމަ މައްސަލައެއްގެ ގޮތުގައި ފާހަގަކުރީ ޕާފޯމަންސް އޮޑިޓް ހެދި މުއްދަތެވެ.\nއޭސީސީގައި މިހާރު ތިއްބެވި މެމްބަރުން އައްޔަނުކުރެއްވީ 2019 ވަނަ އަަހަރުގެ ސެޕްޓެމްބަރު މަހު އެވެ. ނަަމަވެސް ޕާފޯމަންސް އޮޑިޓް ހަދާފައި ވަނީ 2015 އިން ފެށިގެން މިދިޔަ އަހަރުގެ ޖުލައި މަހުގެ ނިޔަލަށެވެ. އެހެންކަމުން ޕާފޯމަންސް އޮޑިޓްގެ މުއްދަތުގެ ތެރެއިން މިދައުރުގެ މެންބަރުކަމުގެ މުއްދަތުން ހިނގާފައިވަނީ އެންމެ 10 މަސް ދުވަހެވެ.\nއަދި މި 10 މަސްދުވަހުގެ ތެރޭގައި ކޮވިޑާ ގުޅިގެން ހަތަރު މަސް ސަރުކާރު ބަންދުވުމާއި ދަތުރުކުރުމުގައި ހުރި ހުރަސްތަކާއި އަދި ކޮވިޑަށް ޕޮޒިޓިވްވުމާއި ޑައިރެކްޓް ކޮންޓެކްޓްގެ މައްސަލަތަކާ ގުޅިގެން މަސައްކަތަށް ބުރޫ އެރި ކަމަށް އޭސީސީން ބުނެފައި ވެއެެވެ.\n"ނަމަވެސް މިދެންނެވި ދުވަސްތަކުގެ މަސައްކަތު ޕާާފޯމަންސް ބެލިއިރުގައި މިއިން އެއްވެސް ކަމަކަށް އޮޑިޓުގައި ރިއާޔަތްކޮށްފައި ނުވާކަން ފާހަގަކުރަމެވެ." އެސީސީން މިއަދު ނެރުނު ބަޔާނުގައި ވެެއެވެ.\nމައްސަލަތައް ނުބެލި ގިނަ ދުވަސްވާ ކަމަށް އޮޑިޓް ރިޕޯޓުގައި ބުނެފައިވާތީ އެކަމަށް ވެސް އޭސީސީން ރައްދު ދިނެެވެ.\nއޭސީސީން ބުނީ ކޮމިޝަނުގެ މިހިނގާ ދައުރުގެ މެމްބަރުން މަގާަމާ ހަވާލުވިއިރު އިވެލުއޭޝަން މަރުހަލާގައި ފިޔަވަޅެއް ނޭޅިހުރި 400 އަށްވުރެ ގިނަ ޝަކުވާއާއި ތަހުގީގު މަރުހަލާގައި 500 އަށްވުރެ ގިނަ މައްސަލަ އޮތް ކަމަށެވެ. މީގެ ތެރެއިން ގިނަ މައްސަލަތަކަކީ ކޮމިޝަނަށް އެ މައްސަލައަކާ ގުޅޭ ޝަކުވާ ހުށަހެޅުނު ފަހުން ނުބެލި ގިނަ ދުވަސް ވެފައިވާ މައްސަލަތަކެއް ކަމުގައިވާތީ، އެ މައްސަލަތައް އެކަށީގެންވާ އަވަސްމިނެއްގައި ކުރިއަށްގެންދިއުމަށްޓަކައި ކޮމިޝަނުގެ މަސައްކަތްތަކަށް ބަދަލުތަކެއް ގެނައި ކަމަށެވެ.\nއޭސީސީން އިތުރަށް ބުނީ އެމްއެމްޕީއާރުސީގެ މައްސަލަ ހާއްސަކުރުމަށް ކޮރަޕްޝަންގެ މައްސަލަތައް ބެލުމުގައި ތަޖުރިބާއާައި ހުނަރު ލިބިފައިވާ ހަަތް އިންވެސްޓިގޭޓަރަކު ހާއްސަކުރި ކަމަށާއި އަދި އޭގެ ސަބަބުން ކޮމިޝަނުން ބަލަމުން ދިޔަ ބޮޑެތި އެހެން މައްސަލަތަކުގެ ތަހުގީގުކުރުމަށް ބޮޑެތި ގޮންޖެހުންތަކެއް ކުރިމަތިވި ކަމަށެވެ. ނަަމަވެސް މިކަމަށް ވެސް އޮޑިޓް ރިޕޯޓުގައި ރިއާޔަތްކޮށްފައި ނުވާ ކަމަށެވެ.\nކޮމިޝަނުން ކުރާ ދިރާސާތަކުގައި އަލީގައި އިދާރާތަކުން އަންގާ އެންގުންތަކާމެދު އަމަލުނުކޮށްގެން ފިޔަވަޅު އެޅުމުގެ ބާރު ގާނޫނީ ގޮތުން ލިބުނީވެސް މިދިޔަ އަހަރު ފަހުކޮޅުގައި ކަމަށް ފާހަގަކޮށްފަ އެވެ. އަދި އޭގެ ކުރިން އެކަމުގައި ގާނޫނީ ގޮތުން ހުރި ހުރަސްތައް ހުރި ނަމަވެސް އެކަންކަމަށް އޮޑިޓުގައި ރިއާޔަތްކޮށްފައި ނުވާކަމަށެވެ.\nއޭސީސީއަށް ފަސް އަހަރު ތެރޭގައި ހުށަހެޅުނު މައްސަލަތަކުގެ ތެރެއިން އެންމެ އެއް ޕަސެންޓް މައްސަލަ ދައުވާކުރަން ފޮނުވާފައި އޮތް އޮތުން ފާހަގަކޮށް އެކަން އެހެންވަނީ ޕްރިލިމިނަރީ އިވެލުއޭޝަން މަރުހަލާ ހަރުދަނާ ނުވާތީ ބުނެފައިވާތީ ވެސް އޭސީސީން ރައްދު ދީފައި ވެެއެވެ.\n"ކޮމިޝަނަށް ހުށަހެޅޭ ޝަކުވާތައް ވަޒަންކުރުމަށްފަހު ތަހުގީގު ކުރަން ނިންމާ މައްސަލަތަކުގެ ތަހުގީގު ނިންމާއިރު ކޮރަޕްޝަން އެކުލެވިގެން ނުވާކަމަށް ނިންމާފައިވުމަކީ، ޕްރިލިމިނަރީ އިވެލުއޭޝަން މަރުހަލާ ހަރުދަނާ ނުވެގެން ހިނގާ ކަމެއް ނޫނެވެ. ޕްރިލިމިނަރީ އިވެލުއޭޝަން މަރުހަލާގައި ޝަކުވާ ވަޒަންކުރާއިރު ބަލާނީ، ހުށަހަޅާ ޝަކުވާއަކީ ކޮމިޝަނުގެ އިހްތިސާސްގެ ތެރޭގައި ހިމެނޭ ޝަކުވާއެއްތޯއާއި، ތުހުމަތަށް ބާރުލިބޭ ޝަކުވާއެއްތޯއާއި، ޝަކުވާއާ ގުޅޭގޮތުން އިތުރަށް ތަހުގީގު ކުރަންޖެހޭ ކަމެއް އޮތްތޯއެވެ. އަދި އެކަށީގެންވާ ތުހުމަތެއް އޮތްނަމަ އެފަދަ ކޮންމެ ޝަކުވާއެއް އިތުރަށް ތަހުގީގު ކުރުމަށް ނިންމައެވެ. ހެކި ހޯދުމާއި، މީހުންނާ ސުވާލުކުރުން ފަދަ މަރުހަލާތައް ކުރިއަށްގެންދާނީ ތަހުގީގު މަރުހަލާގައެވެ." އޭސީސީގެ ބަޔާނުގައި ވެއެވެ.\nއޭސީސީން އިތުރަށް ބުނީ ތަހުގީގުކުރާ އިދާރާއެއްގެ ޕާފޯމަންސް ވަޒަންކުރާ ހަމައެކަނި މިންގަނޑު ބިނާވަނީ ތަހުގީގު ކުރާ މައްސަލަތައް ޕީޖީ އޮފީހަށް ފޮނުވުމާ ނުފޮނުވުމުގެ މައްޗަށްކަމަށް ދެކުމަކީ ހަމަޖެހޭކަމެއް ނޫން ކަމަށެވެ. އަދި އޮޑިޓު ރިޕޯޓުން ދޭހަވަނީ، ޝަކުވާ ވަޒަންކޮށް އިތުރަށް ތަހުގީގު ކުރާނީތޯ ނުކުރާނީތޯ ނިންމާ މަރުހަލާ ހަރުދަނާނަމަ، ތަހުގީގުކުރަން ނިންމާ ކޮންމެ މައްސަލައެއްގައި ދައުވާއެއް ކުރެވޭނެކަން ކަމަށެވެ.\nއޭސީސީގެ މެމްބަރުންނަށް އެކަށީގެންވާ މަސައްކަތްތަކެއް ނުކުރެވޭ ކަމަށް ބުނެ މެމްބަރުން ވަކިކުރަން މިނިވަން މުއައްސަސާތަކާ ބެހޭ ކޮމިޓީން މިއަދު ވަނީ ފާސްވެސް ކޮށްފަ އެވެ.\nރައްޔިތުންގެ މަޖިލިސް އޮޑިޓާ ޖެނެރަލް އޮފީސް އެމްއެމްޕީއާރްސީ + އޭސީސީ\nއެމްއެމްޕީއާރްސީ ހިޔާނާތް: 38 މައްސަލައެއް ނިމިއްޖެ\nލިސްޓުގައި ޒިޔަތުގެ ނަން، ކަޅު ފައިސާކަން ނޭންގޭ


Mursi aa eku Misrun Democracy ah Kuri Ummeedhu Kafunkoh Valhulaifi | ungoofaaru.com\nބަނޑޭރިގަނޑު/ޚަބަރު/ދުނިޔެ/މުރުސީއާ އެކު މިސްރުން ޑިމޮކްރަސީއަށް ކުރި އުންމީދު ކަފުންކޮށް ވަޅުލައިފި\n0 1293މިނެޓުން ކިޔާލެ\nމިސްރުގައި ޑިމޮކްރަސީގެ ހަމަތަކުގެ މަތިން އިންތިހާބު ކުރެވުނު ހަމައެކަނި ރައީސް ޑރ. މުޙައްމަދު މުރުސީ ޢީސާ އަލް ޢާޔާތު އަވަހާރަވި ހަބަރާ އެކު މުޅި އިސްލާމީ އުންމަތް މި ދަނީ ކަރުނަ އަޅަމުންނެވެ. މިއަދަކީ ޑިމޮކްރަސީގެ ހަޔާތުގައި ލަދު، ހުތުރު ދުވަހެކެވެ. ޑިމޮކްރަސީ އާއި އިންސާނީ ހައްޤުތަކަށް ވަކާލާތުކުރާ ބައެއް ބާރުގަދަ ފަރާތްތަކުން އެ ވަހާކަތައް ދައްކަނީ އެބައިމީހުންގެ މަސްލަހަތަށް ކަން އިތުރަށް ހާމަވެ، ބޭޒާރުވި ދުވަހަކެވެ. މިއީ އިންސާނީ ހައްޤުތަކަށް ވަކާލާތުކުރާ އެ ފަރާތްތައް ލަދުވެތި ވާން ޖެހޭ ދުވަހެކެވެ.\nމުރުސީއަކީ ހުސްނީ މުބާރަކުގެ 30 އަހަރުގެ ދިގު ހުދު މުހުތާރު އަދި އަނިޔާވެރި ވެރިކަން ނިމުމަކަށް ގެންނަން މިސްރުގެ އެތައް މިލިއަން ރައްޔިތުންނެއް އޭރު ރެޔާ ދުވާލު ކުރި މުޒާހަރާތަކާއި ކުރި އުންމީދުތަކަށް ނިމުމެއް ގެނެސް ޑިމޮކްރަސީގެ ދަންމަރު މިސްރުގައި ރޯކޮށް މިސްރުގެ ކުރިމަގު އުޖާލާކޮށް ދިން ލީޑަރެވެ. ހުސްނީ މުބާރަކުގެ ވެރިކަމާ ދެކޮޅަށް މިސްރުގެ އެތައް މިލިއަން ރައްޔިތުންނެއް މަގުތަކަށް ނިމުމެ މިސްރުގެ އައް ތަހުރީރު މައިދާން ފުރާލާ ކުރަމުން ދިޔަ މުޒާހަރާތަކަށް އެމެރިކާ އާއި ހުޅަނގުގެ ގައުމުތަކުން އޭރު ތާއީދު ކުރިއެވެ. މިސްރުގެ ތާރީހު ބަދަލުކޮށްލި އިންޤިލާބު ގެނައި މި މުޒާހަރާތައް ލީޑު ކުރެއްވި އިޚްވާނުލް މުސްލިމީން ޕާޓީ ނުވަތަ މުސްލިމް ބްރަދާހޫޑްސް އަށް ވެސް އޭރު ހުޅަނގު ޤައުމުތަކުގެ ސަޕޯޓު ލިބުނެވެ.\nހުސްނީ މުބާރަކުގެ ވެރިކަން ވެއްޓި މިސްރުގައި ފުރަތަމަ ފަހަރަށް ބޭއްވުނު މިނިވަން އިންތިހާބު މުރުސީ ކާމިޔާބު ކުރެއްވުމުން ހުޅަނގުގެ ގައުމުތަކުން އެއީ ދުނިޔޭގެ ތާރީހުގައި ބޭއްވުނު އެންމެ ދެފުއް ފެންނަ، އެންމެ މިނިވަން ކަމާއެކު ބޭއްވުނު އެއް އިންތިހާބު ގޮތުގައި ސިފަކޮށް ހުޅަނގުގެ ލީޑަރުން ސަނާތައް އޭރު އޮހެމުން ދިޔައެވެ. އެހެން ނަމަވެސް އެމެރިކާ އާއި އިޒްރޭލުން އެދޭ ފަދައިން މުރުސީ އެމީހުންގެ އުނގަށް ވެއްޓި ވަޑައިގެން އެބައިމީހުންގެ ޕަޕެޓަކަށް ނުވިއެވެ. މަންޒަރު ބަދަލުވާން ފެށީ އެހިސާބުންނެވެ. އެމެރިކާ އާއި އިޒްރޭލްގެ ރުޅިގަނޑު އިތުރަށް ފަޅައިގެން ދިޔައީ މުރުސީ އެންމެ ފުރަތަމަ އެޅުއްވި ފިޔަވަޅުތަކުގެ ތެރޭގައި މިސްރާއި ގައްޒާ ގުޅޭ ބޯޑަރު ފަލަސްތީނުގެ ރައްޔިތުންނަށްޓަކައި ހުޅުވާލައްވާ، ފަލަސްތީނާ އެކު ގާތްގުޅެމެއް ބާއްވަވާ، އިޒްރޭލުގެ ލާއިންސާނީ އަނިޔާތަކާ ފާޅުގައި ދެކޮޅު ހައްދައްވަން ފެއްޓުވުމުންނެވެ.\nމުރުސީގެ ވެރިކަމުގައި އިޙްވާނުލް މުސްލިމޫން ޖަމާއަތުން މިސްރުގެ ބޮއްސުން ލާފައިވާ ޝަރުއީ ދާއިރާ އިސްލާހު ކުރަން ގިނަ މަސަކަތްތަކެއް އޭރު ކުރެއްވިއެވެ. މުރުސީގެ ޝަރުކާރުން ޤާނޫނި އަސާސީ އިސްލާހުކޮށް ބީވެ ވަޅު ޖަހަމުން ދިޔަ އިސްލާމީ ޝަރީއަތް ދިރުވާ އިސްލާމީ އުސޫލްތައް އެ ޤައުމުގައި ޤާއިމްކުރުމަށް މަސައްކަތް ކުރެއްވިއެވެ. މިކަން މިސްރުގެ ސެކިއުލާ ފިކުރުގެ މުސްލިމުންނަށް އެހާ ކަމުދާ ކަމަކަށް ނުވިއެވެ. މުރުސީގެ ވެރިކަމަށް އެއް އަހަރު ވެފައި ވަނިކޮށް އަނެއްކާ ވެސް މިސްރުގެ ވެރިކަން ބަދަލުކުރަން ބަޔަކު ނިކުތުގެ އެއް ސަބަބަށް މިކަން ވިއެވެ.\nއިސްލާމީ ޝަރިއަތް ޤާއިމް ކުރުމުން މިސްރުގައި ރާ ވިއްކާ ފަރާތްތަކުން އެބައި މީހުންގެ ވިޔަފާރި ހުއްޓިދާނެ ކަމަށް ބިރުގަތެވެ. ފަތުރުވެރިކަމަށް ހީނަރުކަން އައިސްދާނެ ކަމަށް ވެސް މިކަމާ ދެކޮޅުހެދި ފަރާތްތަކުން ބުނަމުން ދިޔައެވެ. އެހެން ނަމަވެސް އިޚްވާނުން މުސްލިމީން ޖަމާއަތުން ބޭނުންވީ މިސްރުގައި އިސްލާމީ ޝަރިއަތް ޤާއިމްކޮށް މިޝްރުގެ ވީދިފައި އިޖުތިމާއީ ފޭރާން ރަނގަޅު ކުރާށެވެ. “މުޖުތަމައަށް ލިބޭ ކޮންމެ ފައިދާއެއް ލިބެން އޮތީ ﷲ ގެ ޝަރީއަތް ޤާއިމްކޮއްގެންނެވެ.” އިޚްވާނުން މުސްލިމޫންގެ ޑިރެކްޓަރ ޝެއިޚް އަބްދުއް ރަޙުމާން އަލް ބަރް ވިދާޅުވިއެވެ. މުރުސީ އިސްލާމީ ޝަރީއަތް ޤާއިމްކުރަން ކުރަމުން ދިޔަ މަސައްކަތްތަކަށް ދެކޮޅު ހެދި ފަރާތްތަކުން ބުނަމުން ދިޔައީ އަންހެނުން ބުރުގާ އެޅުން މަޖުބޫރުކޮށް އެމީހުންގެ މިނިވަންކަން ނަގާލަން މުރުސީގެ ސަރުކާރުން މަސައްކަތް ކުރާނެ ކަމަށެވެ. މުއިޒިކާއި މުނިފޫހި ފިލުވުން ހުއްޓުވާނެ ކަމަށެވެ. އޭގެ ރައްދުގައި އިޚްވާނުލް މުސްލިމޫން އިން ބުނަމުން ދިޔައީ އިސްލާމީ ޝަރިއަތް ގާއިމް ކުރަނީ މިސްރުގައި ވަކި ހިއްޕާލާފައިވާ ކަރަޕްޝަނާއި ޒަމާންވީ އަނިޔާވެރިކަން ނިމުމަކަށް ގެނެސް އަދުލު އިންސާފު ޤާއިމް ކުރާށެވެ. އަންހެނުން އައުރަ ނިވާކުރުން ފަދަ ކަންކަން ދިރުވާނީ ނަސޭހަތާއި ދަރުސްތަކުން ކަމަށެވެ. އެކަމަކީ ގަދަ ބާރުން ކުރަން އުޅެއްޖެ ނަމަ އެހާ ރަނގަޅު ނަތީޖާއެއް ނުކުންނާނެ ކަމެއް ނޫން ކަމަށް ވެސް އިޚްވާނުން މުސްލިމޫންގެ ވެރިން ބުންޏެވެ.\n30 އަހަރުން ވީރާނަ ވެފައިވާ ޤައުމު އާރާސްތު ކުރަން އަހަރަކަށް ވުރެ ގިނަ ދުވަސް ވެސް މުރުސީއަށް ނުލިބި އުޅެނިކޮށް އަނެއްކާވެސް މިސްރުގެ ސިޔާސީ މަސްރަހު ބަދަލުވިއެވެ. މިސްރުގެ އަސްކަރިއްޔާގެ އޭރުގެ ވެރިއާ އަދި މިހާރުގެ ރައީސް އަވްދުލް ފައްތާޙް އައްސީސީ އިސްވެ ހުންނަވާ ބޮޑު އަސްކަރީ ބަޤާވާތެއްކޮށް މިސްރުގެ އިންތިހާބީ ސަރުކާރު ވައްޓާލިއެވެ. އަސްކަރިއްޔާ އިސްވެ އޮވެ މިސްރުގެ ބައެއް ސިއާސީ ފަރާތްތަކާ އެކު ކުރި މި ބަޤާވާތައް އެމެރިކާ އާއި އިޒްރޭލްގެ މަދަދުގާރުންގެ ގޮތުގައި ހިމެނޭ ގަލްފުގެ ބައެއް ގައުމުތަކުން ފުރިހަމަ އެއްބާރުލުން ވެސް ލިބުނެވެ. އަބުދުލް ފައްތާހު އައް ސީސީ އިސްވެ ހުންނަވާ ގެނައި އަސްކަރީ ބަޤާވާތާ ދެކޮޅަށް ނިކުތް މިސްރުގެ އެތައް ހާސް ރައްޔިތުންގެ ތެރެއަށް ސަލާމަތީ ބާރުތަކުން އަރައިގަތީ އެއްވެސް ރަހުމެއް އިންސާނިއްޔަތުކަމެއް ނެތިއެވެ. މިސްރުގެ އެތައް ހާސް ބަޔަކު އަނިޔާވެރިކޮށް މަރާލާ ގެއްލުވާލި މި ހާދިސާ އެމްނެސްޓީ އިންޓަނޭޝަލް އިން ސިފަކޮށްފައި ވަނީ މުޒާހަރާއަކަށް ހަމަލާދީ ދުނިޔޭގެ ތާރީހުގެ އެންމެ ގިނަ ބަޔަކު އެއްދުވަހުން މަރާލި އެއް ހާދިސާ ކަމުގައެވެ.\nވެރިކަން ވެއްޓުމަށް ފަހު އިޚްވާނުލް މުސްލިމޫން ޖަމާއަތަކީ ޓެރަރިސްޓު ޖަމާއަތެއް ގޮތުގައި ކަނޑައެޅުނެވެ. އަދި މުރުސީއާ ދެކޮޅަށް އެތައް ދައުވާއެއްކޮށް އޭނާ މަރަން ހުކުމް ކުރިއެއެވެ. އޭރު މަރުގެ ހުކުމާ ދެކޮޅު ހަދަމުން ދިޔަ ހުޅަނގުގެ ލީޑަރުން ތިބީ ހެވިފައި އަތް ޖަހާށެވެ. މިކަމާ ގުޅިގެން ހުޅަނގުގެ މުނާފިޤުކަން ސިފަކުރައްވަމުން މުރުސީއާ ގާތް ގުޅުމެއް ބޭއްވި ތުރުކީގެ ރައީސް ތައްޔިބު ރަޖަބު އުރުދުޤާން ވިދާޅުވީ “އެމީހުން އަމިއްލަ ޤައުމުގައި މަރުގެ ހުކުމާ ދެކޮޅު ހަދާއިރު މިސްރުގައި މަރުގެ ހުކުމް ތަންފީޒކުރާތަން ބަލަން އެމީހުން ތިބެނީ” ކަމަށެވެ.\nމުރުސީ ޖަލައްލެވި ޖަލުގައި އެތަކެއް އަނިޔާތަކެއް ތަހައްމަލު ކުރަން ޖެހުނެވެ. މުރުސީގެ ސިއްޙީ އެތައް މަސައްލައެއް ހުރި ނަމަވެސް ބޭސްފަރުވާއިން އޭނާ މަހުރޫމް ކުރެވުނެވެ. މުރުސީ އޮންނެވި ޖަލުގައި އަވަހާރަޕުޅު ލެއްޕެވީ ކޮންކުރިޓުން ހަދާފައިވާ ތަޅުންގަނޑެއްގައެވެ. މުރުސީ ޖަލުގައި އޮންނެވި6އަހަރު ދުވަހު އާއިލާ ބައްދަލުކުރައްވަން ފުރުސަތު ލިބިވަޑައިތީ އެންމެ ފަހަރަކު އެވެ. މިސްރުގެ ޖަލުތަކަކީ ލާ އިންސާނީ އަނިޔާ ދިނުމާއި، ނަފުސާނީ އަދި ޖިސްމާނީ ގޮތުން އެތަކެއް ހާނިކައެއް ދިނުމުގެ ދިގު ތާރީހެއް އޮތް ޖަލުތަކެކެވެ. އެންމެ ފަހުން އަނިޔާތަކަށް ކެއްނުވެ އަވަހާރަވެގެން ވެއްޓި ވަޑައިގަތް އިރު ހިއުމަން ރައިޓް ވޮޗް އިން ދިޔައީ މުރުސީގެ ސިއްޙީ ހާލަތާ މެދު މިސްރުގެ ބަޤީ ސަރުކާރުން އިހުމާލުވެފައި ވާ ގޮތުގެ ރިޕޯޓެއް ވެސް ތައްޔާރުކޮށް ފައިނަލް ކުރަމުންނެވެ. ދުނިޔޭގެ ގިނަ ބަޔަކު ސިފަކުރާ ގޮތުގައި ބޭސްފަރުވާ އިން މަހުރޫމުކޮށް މުރުސީ އަވަހާރަވާން ދޫކޮށްލީއެވެ. ކޮންމެއަކަސް މުރުސީ އާއެކު މިސްރުން ޑިމޮކުރަސީއަށް ކުރި އުންމީދު މަރުވީއެވެ. އެތައް ބައެއްގެ ލެއިން ގުރުބާންވެ ހޯދި މިނިވަންކަން އަނެއްކާ ވެސް އެމީހުނެގެ އަތުން ކަފުންކޮށް ވަޅުލީއެވެ. އެންމެ ކުޑަ މިނުން ހިޔާލު ފާޅުކުރުމުގެ މިނިވަން ކަމެއް ވެސް މިހާރު މިސްރަކު ނެތެވެ. އެކަން ހާމަކުރަމުން އެމްނެސްޓީ އިންޓަނޭޝަނަލުން ނެރެފައިވާ ރިޕޯޓެއްގައި މިސްރު ސިފަކޮށްފައޮ ވަނީ “އޯޕަން އެއާ ޕްރިޒަން” އެއް ގޮތަށެވެ. މިކަމާ މެދު އެމެރިކާއިން އަދި ހުޅަނގަކުން ފާޑެއް ނުކިޔާނެއެވެ. އަބްދުލް ފައްތާޙް އަލް ސީސީ އިޒްރޭލްގެ އަނިޔާވެރިކަމަށް ރުހިގެން ހުރިހާ ހިނދަކުއެވެ. އިންސާފަކީ މިއީ ހެއްޔެވެ؟\nމިސްރު މުޙައްމަދު މުރުސީ


"Modi" Ge Namugai Web Series Eh Hadhany - Vaguthu\n"މޯދީ" ގެ ނަމުގައި ވެބް ސީރީޒައެއް ހަދަނީ\nއިންޑިއާގެ މިހާރުގެ ބޮޑުވަޒީރު ނަރެންދުރަ މޯދީގެ ވާހަކަ ކިޔައިދޭ ފީޗާ ފިލްމެއް "ޕީއެމް ނަރެންދުރަ މޯދީ" ނަމުގައި އަންނަނީ ހަދަމުންއެވެ. އަދި ހަމަ އެއާއިއެކު "މޯދީ" ގެ ނަމުގައި ވެބް ސީރީޒެއްގެ މަސައްކަތް ވެސް ފަށައިފައިވާ ކަމަށް އިންޑިއާގެ މީޑިއާތަކުން ބުނެފި އެވެ.\nމި ވެބް ސީރީޒްގެ ޑައިރެކްޓަރަކީ އުމޭޝް ޝުކްލާ އެވެ. މިއީ ޝްހޫރު ފިލްމު ކުންފުނި އިރޯސް ނައު އާއި ބެންޗްމާކް ޕިކްޗާޒުން ގުޅިގެން ހަދާ ސީރީޒްއެކެވެ. އުމޭޝް ވަނީ 2012 ގައި ރިލީޒް ކުރި އޯ މައި ގޯޑް (އޯއެމްޖީ) އާއި 2015 ގައި ރިލީޒްކުރި "އޯލް އިޒް ވެލް" ގެ ވެސް ޑައިރެކްޓް ކޮށްފައެވެ.\nމި ވެބް ސީރީޒްގައި ހިމެނޭނީ 10 އެޕިސޯޑް އެވެ. އަދި މިސީރީޒްގެ ފަސްޓްލުކް ޕޯސްޓަރު ވެސް ވަނީ ބެލުންތެރިންއަށް ދައްކާލައިފަ އެވެ.\nމޯދީގެ އުމުރުން 12 އަހަރުން ފެށިގެން، އިންޑިއާގެ ބޮޑުވަޒީރުގެ މަގާމަށް ވަޑައިގަންނަވަން ކުރެއްވި ދަތުރު ދައްކުވައި ދޭ މި ސީރީޒްގައި މޯދީގެ ތިން ދައުރެއް ތިން އެކްޓަރަކު ކުޅޭނެ އެވެ. އެއީ ފައިސަލް ހާން، އަޝިޝް ޝަރުމާ އަދި މުކޭޝް ތާކޫރެވެ.\nއަންނަ މަހުގެ ތެރޭގައި އިރޯސް ނައުގެ ޑިޖިޓަލް ޕްލެޓްފޯމުން "މޯދީ" ސްޓްރީމް ކުރުމަށް ވަނީ ނިންމާފައެވެ. އިރޯސް އިން ވަނީ ޓްވިޓާގައި ވަނީ ސީރީޒްގެ ޝޫޓިންގެ ތެރެއިން ނަގާފައިވާ ބައެއް ފޮޓޯތައް ވެސް ހިއްސާކޮށްފަ އެވެ.\nވިވެކް އޮބެރޯއީ މޯދީގެ ރޯލް ކުޅޭ "ޕީއެމް ނަރެންދުރަ މޯދީ" އަކީ އޮމަންގް ކުމާރު ޑައިރެކްޓް ކުރާ ފިލްމެކެވެ. ގިނަ ބަޔަކު އިންތިޒާރުކުރާ މި ފިލްމު ރިލީޒް ކުރާނެ ތާރީހެއް އަދި އިއުލާން ކޮށްފައެއް ނުވެއެވެ.\nމޯދީ އިންތިޚާބު ކާމިޔާބު ކުރުމުން އެންމެ އުފާވީ ރާއްޖެ އާއި އިސްރާއީލް!\nމޯދީ އަނެއްކާވެސް އިންޑިއާގެ ބޮޑުވަޒީރު ކަމަށް އިންތިޚާބު ވާނެކަން ކަށަވަރުވެއްޖެ


"ސައްތޭ ޕޭ ސައްތާ"ގެ ރީމޭކުން އަނުޝްކާ ފެނިދާނެބާ؟ "ސައްތޭ ޕޭ ސައްތާ"ގެ ރީމޭކުން އަނުޝްކާ ފެނިދާނެބާ؟\n"ސައްތޭ ޕޭ ސައްތާ"ގެ ރީމޭކުން އަނުޝްކާ ފެނިދާނެބާ؟\nކުރީގެ ފިލްމްތަކުގެ ސީކުއެލްތައް ނުވަތަ ރީމޭކް ހެދުމަކީ މިހާރު އިންޑިއާގެ ބޮލީވުޑް ސިނަމާގައިވެސް އާއްމުކަމެކެވެ.\nއެގޮތުން މިފަހަރު މިއޮތީ މިފަދަ ފިލްމެއްގެ ރީމޭކެއްގެ ވާހަކައެވެ. މިފަހަރު ދައްކާލަން މިއުޅެނީ 80 ގެ އަހަރުތަކުގައި ރިލީޒްކުރި އެންމެ ކާމިޔާބު ހިންދީ ފިލްމްތަކުގެ ތެރޭގައި ގުނާލެވޭ ފިލްމެއްގެ ވާހަކައެވެ. އެމެރިކަން މިއުޒިކަލް ފިލްމް "ސެވަން ބްރައިޑްސް ފޯރ ސެވަން ބްރަދާރސް" އަސްލަކަށް ބަލައިގެން 1982ވަނަ އަހަރު ރިލީޒްކުރި "ސައްތޭ ޕޭ ސައްތާ"ގެ ރީމޭކެއް ހެދުމަށް މަޝްހޫރު ދެ ޑައިރެކްޓަރުންކަމަށްވާ ފަރަޙް ޚާނާއި ރޯހިތު ޝެޓީ މިހާރު ދަނީ ތައްޔާރުވަމުންނެވެ.\nމި ފިލްމުގެ ރީމޭކެއް ހަދަން އުޅޭކަން އިޢުލާންކުރި ހިސާބުންވެސް އެންމެގިނަ ބަޔަކު ޝަޢުގުވެރިކަމާއެކު އިންތިޒާރުކުރަމުންދަނީ ފިލްމުގެ ކާސްޓު އިޢުލާންކުރާނެ އިރަކަށެވެ. އަސްލު ފިލްމުގައި ލީޑު ރޯލުން ފެނިގެންދާ އަމިތާބުގެ ކެރެކްޓަރއިން ޝާހުރުކް ޚާން، ރިތިކް ރޯޝަން ނުވަތަ އަކްޝޭ ކުމާރު ފެނުންގާތްކަމަށްބުނެ ބައެއް އަޑުތައް މިހާރުވެސްވަނީ ފެތުރިފައެވެ. މިއާއެކު ލީޑު އެކްޓްރެސް ހެމާ މާލިނީގެ ރޯލުން ފެނިގެންދާނެ ފަންނާނަކާމެދުވެސް މިހާރު މިވަނީ ސުވާލު އެފެދިފައެވެ.\nބޮލީވުޑުގެ ޚަބަރުތައްގެނެސްދޭ ބައެއް ފަރާތްތަކުން ރިޕޯޓުކޮށްފައިވާގޮތުން "ސައްތޭ ޕޭ ސައްތާ"ގެ ރީމޭކުން ލީޑް އެކްޓްރެސްއެއްގެ ރޯލު ފުރަތަމަ ހުށަހެޅުނީ ބަޠަލާ ދީޕިކާ ޕަޑުކޯންއަށެވެ. ނަމަވެސް އެކަންވެސް އެއްވެސް ފަރާތަކުން ރަސްމީކޮށް ކަށަވަރުކޮށްދީފައިނުވާއިރު، މިހާރު މިވަނީ މިފިލްމުގެ ލީޑު އެކްޓްރެސްގެ ރޯލު އަނުޝްކާ ޝަރުމާއަށް ހުށަހަޅާފައިވާކަމުގެ އަޑުތަކެއްވެސް ފެތުރިފައެވެ. އަދި ފިލްމުގެ ކޮންސެޕްޓާއި، ސްޓޯރީ އައިޑިއާ ޑައިރެކްޓަރުންގެ ފަރާތުން އަނުޝްކާއަށް ހުށަހަޅާފައިވާކަމަށާއި، ފިލުމުގައި ބައިވެރިވުމާމެދު އަނުޝްކާ އަދި ވަކިގޮތެއް ނިންމާފައިނުވާކަމަށްވެސް އިންޑިއާގެ ބައެއް މީޑިއާ ރިޕޯޓުތައް ބުނެފައިވެއެވެ.\nކައިވެންޏަށްފަހު އަނުޝްކާ ވަނީ ފިލްމީ ދުނިޔެއާއި ކޮންމެވެސް ވަރަކަށް ދުރަށް ޖެހިލާފައެވެ. އޭނާ އެންމެފަހުން ފެނިފައިވަނީ ޝާހުރުކް ޚާނާއެކު ފިލްމް "ޒީރޯ"އިންނެވެ. މިކަމާގުޅޭގޮތުން ބޮލީވުޑްގެ ޚަބަރުތައް ގެނެސްދޭ "ފިލްމް ފެއަރ"އަށް ދިން އިންޓަރވިއުއެއްގައި އަނުޝްކާ ބުނެފައިވަނީ ޒީރޯގެ ޝޫޓިންގއަށްފަހު އޭނާ ބްރޭކެއް ނަގަން ބޭނުންވީކަމަށެވެ. އަދި ފުލުފުލުގައި3ފިލްމެއްގައި މަސައްކަތް ކުރަންޖެހުމާއެކު، އަމިއްލަ ކަންކަމަށް ވަގުތު ހުސްކުރަން ބޭނުންވީކަމަށްވެސް އޭނާ ބުނެފައިވެއެވެ.\nކޮންމެއަކަސް "ސައްތޭ ޕޭ ސައްތާ"ގެ ރިމޭކާމެދު ކުރެވޭ އުއްމީދުތައް ބޮޑުވެފައިވާއިރު، މި ފިލްމުން ފެނިގެންދާނެ ސްޓާރުން ހާމަކުރާނެ ދުވަހަކަށް ގިނަ ބަޔަކު ދަނީ އިންތިޒާރުކުރަމުންނެވެ.


Galaxy note 8 annamahu 15 gai nerenee.\nސެމްސަންގް ގެލެކްސީ ނޯޓް 8 އަންނަމަހު 15 ގައި ނެރޭއިރު އިތުރު މައުލޫމާތު ތަކެއް ލީކްވެއްޖެ.\nސެމްސަންގް ގެލެކްސީ ނޯޓް 8 އަންނަމަހު 15 ގައި ނެރޭއިރު އިތުރު މައުލޫމާތު ތަކެއް ލީކްވެއްޖެއެވެ. އަލަށް ލީކްވި ފޮޓޯތަކާއި، މައުލޫމާތު ތަކަށް ބަލާއިރު ފަހުން މި ލީކްވި މައުލޫމާތު ތަކަކީ ކުރިން ހީކުރިގޮތާ ވަރަށް އެއްގޮތް މައުލޫމާތު ތަކެކެވެ.\nސެމްސަންގް ގެލެކްސީ ނޯޓް 8 އަށް ގިނަ ބަޔަކު ދަނީ އިންތިޒާރު ކުރަމުންނެވެ. އެ ފޯނާ މެދު ކުރެވޭ އުންމީދުތައް ބޮޑެވެ. މިއީ މިހާތަނަށް އެކުންފުނިން ނެރޭނެ އެންމެ ކޮލިޓީ އެންމެ ފައްކާ ފޯނުކަމަށް ގިނަބަޔަކު ބުނެއެވެ. އަދި ޢާއްމުންގެ މަގުބޫލުކަން ގެއްލިފައިވާ ނޯޓްސީރީސްގެ ފޯނުތަކަށް އާދިރުމެއް ގެނެސްދޭނެ ފޯނަކީ މިއީކަމަށްވުންވެސް ވެދާނެއެވެ.\nލީކްވެފައިވާ ފޮޓޯތަކުން އެނގޭގޮތުގައި ސެމްސަންގް ގެލެކްސީ ނޯޓް 8 އަންނާނީ އެ ކުންފުނީގެ އެންމެ ފަހު ފްލެގްޝިޕް ފޯނުތައް ކަމަށްވާ ގެލެކްސީ އެސް8 އަދި އެސް8 ޕްލަސްގައި ބޭނުންކޮށްފައިވާ ފަދަ “ބެޒެލް ލެސް” އަދި ސްކްރީންގެ ދެ ފަރާތުން ލަންބާލައިފާ ޑިސްޕްލޭއަކާ އެކުއެވެ. ގެލެކްސީ ނޯޓް 8ގެ އިންފިނިޓީ ޑިސްޕްލޭ އަކީ މިހާތަނަށް ސްމާޓްފޯނެއްގައި ސެމްސަންގް އިން ބޭނުންކުރާ އެންމެ ބޮޑު ޑިސްޕްލޭ އެވެ. އެ މައުލޫމާތުތަކަށް ބަލާއިރު މި ފޯނުގެ ޑިސްޕްލޭގައި 6.3އިންޗި ހުންނާނެއެވެ.\nމިހިނގާ މަހުގެ 24 ގައި ޕްރީއޯޑަރ ނަގަން ފަށާނެކަމަށް ބެލެވޭ ގެލެކްސީ ނޯޓް 8ގައި ހޯމް ބަޓަނެއް ނުހުންނާނެއެވެ. އަދި ފިންގާ ޕްރިންޓް ސެންސަރު ހަރުކޮށްފައި ހުންނާނީ ފޯނުގެ ފަހަތުގައެވެ. ފޯނުގައި ހިތުގެ ހިނގުން ދެނެގަންނާނެ “ހާޓް ރޭޓް ސެންސަރ”އެއް ފިންގާޕްރިންޓް ސެންސަރާ ޖެހިގެން ހުންނާނެކަމަށް ވެއެވެ. އަދި ގެލެކްސީ ނޯޓް 8 އަންނާނީ 3.5 އެމްއެމްގެ ހެޑްފޯނު ޖެކަކާއި ޔޫއެސްބީ ޓައިޕް-ސީ ޕޯޓަކާއެކުއެވެ.\nސެމްސަންގ ގެލެކްސީ ނޯޓް 8 ރަސްމީކޮށްލޯންޗް ކުރަން ހަމަޖެހިފައިވަނީ ސެޕްޓެމްބަރ 15 ގައެވެ.